ടാറ്റ ഗ്രൂപ് സൗദി അറേബ്യയില് പുതിയ ആഡംബര ഹോട്ടല് ആരംഭിക്കുന്നു - Malayali Express\nടാറ്റ ഗ്രൂപ് സൗദി അറേബ്യയില് പുതിയ ആഡംബര ഹോട്ടല് ആരംഭിക്കുന്നു\nജിദ്ദ: ഇന്ത്യന് മള്‍ട്ടി നാഷനല് കമ്ബനി ടാറ്റ ഗ്രൂപ് സൗദി അറേബ്യയില് പ്രവര്‍ത്തനം വിപുലീകരിക്കുന്നതി‍െന്‍റ ഭാഗമായി പുതിയ ആഡംബര ഹോട്ടല് ആരംഭിക്കുന്നു. ഗ്രൂപ്പി‍െന്‍റ താജ് ബ്രാന്‍ഡ് ഹോട്ടലുകള് ഇതിനകം തന്നെ യു.എ.ഇയില് ആരംഭിച്ചിട്ടുണ്ട്. രണ്ട് ഹോട്ടലുകള് ദുബൈ നഗരത്തിലാണ് പ്രവര്‍ത്തിക്കുന്നത്. കൂടാതെ രണ്ട് ഹോട്ടലുകള് കൂടി പണി നടന്നുകൊണ്ടിരിക്കുകയാണ്. സൗദി അറേബ്യയില് അഞ്ചാമത്തെ ഹോട്ടല് ഇപ്പോള് പണി നടന്നുകൊണ്ടിരിക്കുന്നതായും ഭാവിയില് ഹോട്ടല് മേഖല വിപുലീകരണത്തിനായി മറ്റ് നിരവധി സ്ഥലങ്ങള് പരിശോധനയിലാണെന്നും ടാറ്റയുടെ മിഡില് ഈസ്റ്റ്, നോര്‍ത്ത് ആഫ്രിക്ക (മെന) മേഖല റസിഡന്‍റ് ഡയറക്ടര് സുനില് സിന്‍ഹ പറഞ്ഞു.\nമക്കയില് 340 മുറികളുള്ള ആഡംബര ഹോട്ടല് പദ്ധതി ആരംഭിച്ചിട്ടുണ്ട്. 2022ല് ഇത് പ്രവര്‍ത്തനമാരംഭിക്കും. ടൂറിസം, വികസനം എന്നിവയില് ശ്രദ്ധ കേന്ദ്രീകരിച്ച് ചെങ്കടല് പദ്ധതി, നിയോം, കിഡിയ എന്നിവയില് ധാരാളം അവസരങ്ങളുണ്ട്. ഈ മേഖലയിലെ ഒരു ഓപറേറ്റര് എന്ന നിലയില് തങ്ങളുടെ ഹോസ്പിറ്റാലിറ്റി ബ്രാന്‍ഡ് വിപുലീകരിക്കാന് ആലോചിക്കുന്നുണ്ടെന്നും അദ്ദേഹം പറഞ്ഞു. 50 വര്‍ഷത്തിലേറെയായി ടാറ്റക്ക് മിഡില് ഈസ്റ്റ്, നോര്‍ത്ത് ആഫ്രിക്ക എന്നിവിടങ്ങളില് സാന്നിധ്യമുണ്ട്. എട്ട് മേഖലകളില് 24 കമ്ബനികളിലൂടെ 10,000 തൊഴിലാളികളില് കൂടുതല് ആളുകള് ഗ്രൂപ്പില് ജോലി ചെയ്യുന്നുണ്ട്. കുറഞ്ഞത് മൂന്ന് ബില്യണ് ഡോളര് വരുമാനം ഇതിലൂടെ സ്വരൂപിക്കുന്നതായും സുനില് സിന്‍ഹ പറഞ്ഞു.\nഒരാഴ്ചക്കുള്ളില് സൗദിയില് 1782 നിയമലംഘനം റിപ്പോര്‍ട്ട് ചെയ്തതായി തൊഴില് മന്ത്രാലയം\nബഹ്റൈനില് കോവിഡ് ബാധിതരുടെ എണ്ണം 8609 ആയി


നിയന്ത്രണങ്ങൾ കുറച്ചതിനാലാണ് ബസ് ചാർജ് വർധന പിൻവലിച്ചത്; സർവീസ് നടത്താൻ സ്വകാര്യ ബസുകളെ നിർബന്ധിക്കില്ലെന്നും ഗതാഗത മന്ത്രി - BIGNEWSLIVE | Latest Malayalam News\nകോഴിക്കോട്: ലോക്ക്ഡൗൺ കൊണ്ടുവന്ന നഷ്ടം പരിഹരിക്കാൻ ബസ് ചാർജ് വർധിപ്പിക്കണമെന്ന സ്വകാര്യബസുടമകളുടെ ആവശ്യം തള്ളി സർക്കാർ. നിയന്ത്രണങ്ങൾ പിൻവലിച്ചതിനാലാണ് ചാർജ് കുറച്ചതെന്നും സ്വകാര്യ ബസുകൾ മാത്രമല്ല കെഎസ്ആർടിസിയും നഷ്ടത്തിലാണെന്നും ഗതാഗതമന്ത്രി എകെ ശശീന്ദ്രൻ പറഞ്ഞു.\nരാമചന്ദ്രൻ കമ്മീഷന്റെ റിപ്പോർട്ടിന്റെ അടിസ്ഥാനത്തിൽ മാത്രമേ ബസ് ചാർജ് വർധിപ്പിക്കൂ. യാത്രക്കാരെ കയറ്റുന്നതിനുള്ള നിയന്ത്രണങ്ങൾ പിൻവലിച്ച സാഹചര്യത്തിലാണ് ബസ് ചാർജ് വർധനവ് പിൻവലിച്ചത്. തത്കാലം ചാർജ് കൂട്ടാൻ സർക്കാർ ഉദ്ദേശിക്കുന്നില്ല. ഇക്കാര്യത്തിൽ ബസുടമകൾ സഹകരിക്കണമെന്നും മന്ത്രി പറഞ്ഞു.\nരാമചന്ദ്രൻ കമ്മീഷന്റെ ശുപാർശകൾ നടപ്പാക്കുന്നത് ത്വരിതപ്പെടുത്താൻ നടപടിയെടുക്കുമെന്നും രാവിലെയും വൈകിട്ടും കെഎസ്ആർടിസി സർവ്വീസുകൾ കൂട്ടുന്ന കാര്യം പരിഗണനയിലാണെന്നും പറഞ്ഞ ഗതാഗതമന്ത്രി ഇതിനോടകം ഏഴ് കോടി രൂപയുടെ നഷ്ടം കെഎസ്ആർടിസി നേരിട്ടതായും അദ്ദേഹം വ്യക്തമാക്കി.\nTags: busKeralaKSRTCpvt bus\nതോക്കിന് മുനയില് നിര്‍ത്തി സ്‌പൈസ് ജെറ്റ് പൈലറ്റിനെ കൊള്ളയടിച്ചു; സംഘത്തില് 10ഓളം പേര്


malappuram pocso | ലെംഗികമായി ചൂഷണം ചെയ്തതും അശ്ലീല സന്ദേശങ്ങൾ അയച്ചതും പെൺകുട്ടി തുറന്നു പറഞ്ഞു; നിർഭയ ഹോമിൽ നിന്നും വീട്ടിലെത്തിയതിന് ശേഷം അഞ്ച് തവണ പീഡനത്തിന് ഇരയായി; പ്രതികൾ ബന്ധുക്കളോ ബന്ധുക്കളുടെ സുഹൃത്തുക്കളോ; ഇനി പിടികൂടാനുള്ളത് 21 പേരെ; അന്വേഷണത്തിന് എ എസ് പി ഹേമലതയെത്തും - MarunadanMalayalee.com\nഉത്തരാഖണ്ഡ് ബിജെപിയിൽ പൊട്ടിത്തെറി; മുഖ്യമന്ത്രി ത്രിവേന്ദ്ര റാവത്ത് രാജി വെച്ചേക്കും\nപൊന്നാനിയിലെ പ്രതിഷേധത്തിൽ ഞെട്ടിയ പാർട്ടി അനുനയ നീക്കവുമായി രംഗത്ത്; സമവായ സ്ഥാനാർത്ഥിയായി കെ ടി ജലീൽ വരുമോ? നന്ദകുമാറിനെ മാറ്റാൻ ആലോചനയുമായി സിപിഎം; പത്ത് വർഷം കഴിഞ്ഞും പാർട്ടി സിദ്ദിഖിനെ പരിഗണിക്കാത്തത് വലിയ തെറ്റെന്ന നിലപാടിൽ പ്രവർത്തകർ\nതന്റെ കെപിസിസി പ്രസിഡന്റ് സ്ഥാനം അടഞ്ഞ അധ്യായം; കണ്ണൂരിൽ മത്സരിക്കുന്നില്ലെന്ന് മുല്ലപ്പള്ളി അറിയിച്ചുവെന്ന് കെ സുധാകരൻ; വർക്കിങ്ങ് ചെയർമാനെന്ന നിലയിൽ കേരളത്തിലെവിടെയും പാർട്ടിക്ക് പ്രതിസന്ധി നേരിടുമ്പോൾ ഇടപെടും; പാർട്ടി തീരുമാനം അടിച്ചേൽപ്പിക്കുന്ന രീതി കോൺഗ്രസിനില്ലെന്നനും സുധാകരൻ\nലെംഗികമായി ചൂഷണം ചെയ്തതും അശ്ലീല സന്ദേശങ്ങൾ അയച്ചതും പെൺകുട്ടി തുറന്നു പറഞ്ഞു; നിർഭയ ഹോമിൽ നിന്നും വീട്ടിലെത്തിയതിന് ശേഷം അഞ്ച് തവണ പീഡനത്തിന് ഇരയായി; പ്രതികൾ ബന്ധുക്കളോ ബന്ധുക്കളുടെ സുഹൃത്തുക്കളോ; ഇനി പിടികൂടാനുള്ളത് 21 പേരെ; അന്വേഷണത്തിന് എ എസ് പി ഹേമലതയെത്തും\nJanuary 19, 202110:00 AM IST Permalink\nമലപ്പുറം: മലപ്പുറം സ്വദേശിനിയായ 17 വയസ്സുള്ള പോക്സോ കേസിലെ ഇര വീണ്ടും പീഡനത്തിനിരയായ സംഭവത്തിൽ അന്വേഷണം വിപുലീകരിക്കാനൊരുങ്ങി പൊലീസ്. വിശദമായ അന്വേഷണത്തിനായി പെരിന്തൽമണ്ണ എഎസ്‌പി എ.ഹേമലതയുടെ നേതൃത്വത്തിൽ പ്രത്യേക സംഘത്തെ നിയോഗിച്ചു.\nസംഭവത്തിൽ ഇതുവരെ 29 കേസുകൾ രജിസ്റ്റർ ചെയ്തു. ആകെ 41 പേരാണ് പ്രതിപ്പട്ടികയിൽ ഉള്ളത്. ഇതിൽ 20 പേരെ ഇതിനോടകം അറസ്റ്റ് ചെയ്തിട്ടുണ്ട്. തന്നെ ലൈംഗികമായി ചൂഷണം ചെയ്തവർക്കെതിരെയും അശ്ലീല സന്ദേശങ്ങൾ അയച്ചവർക്കെതിരെയുമെല്ലാം പെൺകുട്ടി ശിശുക്ഷേമ സമിതി അംഗങ്ങൾക്ക് മൊഴി നൽകിയിട്ടുണ്ട്. ഈ മൊഴിയുടെ അടിസ്ഥാനത്തിലാണ് ഇപ്പോൾ കേസും അറസ്റ്റുകളും നടക്കുന്നത്.\n2016ലും 17ലും രണ്ട് തവണയായി പീഡനത്തിനിരയായ പെൺകുട്ടിയെ ശിശുക്ഷേമ സമിതിയുടെ നിർദ്ദേശ പ്രകാരം മഞ്ചേരിയിലെ നിർഭയ ഹോം അഭയ കേന്ദ്രത്തിൽ പ്രവേശിപ്പിച്ചിരുന്നു. പിന്നീട് 2019 ഒക്ടോബറിൽ പെൺകുട്ടിയുടെ സഹോദരനും സഹോദരന്റെ ഭാര്യയും ചേർന്നാണ് പെൺകുട്ടിയെ വീട്ടിലേക്ക് കൊണ്ടുപോയത്. നിർഭയ ഹോമിൽ നിന്നും വീട്ടിലെത്തിയതിന് ശേഷം അഞ്ച് തവണ പീഡനത്തിനിരയായതായി പെൺകുട്ടി ശിശുക്ഷേമ സമിതി മുമ്പാകെ മൊഴി നൽകിയിട്ടുണ്ട്.\nഒക്ടോബറിൽ ബന്ധുക്കൾക്കൊപ്പം വീട്ടിലേക്ക് പോയ പെൺകുട്ടിയെ ഡിസംബറിൽ വീട്ടിൽ നിന്നും കാണാതായിരുന്നു. പിന്നീട് ബന്ധുക്കൾ നൽകിയ പരാതിയുടെ അടിസ്ഥാനത്തിൽ നടത്തിയ അന്വേഷണത്തിൽ പെൺകുട്ടിയെ പാലക്കാട് നിന്നും പാണ്ടിക്കാട് പൊലീസ് കണ്ടെത്തുകയായിരുന്നു. പൊലീസ് കണ്ടെത്തിയ പെൺകുട്ടിയെ ശിശുക്ഷേമ സമിതി മുമ്പാകെ ഹാജരാക്കിയപ്പോഴാണ് പെൺകുട്ടി വീണ്ടും പീഡനത്തിനിരയായ സംഭവം കണ്ടെത്തിയത്.\nപെൺകുട്ടിയുടെ മൊഴിയുടെ അടിസ്ഥാനത്തിൽ 41 പേർക്കെതിരെയാണ് കേസെടുത്തിരിക്കുന്നത്. ഇതിൽ പലരും പെൺകുട്ടിയുടെ ബന്ധുക്കളോ പെൺകുട്ടിയുടെ ബന്ധുക്കളുടെ സുഹൃത്തുക്കളോ ആണ്. ഇരുപതേ പേരെ ഇതിനോടകം പൊലീസ് അറസ്റ്റ് ചെയ്തിട്ടുണ്ട്. 13ാം വയസ്സിൽ പീഡനത്തിനിരയായ പെൺകുട്ടിയെ വീണ്ടും വീട്ടിലേക്ക് പറഞ്ഞയച്ചതിൽ ശിശുക്ഷേമ സമിതിക്ക് പിഴവ് പറ്റിയെന്നാണ് വ്യാപകമായുള്ള ആക്ഷേപം. പെൺകുട്ടിയെ വീണ്ടും ബന്ധുക്കൾക്കൊപ്പം പറഞ്ഞയച്ചതിൽ വീഴ്ച പറ്റിയിട്ടുണ്ടെന്നും ഇതാണ് പെൺകുട്ടി വീണ്ടും പീഡനത്തിരയാകാൻ കാരണമായതെന്നും നാട്ടുകാർ പറയുന്നു.\nഅതേസമയം ചൈൽഡ് പ്രൊട്ടക്ഷൻ ഓഫീസറുടെ റിപ്പോർട്ടിന്റെ അടിസ്ഥാനത്തിനാണ് പെൺകുട്ടിയെ ബന്ധുക്കൾക്കൊപ്പം പറഞ്ഞയച്ചത് എന്നാണ് ശിശുക്ഷേമ സമിതിയുടെ വിശദീകരണം. പെൺകുട്ടിയുടെ സഹോദരനും ഭാര്യയും ചേർന്നാണ് പെൺകുട്ടിയെ വീട്ടിലേക്ക് കൊണ്ടുപോയിരുന്നത്. വീട്ടിൽ കൊണ്ട് പോയതിന് ശേഷമാണ് പെൺകുട്ടി ഇപ്പോൾ വീണ്ടും പീഡനത്തിന് ഇരയായിരിക്കുന്നത്. പെൺകുട്ടിയെ നേരത്തെ പീഡിപ്പിച്ച കേസിൽ കൊണ്ടുപോകാനെത്തിയ ബന്ധുക്കൾ പ്രതികളല്ലാതിരുന്നതിനാലാണ് പെൺകുട്ടിയെ ബന്ധുക്കൾക്കൊപ്പം വിട്ടയച്ചതെന്ന് ചൈൽഡ് വെൽഫയർ കമ്മറ്റി അധികൃതർ അറിയിച്ചു.\nചൈൽഡ് പ്രൊട്ടക്ഷൻ ഓഫീസിൽ നിന്നുള്ള റിപ്പോർട്ടിന്റെ അടിസ്ഥാനത്തിലാണ് പെൺകുട്ടിയെ ബന്ധുക്കൾക്കൊപ്പം പറഞ്ഞയച്ചത്. ബന്ധുക്കൾ പ്രതികളല്ലാതിരുന്നതിനാലും ചൈൽഡ് പ്രൊട്ടക്ഷൻ ഓഫിസറുടെ റിപ്പോർട്ടിന്റെ അടിസ്ഥാനത്തിലും പെൺകുട്ടിയെ ബന്ധുക്കൾക്കൊപ്പം വിട്ടയച്ചില്ലായിരുന്നെങ്കിൽ ബന്ധുക്കൾ മേൽഘടകങ്ങളെ സമീപിക്കുമായിരുന്നു എന്നും ചൈൽഡ് വെൽഫയർ കമ്മറ്റി അംഗം ഷജേഷ് ഭാസ്‌കർ പറഞ്ഞു.\nപാലത്തായി കേസ് അട്ടിമറിച്ചതിന്റെ നാൾവഴികൾ\nകൊറോണ കാലത്ത് വിവാദമായി സ്‌പെഷ്യൽ പബ്ലിക് പ്രോസിക്യൂട്ടർ നിയമനങ്ങൾ\nമേനകാഗാന്ധിക്കെതിരെ മലപ്പുറത്ത് വ്യാപക പ്രതിഷേധം\nമാനസിക സംഘർഷം കുറയ്ക്കാൻ ക്ലാസെടുത്തത് പോക്‌സോ കേസ് പ്രതി\nകടയ്ക്കാവൂർ പോക്‌സോ കേസിൽ അമ്മയുടെ ജാമ്യാപേക്ഷ കോടതി തള്ളി\nമുഖ്യമന്ത്രി പ്രോചാൻസലറായി ആരംഭിച്ച ഡിജിറ്റൽ യൂണിവേഴ്‌സിറ്റിയിലും പിൻവാതിൽ നിയമനങ്ങൾ; നിയമനങ്ങളിൽ യുജിസി ചട്ടവും സംവരണവും പാലിച്ചില്ല; രഹസ്യ നിയമനങ്ങൾ പുറത്തുവന്നത് സർവകലാശാല വെബ്‌സൈറ്റിൽ വന്നപ്പോൾ; പിൻവാതിൽ നിയമനങ്ങൾ അദ്ധ്യാപക-അനദ്ധ്യാപക തസ്തികകളിലേക്ക്; വിസിയുടെ നടപടി മുഖ്യമന്ത്രിയുടെ ഓഫീസിന്റെ നിർദ്ദേശപ്രകാരമെന്ന് സേവ് യൂണിവേഴ്‌സിറ്റി ക്യാമ്പെയിൻ കമ്മിറ്റിയുടെ പരാതി\nറോഡരികിൽ നിർത്തിയിട്ട കാറിന്റെ ഡോർ ബലം പ്രയോഗിച്ച് തുറന്ന് കിഡ്‌നാപ്പിങ്; ഭീഷണിപ്പെടുത്തി ഗൂഗിൾ പേ വഴിയും എ.ടി.എമ്മിൽ നിന്നു മായി തട്ടിയെടുത്തത് ഒന്നരലക്ഷംരൂപ; മണിക്കൂറുകൾക്കുള്ളിൽ പ്രതികളെ വലയിലാക്കി കോട്ടയ്ക്കൽ പൊലീസ്\nചോദിക്കുന്ന ചോദ്യങ്ങളിൽ കൂടുതലും മുഖ്യമന്ത്രിയുടെ പേര് നിർബന്ധപൂർവ്വം പറയിപ്പിക്കുന്ന തരത്തിൽ; സ്വപ്നയെ നിർബന്ധിച്ച് മൊഴി പറയിപ്പിക്കുന്നത് കേട്ടിട്ടുണ്ട്; ഇനിയൊരു ഉന്നതനെ ഇവിടെ കൊണ്ടിരുത്തും എന്ന് ഇ ഡി ഉദ്യോഗസ്ഥർ പറയുന്നതും കേട്ടു; മുഖ്യമന്ത്രിയുടെ പേര് നൽകാൻ ഇഡി നിർബന്ധിച്ചെന്ന് പൊലീസ് ഉദ്യോഗസ്ഥയുടെ മൊഴി\nനീണ്ട ഇടവേളയ്ക്ക് ശേഷം പുനലൂരിൽ അങ്കം കുറിക്കാൻ പി എസ് സുപാൽ; കാഞ്ഞങ്ങാട് കാക്കാൻ മന്ത്രി ഇ ചന്ദ്രശേഖരൻ തന്നെ; ജി ആർ അനിലും അജിത് കൊളാടിയും പി പ്രസാദും ഉൾപ്പെടെ മത്സരിക്കാൻ നിയോഗിക്കപ്പെട്ടവരെല്ലാം പ്രഗത്ഭർ; ചടയമംഗലം, പറവൂർ, ഹരിപ്പാട് സീറ്റുകളിൽ സമയമെടുത്താലും ശക്തരെ കണ്ടെത്താനും സിപിഐ തീരുമാനം


പുതിയ ജില്ലയിൽ ഏറ്റവും ജൂണിയറായി മാറും : Deepika.com Tax Special\nപട്ടികവർഗ വികസന വകുപ്പിൽ പാലക്കാട് ജില്ലയിൽ ഓഫീസ് അറ്റൻഡന്‍റായി ഏഴു വർഷമായി ജോലിചെയ്യുന്നു. സ്വന്തം ജില്ലയായ തൃശൂർ ജില്ലയിലേക്ക് സീനിയോറിറ്റി നഷ്‌ടപ്പെടാതെ സ്ഥലംമാറ്റം ലഭിക്കുമോ? സ്ഥലംമാറ്റം മൂലം എന്‍റെ ശന്പളത്തിൽ എന്തെങ്കിലും കുറവു വരാൻ സാധ്യതയുണ്ടോ? എട്ടു വർഷമാകുന്പോൾ ഒന്നാമത്തെ ഹയർഗ്രേഡിന് അർഹതയുണ്ടല്ലോ? അതിന് എന്തെങ്കിലും പ്രശ്നം ഉണ്ടാകുമോ?\nഒരു ജില്ലയിൽ അഞ്ചു വർഷം സേവനം പൂർത്തിയാക്കിയാൽ അന്തർജില്ലാ സ്ഥലംമാറ്റം ലഭിക്കാനുള്ള അർഹതയുണ്ട്. പുതിയ ജില്ലയിൽ പ്രവേശിക്കുന്പോൾ താങ്കൾ ജില്ലയിലെ ഏറ്റവും ജൂണിയറായ ആളായി മാറുമെന്ന് മാത്രമേയുള്ളൂ. നിലവിൽ ലഭിച്ചുകൊണ്ടിരിക്കുന്ന ശന്പളത്തിന് ഒരു മാറ്റവും വരില്ല. അതുപോലെ എട്ടു വർഷം പൂർത്തിയാകുന്പോൾ ഒന്നാമത്തെ സമയബന്ധിത ഹയർഗ്രേഡ് ലഭിക്കുന്നതാണ്. ഒരേ തസ്തികയും ഒരേ ശന്പള സ്കെയിലും ആകണമെന്ന് മാത്രമേയുള്ളൂ. അതിനാൽ താങ്കൾക്ക് കൂടുതൽ സൗകര്യപ്രദമായ സ്വന്തം ജില്ലയിലേക്ക് സ്ഥലംമാറ്റം നടത്തുന്നതുകൊണ്ട് മറ്റു യാതൊരു പ്രശ്നവും ഉണ്ടാകില്ല.


സർവീസ് കൊടുത്ത വാഹനം തിരിച്ചു വാങ്ങുമ്പോൾ ശ്രദ്ധിക്കേണ്ട കാര്യങ്ങൾ | Car Servicing Tips\nസർവീസ് കൊടുത്ത വാഹനം തിരിച്ചു വാങ്ങുമ്പോൾ ശ്രദ്ധിക്കേണ്ട കാര്യങ്ങൾ\nമനോരമ ലേഖകൻ June 28, 2019 04:58 PM IST\nവാഹനങ്ങളുടെ പ്രവർത്തനത്തിലെ അവിഭാജ്യ ഘടകമാണ് കൃത്യമായ സർവീസുകൾ. ഓയിലും മറ്റു ഘടകങ്ങളുമെല്ലാം കൃത്യമായ ഇടവേളകളിൽ മാറിയാൽ മാത്രമേ വാഹനം കൂടുതൽ കാലം കേടു കൂടാതെ ഉപയോഗിക്കാൻ സാധിക്കും. എന്നാൽ ഒരു ശരാശരി ഉപഭോക്താവ് സർവീസിൽ ഒരിക്കലും തൃപ്നല്ല. വാഹനം സർവീസ് ചെയ്ത് തിരികെ വീട്ടിലെന്തുമ്പഴേ ചില കുഴപ്പങ്ങളെല്ലാം നമ്മൾ ശ്രദ്ധിക്കൂ. സർവീസ് സെന്ററിൽ നിന്ന് വാഹനം തിരിയെ വാങ്ങുമ്പോൾ ശ്രദ്ധിക്കേണ്ട കാര്യങ്ങൾ.\nജോബ് കാർഡിലെ വർക്കുകളെല്ലാം ചെയ്തിട്ടുണ്ടോ?\nവാഹനം സർവീസ് കൊടുത്തപ്പോൾ നാം പറഞ്ഞ കുഴപ്പങ്ങളെല്ലാം പരിഹരിച്ചിട്ടുണ്ടോ എന്നു ശ്രദ്ധിക്കുക. ഇല്ലെങ്കിൽ അപ്പോൾ തന്നെ പരാതിപ്പെടാം. കൂടാതെ വാഹനത്തിന്റെ ബോഡിയിൽ പുതിയ പോറലുകളോ തകരാറുകളോ സംഭവിച്ചിട്ടുണ്ടോ എന്നു ശ്രദ്ധിക്കാം. എന്തെങ്കിലും പ്രശ്നം ഉണ്ടെങ്കില് സര്‍വീസ് സെന്റർ മാനേജറുമായി നേരിട്ട് സംസാരിക്കുക.\nഓയിലുകൾ, ബ്രേക്ക് പാഡ് എന്നിവ മാറ്റിയിട്ടുണ്ടോ എന്ന പരിശോധിക്കാം. കൂടാതെ ബീല്ലിൽ ചേർത്തിട്ടുള്ള ഘടകങ്ങളെല്ലാം മാറ്റി സ്ഥാപിച്ചിട്ടുണ്ടെന്ന് ഉറപ്പുവരുത്തുകയും ചെയ്യാം. മിക്കവാറും എല്ലാ സർവീസ് സെന്ററുകളിലും മാറ്റിയ ഘടങ്ങൾ ഡിക്കിയില് വെച്ചിട്ടുണ്ടാകും അഥവാ ഇല്ലെങ്കിൽ വിശദീകരണം ചോദിക്കുക.\nസര്‍വീസ് അഡ്വൈസറെയും കൂട്ടി വാഹനം ടെസ്റ്റ് റൈഡ് നടത്തുക. കുഴപ്പങ്ങളെല്ലാം പരിഹരിച്ചു എന്ന ഉറപ്പു വരുത്താം. എസി, വൈപ്പർ എന്നിവയുടെ പ്രവർത്തനം പരിശോധിക്കുക. എല്ലാം തൃപ്തി ആയാല് മാത്രം ബില് ചോദിക്കുക. ബില് ശരിക്കും പരിശോധിക്കുക. ചെയ്യാത്ത കാര്യങ്ങളോ മാറ്റാത്ത പാര്‍ട്ട്‌സോ ചേര്‍ത്തിട്ടുണ്ടോ എന്ന് നോക്കുക. വാറണ്ടിയുള്ള സ്പയെര് പാര്‍ട്സ് വില ബില്ലില് ചേര്‍ത്തിട്ടുണ്ടോ എന്നും നോക്കുക.


ലോക കേരളസഭയ്ക്ക് ഇന്ന് ആരംഭം കുറിക്കും – Tip of India News\nതിരുവനന്തപുരം:ലോക കേരളസഭയ്ക്ക് ഇന്ന് ആരംഭം കുറിക്കും.കേരളത്തിന്റെ വികസനത്തിനും പൊതുനന്മയ്ക്കുമായി പ്രവാസിസമൂഹത്തെയാകെ അണിനിരത്തുന്ന ലോക കേരളസഭയുടെ പ്രഥമസമ്മേളനത്തിന് വെള്ളിയാഴ്ച തലസ്ഥാനത്ത് തുടക്കം. രാജ്യത്തിനകത്തും പുറത്തും നിന്നുള്ള പ്രതിനിധികള് സഭയില് പങ്കെടുക്കാനായി തലസ്ഥാനത്തെത്തി.\nനിയമസഭാമന്ദിരത്തിലെ പ്രത്യേക വേദിയില് രാവിലെ പത്തിന് മുഖ്യമന്ത്രി പിണറായി വിജയന് സമ്മേളനം ഉദ്ഘാടനംചെയ്യും. കരട് രേഖയും അദ്ദേഹം അവതരിപ്പിക്കും. സമ്മേളന നടപടി രാവിലെ 9.30ന് ആരംഭിക്കും. 8.30മുതല് 9.30വരെ അംഗങ്ങളുടെ രജിസ്ട്രേഷന്. ചീഫ് സെക്രട്ടറി പോള് ആന്റണി സഭാരൂപീകരണം സംബന്ധിച്ച പ്രഖ്യാപനം നടത്തും. തുടര്‍ന്ന് സഭാംഗങ്ങള് ഒരുമിച്ച് സത്യപ്രതിജ്ഞചെയ്ത് ചുമതലയേല്‍ക്കും. സ്പീക്കര് പി ശ്രീരാമകൃഷ്ണന് സഭയുടെ പ്രാധാന്യം വിശദീകരിക്കും. പ്രതിപക്ഷനേതാവ് രമേശ് ചെന്നിത്തല സംസാരിക്കും. 351 അംഗങ്ങളാണ് സഭയില് ഉണ്ടാകുക.ലോക കേരളസഭയെക്കുറിച്ചുള്ള തങ്ങളുടെ കാഴ്ചപ്പാട് രാജ്യസഭാ ഡെപ്യൂട്ടി ചെയര്‍മാന് പി ജെ കുര്യന്, കേന്ദ്രമന്ത്രി അല്‍ഫോന്‍സ് കണ്ണന്താനം, മുന് മുഖ്യമന്ത്രിമാരായ വി എസ് അച്യുതാനന്ദന്, ഉമ്മന്‍ചാണ്ടി, മുന് കേന്ദ്രമന്ത്രി വയലാര് രവി തുടങ്ങിയവര് അവതരിപ്പിക്കും.പകല് 2.30 മുതല് അഞ്ച് ഉപവേദികളിലായി മേഖല തിരിച്ചുള്ള സമ്മേളനങ്ങള് നടക്കും. പൊതുസമ്മേളനത്തില് മേഖലാചര്‍ച്ചകളുടെ അവതരണം ഉണ്ടാകും. മന്ത്രിമാര്, എംപിമാര്, എംഎല്‍എമാര്, പ്രവാസിവ്യവസായികള്, സംരംഭകര് തുടങ്ങിയവര് പങ്കെടുക്കും. വൈകിട്ട് 6.15മുതല് സാംസ്കാരികപരിപാടികള്. പ്രഭാവര്‍മ രചിച്ച് ശരത് സംഗീതംനല്‍കിയ മുദ്രാഗാന അവതരണം, പ്രമോദ് പയ്യന്നൂരും ജയരാജ് വാര്യരും ചേര്‍ന്ന് ഒരുക്കുന്ന സംഗീതം, കൊറിയോഗ്രഫി, കാരിക്കേച്ചര് എന്നിവയുടെ ദൃശ്യാവിഷ്കാരം ‘ദൃശ്യാഷ്ടക’വും അരങ്ങേറും.ശനിയാഴ്ച രാവിലെ ഒമ്ബതുമുതല് മേഖലാസമ്മേളനങ്ങള്. ധനകാര്യം, വ്യവസായം, വിവരസാങ്കേതികവിദ്യ, നവ സാങ്കേതികവിദ്യകള്, പ്രവാസികളുടെ പ്രശ്നങ്ങള്: പ്രവാസത്തിനു മുമ്ബും പ്രവാസത്തിലും, കൃഷി അനുബന്ധ മേഖലകള്, സ്ത്രീകളും പ്രവാസവും വിഷയങ്ങളില് ചര്‍ച്ച നടക്കും.\nരണ്ടാം സെഷനില് പ്രവാസത്തിന്റെ പ്രശ്നങ്ങള്, പ്രവാസത്തിനുശേഷം, വിനോദസഞ്ചാരം, സഹകരണം, വിദ്യാഭ്യാസം, സാമൂഹ്യനീതി, ആരോഗ്യം, സാംസ്കാരികം വിഷയങ്ങള് ചര്‍ച്ചചെയ്യും. പകല് രണ്ടിന് പൊതുസഭാസമ്മേളനം ആരംഭിക്കും. 3.45ന് മുഖ്യമന്ത്രി പിണറായി വിജയന് സമാപനപ്രസംഗം നടത്തും. വൈകിട്ട് 6.30ന് നിശാഗന്ധി ഓഡിറ്റോറിയത്തില് നടക്കുന്ന സമാപനസമ്മേളനം ഗവര്‍ണര് പി സദാശിവം ഉദ്ഘാടനംചെയ്യും.\nഐ എസ് ആര് ഒ യുടെ പിഎസ്‌എല്‍വി സി-40 വിജയകരമായി വിക്ഷേപിച്ചു


തല്ലിയാല് കൊള്ളുന്നതല്ല, തിരിച്ചടിക്കുന്നതും സെമി കേഡറിന്റെ ഭാഗം: കെ. മുരളീധരന് | Southlive\nതല്ലിയാല് കൊള്ളുന്നതല്ല, തിരിച്ചടിക്കുന്നതും സെമി കേഡറിന്റെ ഭാഗം: കെ. മുരളീധരന്\nSaturday, 22nd January 2022, 3:24 pm\nസെമി കേഡര് അക്രമമാര്‍ഗമല്ലെങ്കിലും പൊലീസില് നിന്ന് നീതി കിട്ടാതിരിക്കുമ്പോള് തിരിച്ചടിക്കുമെന്ന് എംപിയും കോണ്‍ഗ്രസ് നേതാവുമായ കെ. മുരളീധരന്. തല്ലിയാല് കൊള്ളുന്നതല്ല, തിരിച്ചടിക്കുന്നതും സെമി കേഡറിന്റെ ഭാഗമെന്ന് കെ. മുരളീധരന് പറഞ്ഞു.


ഐ.ജി പി വിജയന്റെ പേരില് എഫ്ബി അക്കൗണ്ട് നിര്‍മ്മിച്ചയാള് പിടിയില്; ഹണി ട്രാപ്പിലും രണ്ട് പേര് പിടിയില് - ദി ഗൾഫ് ഇന്ത്യൻസ്\nതിരുവനന്തപുരം: പോലീസുകാരുടെ പേരില് വ്യാജ ഫെയ്‌സ്ബുക്ക് അക്കൗണ്ട് നിര്‍മ്മിച്ച ഒരാള് പിടിയില്. പതിനേഴ് വയസ്സുള്ള രാജസ്ഥാന്‍കാരനാണ് പിടിയിലായത്. ഐ.ജി പി വിജയന്റെ പേരില് എഫ്.ബി അക്കൗണ്ട് തുടങ്ങി പണം തട്ടാനായിരുന്നു ശ്രമം.\nഐ.ജി. പി.വിജയന്റെ പേരിലുള്ള വ്യാജ അക്കൗണ്ടിൽ നിന്ന് നിരവധി പേർക്ക് ഫ്രണ്ട് റിക്വസ്റ്റ് വന്നതാണ് സംശയത്തിന് ഇടയായത്. ചിലർ പോലീസില് തന്നെയുള്ള സുഹൃത്തുക്കളോട് ഇത് പങ്കുവച്ചു. എറണാകുളത്തെ പൊലീസ് ഉദ്യോഗസ്ഥനായ പി.എസ്.രഘുവാണ് ഇക്കാര്യം ഐ.ജി.യുടെ ശ്രദ്ധയിൽ കൊണ്ടുവന്നതും ഡി.ജി.പിയുടെ കൺട്രോൾ റൂമിൽ പരാതി നൽകിയതും. ഒറിജിനൽ എഫ്.ബി. പേജിന്റെ അതേ മാതൃകയിലും അതേ ചിത്രങ്ങളും ഉപയോഗിച്ചാണ് വ്യാജപേജും നിർമ്മിച്ചത്. പ്രൊഫൈൽ വിവരണങ്ങൾ ഒഴിച്ചാൽ രണ്ടും ഒരുപോലെയാണ്. ജനന തീയതിയായി യഥാർത്ഥ പേരിൽ നൽകിയിരിക്കുന്നത് 25 സെപ്റ്റംബർ ആണ്. എന്നാൽ വ്യാജനിൽ ഇത് 2005 ജനുവരി ഒന്നാണ്. ഇത് മാത്രമാണ് പ്രകടമായ മാറ്റം.\nAlso read: ലൈഫ് മിഷന് അധോലോക ഇടപാട്; ശിവശങ്കറിന് പങ്കെന്ന് സിബിഐ\nഅതേസമയം, സ്ത്രീകളെ ഉപയോഗിച്ച് പണം തട്ടിയ രണ്ട് രാജസ്ഥാന്‍കാരും പിടിയിലായി. നെഹര് സിങ്, സുഖ്‌ദേവ് സിങ് എന്നിവരാണ് പിടിയിലായത്. തിരുവനന്തപുരം സിറ്റി സൈബര് ക്രൈം പോലീസാണ് പ്രതികളെ പിടിച്ചത്.\nAlso read: രാജ്യത്തെ ആദ്യ പ്രതിരോധ പാര്‍ക്ക് ഒറ്റപ്പാലത്ത് തയ്യാര്


Happy News!! Indrani Mukerjea first replay to Chidambaram Arrest | ചിദംബരത്തെ അറസ്റ്റ് ചെയ്തതില് സന്തോഷിക്കുന്ന ഒരാള് ഇതാ... ഞാന് എല്ലാം നിരീക്ഷിക്കുന്നുണ്ട് - Malayalam Oneindia\nകര്‍ഷകര് നിശ്ചയദാര്‍ഢ്യത്തിലാണ്, സര്‍ക്കാര് സമരത്തെ ഇല്ലാതാക്കാന് നോക്കുകയാണെന്ന് ചിദംബരം\nPublished: August 29 2019, 15:35 [IST]\nമുംബൈ: കോണ്‍ഗ്രസ് നേതാവ് പി ചിദംബരത്തെ അറസ്റ്റ് ചെയ്തതില് സന്തോഷമുണ്ടെന്ന് ഇന്ദ്രാണി മുഖര്‍ജി. ഐഎന്‍എക്‌സ് മീഡിയ കേസില് മാപ്പ് സാക്ഷിയായ വ്യക്തിയാണ് ഇവര്. ചിദംബരത്തിനെതിരെ മൊഴി കൊടുത്തിരുന്നു ഇന്ദ്രാണി മുഖര്‍ജി. ചിദംബരത്തെ അറസ്റ്റ് ചെയ്യാനുള്ള ഏക കാരണവും ഇന്ദ്രാണിയുടെ മൊഴിയാണ്. ചിദംബരത്തെ അറസ്റ്റ് ചെയ്തതില് സന്തോഷമുണ്ടെന്നും തുടര്‍നടപടികള് താന് സൂക്ഷ്മമായി നിരീക്ഷിച്ചുവരികയാണെന്നും ഇന്ദ്രാണി മുഖര്‍ജി പറഞ്ഞു.\nമകള് ഷീന ബോറയെ കൊന്ന കേസില് വിചാരണ നേരിടുകയാണ് ഇന്ദ്രാണി മുഖര്‍ജി. കാര്‍ത്തി ചിദംബരത്തിന്റെ ജാമ്യം റദ്ദാക്കുമെന്നാണ് പ്രതീക്ഷിക്കുന്നതെന്നും ഇന്ദ്രാണി പറഞ്ഞു. ചിദംബരത്തെ അറസ്റ്റ് ചെയ്ത ശേഷം ആദ്യമായിട്ടാണ് ഇന്ദ്രാണിയുടെ പ്രതികരണം വരുന്നത്. ഷീന ബോറ കേസില് വിചാരണയുടെ ഭാഗമായി മുംബൈ കോടതിയില് ഹാജരാക്കിയപ്പോഴാണ് അഴിമതി കേസിലെ അറസ്റ്റിനെ കുറിച്ച് ഇന്ദ്രാണി പ്രതികരിച്ചത്.\nഐഎന്‍എക്‌സ് മീഡിയ കമ്പനിക്ക് വിദേശത്ത് നിന്ന് ഫണ്ട് സ്വീകരിക്കുന്നതിന് ക്രമവിരുദ്ധമായി ചിദംബരം ഇടപെട്ടുവെന്നാണ് ആരോപണം. ഇന്ദ്രാണി മുഖര്‍ജിയും ഭര്‍ത്താവ് പീറ്റര് മുഖര്‍ജിയുമായിരുന്നു കമ്പനി ഉടമകള്. കാര്‍ത്തിക്ക് ചില സഹായങ്ങള് ചെയ്യണമെന്ന് ആവശ്യപ്പെട്ടാണ് ധനമന്ത്രിയായിരിക്കെ ചിദംബരം അനുമതി നല്‍കിയതെന്ന് ഇന്ദ്രാണി കഴിഞ്ഞവര്‍ഷം സിബിഐക്ക് മൊഴി കൊടുത്തിരുന്നു.\nഇതാണ് ചിദംബരത്തിന്റെ അറസ്റ്റിലേക്ക് നയിച്ചത്. വിദേശത്ത് നിന്ന് 330 കോടി രൂപയാണ് ചട്ടംലംഘിച്ച് ഐഎന്‍എക്‌സ് മീഡിയ കമ്പനി സ്വീകരിച്ചത്. ഇന്ദ്രാണിയുടെ മൊഴി ലഭിച്ച ഉടനെ സിബിഐ കാര്‍ത്തി ചിദംബരത്തെ അറസ്റ്റ് ചെയ്തിരുന്നു. ഈ മാസമാണ് ചിദംബരത്തെ അറസ്റ്റ് ചെയ്തത്. കേസില് റിമാന്റിലുള്ള ചിദംബരത്തിന്റെ ഹര്‍ജി സുപ്രീംകോടതിയുടെ പരിഗണനയിലാണ്.\np chidambaram indrani mukerjea corruption cbi പി ചിദംബരം അഴിമതി സിബിഐ\nHappy News!! Indrani Mukerjea first replay to Chidambaram Arrest\nStory first published: Thursday, August 29, 2019, 15:35 [IST]


കെ.വി.എം. എന്ന കെ.വി. മണലിക്കര; നാം മറന്നുപോയ വിവർത്തന ജ്യോതിസ്സ് | K.V. Manalikkara| KVM| translator\nപരിഭാഷയിലൂടെ ലോകത്തെ തൊട്ടറിയുകയായിരുന്നു മലയാളി. ഇന്ന് നാം അനുഭവിക്കുന്ന പുരോഗമന സാഹിത്യത്തിന്റെ ആദ്യരൂപം അന്ന് രൂപപ്പെട്ടു എന്ന് പറയാം. ഇതിനു പിറകിൽ നിതാന്തപരിശ്രമത്തിന്റെയും നിരവധി പരിഭാഷകരുടെ ചരിത്രവും ഒളിഞ്ഞിരിപ്പുണ്ട്.\n# ആനന്ദ് പി.\nഅമ്പതുകളായപ്പോഴേക്കും സോവിയറ്റ് രചനകൾ മലയാള സാഹിത്യ ചിന്തകളിലേക്ക് കടന്ന് വന്നിട്ട് രണ്ട് ദശാബ്ദം കടന്നിരുന്നു. ലെനിനിസവും മാർക്‌സിസവും ഭാഷയുടെ അതിർവരമ്പുകൾ ഭേദിച്ചു സോഷ്യലിസത്തിന്റെയും കമ്മ്യൂണിസത്തിന്റെയും വിപ്ലവത്തിന്റെയും വിത്തുകൾ പാകിത്തുടങ്ങിയ കാലം. 1912-ൽ സ്വദേശാഭിമാനി രാമകൃഷ്ണൻ പിള്ള കാൾ മാർക്‌സിന്റെ ജീവിതചരിത്രം എഴുതുന്നത് മുതൽ തുടക്കം കുറിച്ചതാണ് മാർക്‌സിസ്റ്റ് ചിന്തകകളോടുള്ള സാഹിത്യ അവബോധവും അഭിരുചിയും.\nപി. കേശവദേവ് പത്രാധിപരായിരുന്ന 'തൊഴിലാളി' മാസിക 'മൂലധന'ത്തിന്റെ ഏതാനും അധ്യായങ്ങൾ മുപ്പതുകളുടെ ആദ്യം തർജമചെയ്ത് പ്രസിദ്ധപ്പെടുത്തി. പ്രസ്തുത രാഷ്ട്രീയ ചിന്തകൾക്കപ്പുറം നോവലുകളിലൂടെ ടോൾസ്റ്റോയിയെയും ദൊസ്‌തെയേവ്‌സ്‌കിയും ഷോളോകോവും തുടങ്ങി മാക്‌സിം ഗോർക്കി വരെ നീളുന്ന റഷ്യൻ സാഹിത്യ ലോകത്തെ അതികായന്മാർ മലയാളികൾക്ക് സുപരിചിതമായി.\nപരിഭാഷയിലൂടെ ലോകത്തെ തൊട്ടറിയുകയായിരുന്നു മലയാളി. ഇന്ന് നാം അനുഭവിക്കുന്ന പുരോഗമന സാഹിത്യത്തിന്റെ ആദ്യരൂപം അന്ന് രൂപപ്പെട്ടു എന്ന് പറയാം. ഇതിനു പിറകിൽ നിതാന്തപരിശ്രമത്തിന്റെയും നിരവധി പരിഭാഷകരുടെ ചരിത്രവും ഒളിഞ്ഞിരിപ്പുണ്ട്. നാം പലപ്പോഴും മറന്നു പോകുന്ന യാഥാർത്ഥ്യം. അത്തരത്തിൽ മലയാള സാഹിത്യരംഗത്ത് കാലത്തിന്റെ കുത്തൊഴുക്കിൽ മറന്നുപോയ വിവർത്തകനാണ് കെ.വി. മണലിക്കര.\nമാക്‌സിം ഗോർക്കിയുടെ 'മദർ' എന്ന നോവൽ മലയാളത്തിലേക്കു ആദ്യമായി പരിഭാഷപ്പെടുത്തിയത് മണലിക്കര ആയിരുന്നു. മാർക്‌സിസ്റ്റ്, സോഷ്യലിസ്റ്റ് ചിന്തകളോടുള്ള അടുപ്പവും തുറന്ന വായനയും കേശവരു വാസുദേവരു മണലിക്കര എന്ന് പരിഭാഷകനെ മലയാള സാഹിത്യരംഗത്തിന് അമ്പതുകളിൽ തന്നെ സമ്മാനിച്ചിരുന്നു. പരിഭാഷകനായും പ്രസാധകനായും കവിയായും ചിത്രകാരനായും ആട്ടക്കഥകൾ രചിച്ചും സാഹിത്യരംഗത്ത് വളരെ ചെറുപ്പത്തിലേ മണലിക്കര എത്തിയിരുന്നു. ഗോർക്കിയുടെ പരിഭാഷ മുതൽ എൺപതിലധികം സൃഷ്ടികൾ മലയാളത്തിലേക്കു തർജ്ജിമ ചെയ്തിട്ടുണ്ട്.\n1925-ൽ കന്യാകുമാരിയിൽ പുരാതനമായ മണലിക്കര മഠത്തിലായിരുന്നു ജനനം. പാരമ്പര്യ വിദ്യാഭ്യാസവും മന്ത്ര-തന്ത്ര വിദ്യകൾ മുത്തശ്ശൻ കേശവരു കേശവരുനിന്ന് അഭ്യസിച്ച മണലിക്കര ചെറുപ്പത്തിൽതന്നെ വായനയുടെ ലോകത്തേക്ക് കടന്നു. ഹിന്ദി ഇംഗ്ലീഷ് ഭാഷകളിലുള്ള ജ്ഞാനവും കാളിദാസ കൃതികളും കാവ്യങ്ങളിലും ഉള്ള അപാര പാണ്ഡിത്യവും അക്ഷരങ്ങളുടെ ലോകത്തേക്ക് അദ്ദേഹത്തെ അടുപ്പിച്ചു.\nകാൾ മാർക്‌സ് മുന്നോട്ട് വെച്ച പ്രത്യായശാസ്ത്രത്തിൽ അടിയുറച്ചു വിശ്വസിച്ചിരുന്നത് മണലിക്കരയെ സോവിയറ്റ് സാഹിത്യത്തോട് അടുപ്പിച്ചു. 1952-ൽ പുറത്തിറങ്ങിയ മാക്‌സിം ഗോർക്കിയുടെ 'അമ്മ', 'അവളുടെ കാമുകൻ', ആന്റൺ ചെഖോവിന്റെ ചെറുകഥകൾ, കിഷൻ ചന്ദിന്റെ ചെറുകഥകളായ 'മരണത്തിന്റെ നിറം', 'മരിക്കാൻ വയ്യ', രവീന്ദ്രനാഥ ടാഗോറിന്റെ 'ചാരുമിത്ര', 'ചിത്രാംഗദ', 'ഒറ്റ തിരിഞ്ഞ പറവകൾ', വിഖ്യാത ഇംഗ്ലീഷ് നോവലിസ്റ്റ് ജോൺ ഗാൾസ്വർത്തിയുടെ 'വെള്ളി ഡെപ്പി', ഉദയ് ശങ്കർ ഭട്ടിന്റെ 'കമല','ജവാനി' തുടങ്ങി സാഹിത്യമേഖലയിലെ വിവിധ വിഷയങ്ങളെയും അദ്ദേഹം പരിഭാഷപ്പെടുത്തി മലയാളിയുടെ വായനാശീലത്തെതന്നെ മാറ്റിക്കളഞ്ഞു. വിക്ടർ ഹ്യൂഗോയെയും കുമാരനാശാനേയും ആരാധിച്ചിരുന്ന കെ.വി.എം. വള്ളത്തോൾ, കേശവദേവ് എന്നിവരുമായി നല്ല ആത്മബന്ധം സൂക്ഷിച്ചിരുന്നു.\nഒരു സാഹിത്യ സൃഷ്ടിയേക്കാൾ ഏറെ പരിശ്രമം വേണ്ടതാണ് പരിഭാഷ എന്ന് വിശ്വസിച്ചിരുന്ന ഒരാളായിരുന്നു മണലിക്കര. സൃഷ്ടി എന്നത് ഒരു വെള്ളകടലാസ്സിൽ വരയ്ക്കുന്ന ഒരു വരയാണെങ്കിൽ അവയുടെ മുകളിലൂടെ വീണ്ടും ഒരു വര വരയ്ക്കാൻ ശ്രമിക്കുന്നതാണ് പരിഭാഷ എന്ന് മണലിക്കര ഒരിക്കൽ പറഞ്ഞതായി മകൻ നാരായണരു ഓർക്കുന്നു. കഥാകൃത്തിന്റെ ചിന്തകളും മനസികാവസ്ഥയും അയാൾ പറയാൻ ആഗ്രഹിക്കുന്നതും നല്ലപോലെ ഗ്രഹിച്ചാൽ മാത്രമേ നല്ലൊരു പരിഭാഷ സൃഷ്ടിക്കാൻ സാധിക്കൂ എന്നു അദ്ദേഹം വിശ്വസിച്ചു. അതിനായി ഒരു പുസ്തകം അടിമുടി ഉൾക്കൊണ്ടായിരുന്നു ഓരോ പരിഭാഷയിലേക്കും അദ്ദേഹം കടന്നത്.\nഇ.എം.എസ്സിനെപ്പോലുള്ള കമ്മ്യൂണിസ്റ്റ് നേതാക്കളുമായി നല്ല ബന്ധം സൂക്ഷിച്ചിരുന്നെങ്കിലും രാഷ്ട്രീയ സാഹിത്യ വേദികൾ, ചർച്ചകളിൽ തുടങ്ങിയവയിൽനിന്നു മാറി നിൽക്കുവാൻ അദ്ദേഹം ആഗ്രഹിച്ചു. സോഷ്യലിസത്തിന്റെ പ്രയോക്താവാവുകയും എഴുത്തിലൂടെ സോഷ്യലിസ്റ്റ് ആശയങ്ങൾക്കു പ്രചാരണം നൽകുകയും ചെയ്തു.\nതിരുവനന്തപുരത്ത് 1955-ലാണ് ആധുനിക അച്ചടിയന്ത്രവും അനുബന്ധ സംവിധാനങ്ങളുമുള്ള കെ.വി. പ്രസ്സ് അദ്ദേഹം സ്ഥാപിക്കുന്നത്. തുടർന്ന് അവ വിപുലപ്പെടുത്തി ചെറു പ്രസ്സുകളുടെ ശൃംഖല തുടങ്ങാൻ ആഗ്രഹിച്ചിരുന്നു. പൂണെ ഫിലിം ഇൻസ്റ്റിറ്റൂട്ടിൽ പോകുന്നതിനു മുമ്പുള്ള അടൂർ ഗോപാലകൃഷ്ണന്റെ നാടകമായ 'വൈകി വന്ന വെളിച്ചം' അച്ചടിച്ച് പ്രസിദ്ധപ്പെടുത്തിയത് കെ.വി. പ്രസ്സിലായിരുന്നു എന്ന് മകൻ നാരായണാരു ഓർക്കുന്നു.\nനടത്തിപ്പിലെ പാകപ്പിഴകളും മാറി വന്ന മാനേജർ നടത്തിയ ക്രമക്കേടുകളുംമൂലം പ്രസ്സ് 1969-ൽ പൂട്ടേണ്ട അവസ്ഥിയിൽ എത്തി. കുറച്ചു വർഷങ്ങൾക്കു ശേഷം വെളളനാട് മിത്രനികേതന് പ്രസ്സ് കൈമാറി കെ.വി.എം പരിഭാഷകളുടെ ലോകത്തേക്ക് പൂർണമായും പിൻവലിഞ്ഞു. ഈ ഒരു കാലഘട്ടത്തിലാണ് രാഹുൽ സാംകൃത്യായന്റെ സാമൂഹ്യരേഖ, വിശ്വരേഖ, ശാസ്ത്രീയ ഭൗതികരേഖ എന്നീ കൃതികൾ കെ.വി.എം. മലയാളത്തിലേക്ക് മൊഴിമാറ്റം ചെയ്യുന്നത്. കേരളത്തിൽ കമ്മ്യൂണിസത്തിനു ശക്തി പകരാൻ സാധിച്ചു എന്നതാണ് ഈ കൃതികളുടെ ഏറ്റവും വലിയ സവിശേഷത.\nഇടതു ചിന്തകളെയും ആശങ്ങളെയും സോവിയറ്റ് ഭരണകൂടത്തെയും പരസ്യമായി പ്രശംസിച്ചപ്പോളും തജിക്ക് ഭാഷയിലുള്ള 'ദാഖുന്ദ' എന്ന കൃതിയുടെ വിവർത്തനത്തിലൂടെ സ്റ്റാലിന്റെ ഉരുക്കുമുഷ്ടിക്കെതിരെ പ്രതികരിക്കാൻ കെ.വി.എം. മറന്നില്ല. തജിക്കിസ്ഥാന്റെ ദേശീയ കവിയായ സാദിരിദ്ദീൻ അയ്‌നിയുടെ സ്വാതന്ത്ര്യം പ്രഖ്യാപിക്കലിന്റെ കൃതിയായ 'ദാഖുന്ദ' ഹിന്ദിയിൽനിന്നു മലയാളത്തിലേക്കു മണലിക്കര പരിഭാഷപ്പടുത്തുന്നത് 1952-ലാണ്.\nഫിക്ഷനും നോൺഫിക്ഷനും കവിതകളും ആട്ടക്കഥകളും അദ്ദേഹം എഴുതിയിട്ടുണ്ട്. കർണ്ണപർവം, വില്വമംഗലം, കിരാതാത്മജം തുടങ്ങിയവ ഏറെ ശ്രദ്ധേയം. ആദിവാസി ഗോത്രകഥ പറയുന്ന കിരാതാത്മജം തിരുവനന്തപുരത്തെ വി.ജെ.ടി. ഹാളിൽ രണ്ട് തവണ അവതരിപ്പിച്ചിരുന്നു. 1969-ൽ ഏറ്റവും ചെറിയ സംസ്‌കൃത കാവ്യമായ 'രാസരസിക' രചിക്കുകയും ദക്ഷിണാമൂർത്തിയുടെ സംഗീത്തിൽ പി. ലീലയും മറ്റും ചേർന്നു ആലപിച്ച കീർത്തനം ഏറെ പ്രശംസ നേടി. രാസരസിക ഇന്ത്യയിൽ പ്രസിദ്ധീകരിച്ചിട്ടുള്ള ഏറ്റവും ചെറിയ (ലിപികൾ) പുസ്തകം എന്ന വിധത്തിലും പ്രസിദ്ധമാണ്. ഇരുപത്തിയഞ്ച് പേജുള്ള പുസ്തകം 1960-ൽ ജപ്പാനിലാണ് പ്രിന്റ് ചെയ്തത്.\n1953 മുതൽ മുടവൻമുഗളായിരുന്നു മണലിക്കര കുടുംബ സമേതം താമസിച്ചിരുന്നത്. പിന്നീട് 1969-ലാണ് കോട്ടയ്ക്കകത്ത് 'മാർഗ്ഗി 'ക്ക് എതിരെ സുന്ദര വിലാസം കൊട്ടാരത്തിന് പിറകിൽ പൂയം തിരുനാളിന്റേയും അശ്വതി തിരുനാളിന്റേയും കയ്യിൽനിന്ന് കൊട്ടാരം വക ഇരുപത് സെന്റ് വാങ്ങി വീടുവച്ച് താമസമാക്കിയത്.\nഅച്ഛന്റെ പുർത്തീകരിക്കാൻ സാധിക്കാതെ പോയ ഒരു ദൗത്യമായിരുന്നു ഹിന്ദി-മലയാളം-സംസ്‌കൃതം നിഘണ്ടു എന്ന് നാരായണാരു ഓർക്കുന്നു. നിഘണ്ടു തയ്യാറാക്കുന്നതിനിടെയാണ് 2009-ൽ സെപ്റ്റംബറിൽ അദ്ദേഹം വിട പറയുന്നത്. എഴുതാൻ വിട്ടുപോയ ജീവിതകഥ പോലെ അദ്ദേഹം പരിഭാഷപ്പെടുത്തിയ പുസ്തകങ്ങൾ ഇന്ന് ലഭ്യമല്ല.\nചരിത്രത്താളുകളിൽ എഴുതാൻ മറന്നുപോയ കെ.വി. മണലിക്കരയുടെ സംഭവബഹുലമായ ജീവിതകഥ പറയുന്ന ഒരു രേഖയും ലഭ്യമല്ല. കെ.വി.എംന്റെ അഞ്ചു മക്കളിൽ ഇളയ മകൻ നാരായണാരുവിന്റെ ഓർമകളിലാണ് ഇന്ന് മലയാളത്തിലെ വിഖ്യാതനായ പരിഭാഷകൻ ജീവിച്ചിരിക്കുന്നത്. മാറിമറിഞ്ഞ സാംസ്‌കാരിക, സാമൂഹിക ചുറ്റുപാടുകളിൽ ഇന്നലെകളിൽ എവിടെയോ മറഞ്ഞു പോയ അതുല്യപ്രതിഭയുടെ വിടവ് ഒരു കാലത്തിന്റെ അടയാളപ്പെടുത്തലായി മാറുന്നു.


സന്തോഷിപ്പിച്ചു സന്തോഷിക്കാം : Deepika.com Sunday Special\nഒരു ആശുപത്രിയിലെ ഒരു മുറി. അവിടെ രണ്ടു രോഗികൾ. രണ്ടു പേരും കാൻസർ ബാധിതർ. അവരിലൊരാൾ കറുത്ത വർഗക്കാരനും മറ്റെയാൾ വെള്ളക്കാരനും. ശതകോടീശ്വരനായ വെള്ളക്കാരനു തനിച്ചൊരു മുറി ആഗ്രഹമുണ്ടായിരുന്നു. എന്നാൽ ഒരു പ്രത്യേക സാഹചര്യത്താൽ അതു സാധിച്ചില്ല. അങ്ങനെയാണ് അവർ ഇരുവരും ഒരു മുറിയിൽ ആയത്.\nകോളജിൽ ചരിത്രാധ്യാപകൻ ആകണമെന്നതായിരുന്നു കറുത്തവർഗക്കാരനായ കാർട്ടർ ചേന്പേഴ്സിന്‍റെ ആഗ്രഹം. എന്നാൽ സാന്പത്തികപരാധീനതമൂലം ആ ആഗ്രഹം സഫലമായില്ല. അതിനു പകരം ചേന്പേഴ്സ് ഒരു ഓട്ടോ മെക്കാനിക്ക് ആയി. എങ്കിലും നിരന്തരമായ വായനയിലൂടെ അയാൾ വലിയൊരു ചരിത്രപണ്ഡിതനായി മാറിയിരുന്നു. ചരിത്രപരമായ ഏതു ചോദ്യത്തിനും അയാൾ അനായാസം ഉത്തരം നൽകിയിരുന്നു. എഴുപതിനോടടുത്ത ചേന്പേഴ്സ് വിവാഹിതനും ബിരുദധാരികളായ മൂന്നു മക്കളുടെ പിതാവുമായിരുന്നു.\nവെള്ളക്കാരനായ എഡ്വേർഡ് കോൾ ശതകോടീശ്വരനും നാലുതവണ വിവാഹിതനുമായിരുന്നു. അയാൾക്ക് ഒരു പുത്രി ഉണ്ടെങ്കിലും ആ പുത്രി അയാളുമായി കടുത്ത ശത്രുതയിലായിരുന്നു.\nആദ്യമാദ്യം കോളിനു ചേന്പേഴ്സിനോടു വലിയ നീരസമായിരുന്നു. എന്നാൽ രണ്ടു പേർക്കും ഒരു വർഷത്തിൽ താഴെ മാത്രമേ ആയുസുള്ളൂ എന്ന് അറിവായപ്പോൾ കോൾ ചേന്പേഴ്സിനോട് അടുക്കുവാൻ തുടങ്ങി. ഇതിനിടയിൽ താൻ ചെയ്യുവാൻ ആഗ്രഹിക്കുന്ന കാര്യങ്ങളുടെ ഒരു ലിസ്റ്റ് ചേന്പേഴ്സ് തയാറാക്കിയിരുന്നു.\nഎന്നാൽ തന്‍റെ ആയുസ് ഒരുവർഷത്തിൽ കുറവാണെന്നറിഞ്ഞപ്പോൾ ചേന്പേഴ്സ് ആ ലിസ്റ്റ് ചുരുട്ടിക്കൂട്ടി നിലത്തെറിഞ്ഞു. ആ ലിസ്റ്റ് കാണുവാനിടയായ കോൾ അതിൽ പറഞ്ഞിരിക്കുന്ന കാര്യങ്ങൾ ചെയ്യുവാൻ ചേന്പേഴ്സിനെ പ്രോത്സാഹിപ്പിച്ചു. എന്നുമാത്രമല്ല, താൻ ചെയ്യാൻ ആഗ്രഹിക്കുന്ന ചില കാര്യങ്ങൾ കൂടി ഉൾപ്പെടുത്തി കോൾ ലിസ്റ്റ് വലുതാക്കി. അതോടൊപ്പം, ആ ലിസ്റ്റിൽ പറഞ്ഞിരിക്കുന്ന കാര്യങ്ങളുടെ പൂർത്തീകരണത്തിനു താൻ പണം ചെലവാക്കാമെന്നും അയാൾ വാഗ്ദാനം ചെയ്തു.\nആദ്യം ചേന്പേഴ്സ് വിസമ്മതിച്ചെങ്കിലും കോളിന്‍റെ നിർബന്ധം നിമിത്തം ലിസ്റ്റിൽ പറഞ്ഞിരിക്കുന്ന കാര്യങ്ങൾ ചെയ്യുവാൻ അവർ ഇറങ്ങിപ്പുറപ്പെട്ടു. അതിമനോഹരമായ എന്തെങ്കിലും സന്ദർശിക്കുക, തീർത്തും അപരിചിതനായ ഒരാളെ സഹായിക്കുക, കരയുന്നിടം വരെ ചിരിക്കുക, ഒരു സ്പോർട്സ് കാർ ഓടിക്കുക, ഈജിപ്റ്റിലെ പിരമിഡും ഇന്ത്യയിലെ താജ്മഹലും സന്ദർശിക്കുക, ആഫ്രിക്കൻ സവാരിക്കു പോവുക, ചൈനയിലെ വൻമതിലിൽ ബൈക്ക് ഓടിക്കുക എന്നിങ്ങനെയുള്ള ആഗ്രഹങ്ങളായിരുന്നു അവരുടെ ലിസ്റ്റിലുണ്ടായിരുന്നത്.\nകോളിന്‍റെ സ്വന്തം വിമാനത്തിൽ യാത്ര ചെയ്ത അവർ പിരമിഡ് കാണുവാനായി ഈജിപ്റ്റിലെത്തി. അവിടെ അവർ പിരമിഡിന്‍റെ ഗാംഭീര്യം ആസ്വദിക്കുന്പോൾ ചേന്പേഴ്സ് കോളിനോടു ചോദിച്ചു: ""സ്വർഗത്തിൽ നമ്മൾ ചെല്ലുന്പോൾ ദൈവം നമ്മോടു ചോദിക്കുന്ന രണ്ടു ചോദ്യങ്ങൾ ഉണ്ട്. അവ ഏതാണെന്ന് അറിയാമോ?'' കോളിന് ഉത്തരം അറിയില്ലായിരുന്നു. അതു മനസിലാക്കിയ ചേന്പേഴ്സ് പറഞ്ഞു : ""നീ നിന്‍റെ ജീവിതത്തിൽ സന്തോഷം കണ്ടെത്തിയോ എന്നായിരിക്കും ആദ്യത്തെ ചോദ്യം. രണ്ടാമത്തെ ചോദ്യമാകട്ടെ, നീ മറ്റുള്ളവരുടെ ജീവിതത്തിൽ സന്തോഷം പകർന്നോ എന്നുള്ളതും.''\nഈ ചോദ്യോത്തരങ്ങളുടെ കാര്യം തത്കാലം ഇവിടെ നിൽക്കട്ടെ. ചേന്പേഴ്സിന്‍റെയും കോളിന്‍റെയും കഥയിലേക്കു തത്കാലം മടങ്ങിവരാം. ലിസ്റ്റിൽ പറഞ്ഞിരിക്കുന്ന കാര്യങ്ങൾ പൂർണമായും പൂർത്തിയാക്കാതെ അവർ സ്വന്തനാട്ടിൽ മടങ്ങിയെത്തി. ഉടനെതന്നെ ചേന്പേഴ്സിന്‍റെ രോഗം മൂർച്ഛിച്ച് അയാൾ മൃതിയടഞ്ഞു. കോൾ ആകട്ടെ കാൻസർ രോഗത്തെ അതിജീവിച്ചു പിന്നെയും നിരവധി വർഷം ജീവിച്ചു. അതിനിടയിൽ അയാൾ തന്‍റെ പുത്രിയുമായി രമ്യതയിലായി ആ പുത്രിയുടെ ജീവിതത്തിൽ സന്തോഷം പകർന്നു.\nദി ബക്കറ്റ് ലിസ്റ്റ് (2007) എന്ന പേരിലുള്ള ഒരു ഹോളിവുഡ് സിനിമയിലെ കഥയാണിത്. ഓസ്കർ അവാർഡ് ജേതാക്കളായ ജാക്ക് നിക്കോൾസൺ കോളിന്‍റെയും മോർഗൻ ഫ്രീമൻ ചേന്പേഴ്സിന്‍റെയും റോളുകളിൽ പ്രത്യക്ഷപ്പെടുന്ന ഈ സിനിമ സാധാരണ സിനിമകളിൽനിന്ന് ഏറെ വ്യത്യസ്തമാണ്. എങ്കിലും ഈ സിനിമ സാന്പത്തിക വിജയം നേടുകതന്നെ ചെയ്തു.\nഇനി, മുകളിൽ കൊടുത്തിരിക്കുന്ന ചോദ്യോത്തരങ്ങളിലേക്കു മടങ്ങി വരട്ടെ. നമ്മൾ മരിച്ചു ദൈവത്തിന്‍റെ മുൻപിലെത്തുന്പോൾ എന്തായിരിക്കും അവിടുന്നു ചോദിക്കുക? നിങ്ങൾ ജീവിതത്തിൽ സന്തോഷം കണ്ടെത്തിയോ എന്നു ചോദിക്കുമോ? അങ്ങനെയൊരു ചോദ്യത്തിന് ഏതായാലും സാധ്യതയുണ്ട്!\nഅതുപോലെ, നിങ്ങൾ മറ്റുള്ളവരുടെ ജീവിതത്തിൽ സന്തോഷം പകർന്നോ എന്നു ചോദിക്കുമോ? തീർച്ചയായും. കാരണം, നിന്‍റെ അയൽക്കാരനെ നിന്നെപ്പോലെ സ്നേഹിക്കുക എന്നല്ലേ ദൈവ പ്രമാണം? അതു മാത്രമോ? ഞാൻ നിങ്ങളെ സ്നേഹിച്ചതു പോലെ നിങ്ങളും പരസ്പരം സ്നേഹിക്കുക എന്നു ദൈവപുത്രനായ യേശു പഠിപ്പിച്ചിട്ടില്ലേ?\nനാം എന്തിനാണ് മറ്റുള്ളവരെ സ്നേഹിക്കണം എന്നു പറയുന്നത്? അതു മറ്റുള്ളവരുടെ ജീവിതത്തിൽ സന്തോഷം പകരുവാനല്ലെങ്കിൽ മറ്റെന്തിനാണ്? അന്ത്യവിധിനാളിൽ യേശു നമ്മോടു ചോദിക്കുവാൻ പോകുന്ന ചോദ്യങ്ങളെക്കുറിച്ചു ബൈബിളിൽ നാം വായിക്കുന്നുണ്ട്.\nഎനിക്കു വിശന്നപ്പോൾ നിങ്ങൾ ഭക്ഷണം തന്നോ? എനിക്കു ദാഹിച്ചപ്പോൾ എനിക്കു കുടിക്കാൻ തന്നോ? ഞാൻ പരദേശിയായിരുന്നപ്പോൾ എന്നെ സ്വീകരിച്ചോ എന്നിങ്ങനെയുള്ള ചോദ്യങ്ങളല്ലേ അവിടുന്നു ചോദിക്കുക? അവയുടെ അർഥം എന്താണ്? മറ്റുള്ളവരുടെ ജീവിതത്തിൽ നാം സന്തോഷം പകർന്നോ എന്നല്ലേ ആ ചോദ്യങ്ങളുടെ സാരം?\nതീർച്ചയായും നാം നമ്മുടെ ജീവിതത്തിൽ സന്തോഷം കണ്ടെത്തണം. എന്നാൽ, അതിനുള്ള എളുപ്പവഴി മറ്റുള്ളവരുടെ ജീവിതത്തിൽ സന്തോഷം പകരുക എന്നുള്ളതാണ്. അങ്ങനെ ചെയ്താൽ നമ്മുടെ ഇഹലോക ജീവിതത്തിലും നമ്മുടെ പരലോകജീവിതത്തിലും നാം സന്തോഷം കണ്ടെത്തും. അതു നമുക്കു മറക്കാതിരിക്കാം.


ആരാധനാലയങ്ങള് വിശ്വാസികൾക്കായി തുറക്കുന്നത് സംബന്ധിച്ച് കേന്ദ്ര ആഭ്യന്തര മന്ത്രാലയം പുറത്തിറക്കിയ മാര്‍ഗരേഖ – Catholic VOX Online NEWS | Christian News | Malayalam News | Vatican News\nHome/India/ആരാധനാലയങ്ങള് വിശ്വാസികൾക്കായി തുറക്കുന്നത് സംബന്ധിച്ച് കേന്ദ്ര ആഭ്യന്തര മന്ത്രാലയം പുറത്തിറക്കിയ മാര്‍ഗരേഖ\nസാമൂഹ്യ അകലം പാലിക്കലും അനുബന്ധ നിർദേശങ്ങളും കൃത്യതതയോടെ പാലിക്കപ്പെടണമെന്ന് കേന്ദ്രം ആവശ്യപ്പെട്ടിട്ടുണ്ട്...\nvox_editor Follow on Twitter Send an email 5th June 2020\nന്യൂഡൽഹി: ജൂൺ 8 മുതൽ അതായത് തിങ്കൾ മുതൽ ആരാധനാലയങ്ങൾ തുറന്ന് പ്രവർത്തിക്കുന്നതിനുള്ള മാർഗരേഖ കേന്ദ്ര ആഭ്യന്തര മന്ത്രാലയം പുറത്തിറക്കി. വ്യാഴാഴ്ചയാണ് കോവിഡ് 19 പ്രതിരോധിക്കുന്നത് സംബന്ധിച്ച് ആരാധനാലയങ്ങളിൽ പ്രവേശിക്കുന്ന വിശ്വാസികൾ പാലിക്കേണ്ട മാർഗരേഖ പുറത്തിറക്കിയത്. സാമൂഹ്യ അകലം പാലിക്കലും അനുബന്ധ നിർദേശങ്ങളും കൃത്യതതയോടെ പാലിക്കപ്പെടണമെന്ന് കേന്ദ്രം ആവശ്യപ്പെട്ടിട്ടുണ്ട്.\nഅതേസമയം 65 വയസ്സ് കഴിഞ്ഞവരും, 10 വയസ്സിന് താഴെ ഉള്ളവരും, ഗർഭിണികളും, മറ്റ് അസുഖങ്ങൾ ഉള്ളവരും വീടുകളിൽ തന്നെ കഴിയണമെന്നും, ആരാധനാലയങ്ങള് സന്ദർശിക്കുന്നത് ഒഴിവാക്കണമെന്നും കേന്ദ്രം നിഷ്‌കർഷിക്കുന്നു. പൊതുവായി പാലിക്കേണ്ട പ്രതിരോധ നടപടികൾ, ആരാധനാലയങ്ങളിലും, മതപരമായ സ്ഥലങ്ങളിലും പാലിക്കപ്പെടേണ്ട പ്രതിരോധ നടപടികൾ എന്നിങ്ങനെ രണ്ട് ഭാഗങ്ങളായാണ് കേന്ദ്ര ആഭ്യന്തര മന്ത്രാലയത്തിന്റെ മാര്‍ഗരേഖ.\nകേന്ദ്ര നിർദേശങ്ങളുടെ പൂർണ്ണരൂപം ഇങ്ങനെ\nCOVID-19 ന്റെ അപകടസാധ്യത കുറയ്ക്കുന്നതിന് പൊതുവായി പാലിക്കേണ്ട പ്രതിരോധ നടപടികൾ:\n1) പൊതുസ്ഥലങ്ങളിൽ ആറടിയുടെ എങ്കിലും സാമൂഹിക അകലം ഉറപ്പാക്കണം.\n2) മാസ്കുകൾ നിർബന്ധമായും ഉപയോഗിക്കുക.\n3) കൈകൾ സോപ്പും വെള്ളവും ഉപയോഗിച്ച് 40 മുതൽ 60 സെക്കന്റ് വരെയും, ആൽക്കഹോൾ അടങ്ങിയ സാനിറ്ററി ഉപയോഗിച്ചാണെങ്കിൽ 20 സെക്കന്റും കഴുകണം\n4) ശ്വസനപരമായ മര്യാദകൾ കർശനമായി പാലിക്കണം. അതായത്, ചുമയ്ക്കുകയോ തുമ്മുകയോ ചെയ്യുമ്പോൾ ടിഷ്യു, തൂവാല അല്ലെങ്കിൽ കൈമുട്ട് വളച്ച് ഉപയോഗിക്കുന്ന രീതി പാലിക്കുക. ഉപയോഗിച്ച ടിഷ്യുപേപ്പറുകൾ എവിടെയെങ്കിലും വലിച്ചെറിയാതിരിക്കുക.\n5) ഓരോരുത്തരും അവരവരുടെ ആരോഗ്യസ്ഥിതി സ്വയം നിരീക്ഷിക്കുകയും, ഏതെങ്കിലും തരത്തിലുള്ള അസ്വസ്ഥതകൾ അനുഭവപ്പെട്ടാൽ എത്രയും വേഗം സംസ്ഥാന, ജില്ലാ ഹെൽപ്പ് ലൈനിൽ റിപ്പോർട്ട് ചെയ്യുക.\n6) പൊതുസ്ഥലത്ത് തുപ്പുന്നത് കർശനമായി നിരോധിച്ചിരിക്കുന്നു.\n7) Aarogya Setu ആപ്പിന്റെ ഉപയോഗം പ്രോത്സാഹിപ്പിക്കുക.\nആരാധനാലയങ്ങളിലും, മതപരമായ സ്ഥലങ്ങളിലും പാലിക്കപ്പെടേണ്ട പ്രതിരോധ നടപടികൾ:\n1) പ്രവേശന കവാടത്തിൽ താപനില പരിശോധിക്കാൻ സംവിധാനവും, കൈകൾ ശുദ്ധമാക്കാൻ സാനിറ്റൈസറും ഉണ്ടാകണം.\n2) കോവിഡ് രോഗലക്ഷണം ഇല്ലാത്തവരെ മാത്രമേ ആരാധനാലയത്തിൽ പ്രവേശിക്കാൻ പാടുള്ളൂ.\n3) ഫെയ്‌സ് മാസ്കുകൾ ഇല്ലാത്തവരെ പ്രവേശിപ്പിക്കരുത്.\n4) COVID-19 നെ തടയുന്നത് സംബന്ധിച്ച് സ്വീകരിക്കേണ്ട പ്രതിരോധ നടപടികളെക്കുറിച്ചുള്ള പോസ്റ്ററുകളോ മറ്റ് സംവിധാനങ്ങളോ പ്രദർശിപ്പിക്കണം. കൂടാതെ, COVID-19 പ്രതിരോധ നടപടികളെക്കുറിച്ചുള്ള അവബോധം സൃഷ്ടിക്കുന്നതിനുതകുന്ന ഓഡിയോ, വീഡിയോ ക്ലിപ്പുകൾ പ്രദർശിപ്പിക്കുക.\n5) ഒരുമിച്ച് ആൾക്കാരെ പ്രവേശിപ്പിക്കരുത്\n6) പാദരക്ഷകൾ സാധ്യമെങ്കിൽ വാഹനങ്ങളിൽ തന്നെ സൂക്ഷിക്കുക. ആവശ്യമെങ്കിൽ പ്രത്യേക സ്ഥലത്ത് പാദരക്ഷകൾ സൂക്ഷിക്കുവാനുള്ള ക്രമീകരണം ചെയ്യുക. ഓരോരുത്തരും പ്രത്യേകമായാണ് വയ്ക്കേണ്ടത്, എന്നാൽ ഒരു കുടുംബത്തിലെ അംഗങ്ങൾക്ക് ഒരുമിച്ച് പാദരക്ഷകൾ വയ്ക്കാവുന്നതാണ്.\n7) പാർക്കിംഗ് സ്ഥലങ്ങളിലും പരിസരത്തും സാമൂഹ്യ അകലം പാലിക്കൽ മാനദണ്ഡങ്ങൾ പാലിക്കപ്പെടണം.\n8) ആരാധനാലയത്തിന് പുറത്തുള്ള കടകൾ, ഹോട്ടലുകൾ എന്നിവിടങ്ങളിലും സാമൂഹിക അകലം ഉറപ്പാക്കണം.\n9) സാമൂഹിക അകലം ഉറപ്പാക്കുന്നതിന് പ്രതലത്തിൽ പ്രത്യേക അടയാളപ്പെടുത്തലുകൾ നടത്തുക.\n10) ആരാധനാലയത്തിനുള്ളിലേയ്ക്ക് പ്രവേശിക്കാനും, പുറത്തേക്ക് പോകാനും പ്രത്യേക വഴികൾ ക്രമീകരിക്കുക.\n11) ആരാധനാലയത്തിലേയ്ക്ക് പ്രവേശിക്കുന്നതിനായി ക്യൂ നിൽക്കുമ്പോൾ കുറഞ്ഞത്6അടി വരെയെങ്കിലും ശാരീരിക അകലം പാലിക്കുക.\n12) ആരാധനാലയത്തിൽ പ്രവേശിക്കുന്നതിന് മുമ്പ് കൈയും കാലും സോപ്പും ജലവും ഉപയോഗിച്ച് കഴുകണം.\n13) മതിയായ സാമൂഹിക അകലം പാലിക്കുന്ന തരത്തിലായിരിക്കണം ഇരിപ്പിട ക്രമീകരണം നടത്തേണ്ടത്.\n14) എയർ കണ്ടീഷനിംഗ് ഉപകരണങ്ങളുടെ താപനില ക്രമീകരണം 24-30°C പരിധിയിലായിരിക്കണം, അതേസമയം ആപേക്ഷിക ആർദ്രത 40-70% പരിധിയിലുമായിരിക്കണം. ശുദ്ധവായു സഞ്ചാരത്തിനായി ക്രോസ് വെന്റിലേഷൻ ഉപയോഗപ്പെടുത്തുക.\n15) ആരാധനാലയത്തിലെ രൂപങ്ങളിലോ, വിഗ്രഹങ്ങളിലോ, വിശുദ്ധ ഗ്രന്ഥങ്ങളിലോ തൊടാൻ ഭക്തരെ അനുവദിക്കരുത്.\n16) വലിയ ആൾക്കൂട്ടം ഉണ്ടാകുന്ന ചടങ്ങുകൾ അനുവദിച്ചിട്ടില്ല.\n17) അണുബാധ പടരാനുള്ള സാധ്യത കണക്കിലെടുത്ത്, ഗാനങ്ങൾ ആലപിക്കുന്നതിനായി ഗായകസംഘങ്ങൾക്ക് പകരം റെക്കോർഡുചെയ്‌ത ഭക്തി ഗാനങ്ങളും, സംഗീതവും ഉപയോഗിക്കുക.\n18) പരസ്പരം അഭിവാദ്യം ചെയ്യുമ്പോഴുള്ള ശാരീരിക സമ്പർക്കം ഒഴിവാക്കുക.\n19) സമൂഹ പ്രാർത്ഥനയ്ക്കായി ഇരിപ്പിടങ്ങളിൽ ഉപയോഗിക്കുവാനായി സ്വന്തമായി പായകൊണ്ടു വരിക. പൊതുവായി പായയോ ഇരിപ്പിൽ വിരിയോ അനുവദിച്ചുകൂടാ.\n20) പ്രസാദമോ, തീർത്ഥം നൽകലോ, തീർത്ഥം തളിക്കലോ ആരാധനാലയത്തിനുള്ളിൽ അനുവദിച്ചിട്ടില്ല.\n21) മതപരമായ സ്ഥലങ്ങളിലെ കമ്മ്യൂണിറ്റി അടുക്കളകൾ, അന്നദാനം നൽകൽ തുടങ്ങിയവ തയ്യാറാക്കുമ്പോഴും വിതരണം ചെയ്യുമ്പോഴും സാമൂഹിക അകലം നിർദേശിക്കുന്ന മാനദണ്ഡങ്ങൾ പാലിക്കണം.\n22) കൈകൾ കഴുകുന്നയിടങ്ങൾ, ശുചീകരണ മുറികൾ തുടണ്ടിയവ കൃത്യമായ ഇടവേളകളിൽ കഴുകുകയും, അണുവിമുക്തമാക്കുകയും വേണം.\n23) ആരെങ്കിലും ആരാധനാലയത്തിൽ വച്ച് അസുഖ ബാധിതരായാൽ, അവരെ വേറിട്ടൊരു ഒരു മുറിയിലേക്ക് മാറ്റണം. ഡോക്ടറെ വിളിച്ച് വരുത്തി പരിശോധിപ്പിക്കണം. കോവിഡ് സ്ഥിരീകരിച്ചാൽ ഉടൻ ആരാധനാലയം അണുവിമുക്തമാക്കുകയും ചെയ്യണം.\n24) 65 വയസ്സ് കഴിഞ്ഞവരും, 10 വയസ്സിന് താഴെ ഉള്ളവരും, ഗർഭിണികളും, മറ്റ് അസുഖങ്ങൾ ഉള്ളവരും വീടുകളിൽ തന്നെ കഴിയണം. ആരോഗ്യ സംബന്ധമായ അടിയന്തര ആവശ്യങ്ങൾ ഇല്ലെങ്കിൽ വീടുകളിൽ നിന്ന് പുറത്തേക്ക് വരരുത്.\nഇക്കാര്യങ്ങളെല്ലാം പാലിക്കപ്പെടുന്നുവെന്ന് ആരാധനാലയങ്ങളുടെ മാനേജ്മെന്റുകൾ ഉറപ്പാക്കണമെന്ന് കേന്ദ്ര ആഭ്യന്ത്ര മന്ത്രാലയം മാർഗ്ഗരേഖയിൽ ആവശ്യപ്പെട്ടിരിക്കുന്നു.\nമെയ് 30-ന് കേന്ദ്ര ആഭ്യന്തര മന്ത്രാലയം പുറപ്പെടുവിച്ച ഉത്തരവിൽ അൺലോക്ക് 1-ന്റെ ഭാഗമായി ജൂൺ 8 മുതൽ ആരാധനാലയങ്ങൾ തുറന്നു പ്രവർത്തിക്കാമെന്ന് പറഞ്ഞിരുന്നു.


നിപ വൈറസ് ബാധയുടെ പശ്ചാത്തലത്തില് പുതിയ ചിത്രവുമായി ആഷിഖ് അബു – Chandrika Daily\nBy chandrika Tuesday September 4, 2018 13:20 pm\nനിപ വൈറസ് ബാധയുടെ പശ്ചാത്തലത്തില് പുതിയ ചിത്രവുമായി ആഷിഖ് അബു\nമായാനദിക്ക് ശേഷം വമ്പന് താരനിരയുമായി പുതിയ ചിത്രത്തിനൊരുങ്ങി സംവിധായകന് ആഷിഖ് അബു. അപൂര്‍വ പനിയിലൂടെ മലയാളികളെ ഭീതിയിലാഴ്ത്തിയ നിപ വൈറസ് ബാധയുടെ പശ്ചാത്തലത്തിലാണ് സിനിമ ഒരുങ്ങുന്നത്. വൈറസ്…\nമായാനദിക്ക് ശേഷം വമ്പന് താരനിരയുമായി പുതിയ ചിത്രത്തിനൊരുങ്ങി സംവിധായകന് ആഷിഖ് അബു. അപൂര്‍വ പനിയിലൂടെ മലയാളികളെ ഭീതിയിലാഴ്ത്തിയ നിപ വൈറസ് ബാധയുടെ പശ്ചാത്തലത്തിലാണ് സിനിമ ഒരുങ്ങുന്നത്.\nവൈറസ് എന്ന് പേരിട്ടിരിക്കുന്ന ചിത്രത്തിന്റെ പോസ്റ്റര് സോഷ്യല്‍മീഡിയയിലൂടെ ആഷിഖ് അബു തന്നെയാണ് പുറത്തുവിട്ടത്.\nനിപ വൈറസ് കാലത്ത് ഏറെ ശ്രദ്ധ നേടിയ ഒരു ഫോട്ടോ ഉപയോഗിച്ചുള്ള ചിത്രത്തിന്റെ പോസ്റ്ററില് സിനിമയിലെ താരനിരയെ രേഖപ്പെടുത്തിയിട്ടുണ്ട്. അടുത്ത വേനലവധിയിലേക്കായി ഒരുങ്ങുന്ന ചിത്രത്തിന്റെ ആദ്യ പോസ്റ്ററിന് വന് പ്രചാരമാണ് വാടസ്സപ്പ് അടക്കമുള്ള സോഷ്യല് മീഡിയയില് നിന്നും ലഭിക്കുന്നത്.\nരേവതി, ആസിഫ് അലി, റിമ കല്ലിങ്കല്, ടോവിനോ തോമസ്, പാര്‍വതി, കാളിദാസ് ജയറാം, രമ്യ നമ്പീശന്, സൗബിന് ഷാഹിര്, ദിലീഷ് പോത്തന്, ചെമ്പന് വിനോദ് എന്നീ വന് താരനിരയാണ് ചിത്രത്തിന് വേണ്ടി അണിനിരക്കുന്നത്. നിപ ബാധ ചികിത്സക്കിടെ മരിച്ച നഴ്‌സ് ലിനിയുടെ വേഷത്തിലാണ് റിമയെത്തുക.\nഅമല് നീരദിന്റെ പുതിയ സിനിമയായ വരത്തന്റെ സ്‌ക്രിപ്‌ററ് റൈറ്റേഴ്‌സായ സുഹാസ്-ഷറഫു ടീമും സുഡാനി ഫ്രം നൈജീരിയക്ക് ശേഷം മുഹ്സിന് പെരാരിയും ചേര്‍ന്നാണ് ചിത്രത്തിന് വേണ്ടി എഴുതുന്നത്. രാജീവ് രവിയാണ് ക്യാമറ കൈകാര്യം ചെയ്യുന്നത്. കഥാപാത്രങ്ങളുടെ രൂപകൽപ്പന ചെയ്യുന്നത് സമീര സനീഷ്. സംഗീതം സുശിന് ശ്യാം. അടുത്ത വര്‍ഷം ചിത്രം പ്രദര്‍ശനത്തിനെത്തും.\nCategories: Video Stories Tags: actor ashiq abu, kozhikode fever, movie, nipah, nipah virus


പൗരത്വ രജിസ്റ്റർ പ്രസിദ്ധീകരിച്ചു; അസമിൽ 19,06,657 പേർ പട്ടികയിൽ നിന്നും പുറത്ത് – Azhimukham\nപൗരത്വ രജിസ്റ്റർ പ്രസിദ്ധീകരിച്ചു; അസമിൽ 19,06,657 പേർ പട്ടികയിൽ നിന്നും പുറത്ത്\nപുറത്ത് പോയവരെ ഉടൻ വിദേശ പൗരൻമാരായി പ്രഖ്യാപിക്കില്ലെന്ന് വിജ്ഞാപനം വ്യക്തമാക്കുന്നു.\nAug 31 2019 10:48 AM\nഅസമിലെ ‘നിയമവിരുദ്ധ താമസക്കാരെ’ കണ്ടെത്തുന്നതിനെന്ന പേരിൽ കേന്ദ്ര സർക്കാർ കൊണ്ടുവന്ന നാഷണൽ രജിസ്റ്റർ ഓഫ് സിറ്റിസൺസ് അഥവാ എൻആർസി അന്തിമ പട്ടിക പ്രസദ്ധീകരിച്ചു. 3,11,21,004 പേർ പട്ടികയിൽ ഉൾപ്പെട്ടപ്പോൾ 19,06,657 പേരാണ് രജിസ്റ്ററിൽ നിന്നും പുറത്തുപോയത്.\nഎന്നാൽ,അന്തിമ പട്ടികയിൽ വരാത്ത പൗരന്മാരെ പരദേശികളായി ഉടൻ പ്രഖ്യാപിക്കില്ലെന്ന് കേന്ദ്ര സർക്കാർ അറിയിച്ചിട്ടുണ്ട്. ഇവർക്ക് ആവശ്യമായ എല്ലാ നിയമപരമായ സാധ്യതകളും തേടാൻ അവസരമുണ്ടാകുമെന്നാണ് പറയുന്നത്. ഫോറിനേഴ്സ് ട്രിബ്യൂണലിൽ അപ്പീൽ നൽകാനുള്ള അവസരം എല്ലാവർക്കുമുണ്ടായിരിക്കും. 120 ദിവസത്തിനുള്ളിൽ അപ്പീൽ നൽകാവുന്നതാണ്.\nതർക്കങ്ങൾ പരിഹരിക്കുന്നതിനായി കുറഞ്ഞത് 1000 ട്രിബ്യൂണലുകൾ സ്ഥാപിക്കുമെന്ന് കേന്ദ്രം പറയുന്നു. നിലവിൽ 100 ട്രിബ്യൂണലുകൾ മാത്രമാണുള്ളത്. സെപ്തംബർ ആദ്യവാരത്തോടെ നൂറെണ്ണം കൂടി നിലവില് വരും. ട്രിബ്യൂണൽ തീരുമാനത്തിൽ പരാതിയുള്ളവർക്ക് ഹൈക്കോടതിയെയും സുപ്രീംകോടതിയെയും സമീപിക്കാവുന്നതാണ്. എല്ലാ നിയമസാധ്യതകളും ലഭ്യമാക്കിയതിനു ശേഷം മാത്രമേ ഇവരെ ജയിലിലടയ്ക്കുന്നതിലേക്ക് എത്തിച്ചേരൂ എന്നും കേന്ദ്രം അറിയിച്ചിട്ടുണ്ട്.\n41 ലക്ഷത്തോളം പൗരന്മാരുടെ ഭാവിജീവിതത്തെ അനിശ്ചിതത്വത്തിലേക്ക് വീഴ്ത്തിയാണ് എൻആർസി പ്രസിദ്ധീകരണം നടന്നത്. ജമ്മു കശ്മീരിന്റെ പ്രത്യേക സ്വയംഭരണാവകാശം നീക്കം ചെയ്ത നടപടിക്കു പിന്നാലെയാണ് ഈ നടപടി വരുന്നതെന്നതും ശ്രദ്ധേയമാണ്.\nഎൻആർസി പ്രസിദ്ധീകരണവുമായി ബന്ധപ്പെട്ട് അസമില് സുരക്ഷാ സംവിധാനങ്ങൾ ശക്തമാക്കിയിട്ടുണ്ട്. ഈ പട്ടിക ഓൺലൈനായി ലഭ്യമാക്കുമെന്ന് അധികൃതർ പറയുന്നുണ്ട്. സംസ്ഥാന സർക്കാർ സജ്ജീകരിച്ചിട്ടുള്ള സേവ കേന്ദ്രങ്ങളിൽ പോയി പട്ടികയിൽ തങ്ങൾ ഏതു തരത്തിലാണ് ഉൾപ്പെട്ടിട്ടുള്ളതെന്ന് പൗരന്മാർക്ക് പരിശോധിക്കാവുന്നതാണ്.\nസംസ്ഥാനത്ത് നാലിൽക്കൂടുതൽ പേർ ഒന്നിച്ചുകൂടുന്നത് പലയിടങ്ങളിലും നിരോധിച്ചിട്ടുണ്ട്. 60,000 പൊലീസുകാരെ സംസ്ഥാനത്തെമ്പാടും വിന്യസിച്ചിട്ടുണ്ട്. ഇതു കൂടാതെ 20,000 അർധ സൈനിക വിഭാഗത്തെ കേന്ദ്ര സർക്കാർ അയച്ചിട്ടുമുണ്ട്.\nതിരഞ്ഞെടുപ്പിന് മുമ്പേ അസമിൽ ബിജെപിക്ക് തിരിച്ചടി; അസം ഗണപരിഷത്ത് മുന്നണി വിട്ടു\nമഴക്കെടുതിയിൽ വടക്ക് കിഴക്കൻ സംസ്ഥാനങ്ങൾ; അസമിൽ മാത്രം ഒഴിപ്പിച്ചത് 26.5 ലക്ഷം ആളുകളെ\nവോട്ടർ പട്ടികയിൽ നിന്നും പേരുകൾ അപ്രത്യക്ഷമായ സംഭവം: പിഴവ് സമ്മതിക്കുന്ന ഇലക്ടറൽ ഓഫീസറുടെ കത്ത് പുറത്ത്\nസ്ഥാപക നേതാക്കളെ പാടെ അവഗണിച്ച് ബിജെപി; മുഖ്യ പ്രചാരക പട്ടികയിൽ നിന്നും അദ്വാനിയും മുരളീ മനോഹർ ജോഷിയും പുറത്ത്\nലോക്‌സഭയില് പൗരത്വ ബില് പാസാക്കി: മുസ്ലിങ്ങളല്ലാത്ത കുടിയേറ്റക്കാര്‍ക്ക് ഇനി പൗരത്വം\n# Citizens in Assam\n# Final National Register


Tovino Thomas: ടൊവിനോയും റിമയും ആഷിഖും സൗബിനും;'സൂപ്പര്‍ഹിറ്റ് കൂട്ടുകെട്ടിൽ ‘തല്ലുമാല’ ഒരുങ്ങുന്നു: റിലീസ് 2020 സെപ്റ്റംബറിൽ - aashiq abu rima kallingal muhsin parari movie thallumala; title poster goes viral | Samayam Malayalam\naashiq abu rima kallingal muhsin parari movie thallumala; title poster goes viral\nടൊവിനോയും റിമയും ആഷിഖും സൗബിനും;'സൂപ്പര്‍ഹിറ്റ് കൂട്ടുകെട്ടിൽ ‘തല്ലുമാല’ ഒരുങ്ങുന്നു: റിലീസ് 2020 സെപ്റ്റംബറിൽ\nSamayam Malayalam | Updated: 05 Oct 2019, 11:02:00 PM\nചിത്രത്തിനായി ക്യാമറ ഒരുക്കുന്നത് ജിംഷി ഖാലിദാണ് . ചിത്രത്തിലെ ഗാനങ്ങൾക്ക് സംഗീതം ഒരുക്കുന്നത് സുഷിന് ശ്യാം ആണ് . വൈറസ് ടീം വീണ്ടും ഒന്നിക്കുന്നെന്ന പ്രത്യേകതയും തല്ലുമാലയ്ക്കുണ്ട്.\nഇക്കൊല്ലത്തെ ഏറ്റവും ശ്രദ്ധേയമായ ചിത്രം വൈറസിന് ശേഷം സൂപ്പര്‍ഹിറ്റ് കൂട്ടുകെട്ട് വീണ്ടും എത്തുന്നു. സംവിധായകൻ മുഹ്സിൻ പരാരി ഒരുക്കുന്ന കഥയ്ക്ക് സഹ എഴുത്തുകാരനായി തമാശ സിനിമയുടെ സംവിധായകന് അഷ്റഫ് ഹംസയുമുണ്ട്. ടൊവിനോ തോമസും സൗബിൻ ഷാഹിറുമാണ് ചിത്രത്തിലെ മുഖ്യ കഥാപാത്രങ്ങളെ അവതരിപ്പിക്കുന്നത്. തല്ലുമാല എന്ന് പേരിട്ടിരിക്കുന്ന ചിത്രം നിര്‍മ്മിക്കുന്നത് ആഷിഖ് അബുവും റിമ കല്ലിങ്കലും ചേര്‍ന്നാണ്.\nഒ.പി.എമ്മിൻ്റെ ബാനറിലാണ് ചിത്രം ഒരുക്കുന്നത്. ജിംഷി ഖാലിദാണ് ചിത്രത്തിനായി ക്യാമറ ഒരുക്കുന്നത്. സുഷിന് ശ്യാം ആണ് ചിത്രത്തിലെ ഗാനങ്ങൾക്ക് സംഗീതം ഒരുക്കുന്നത്. സൈജു ശ്രീധരനാണ് ചിത്രസംയോജനം. മഷാര് ഹംസ വസ്ത്രാലങ്കാരവും റോണക്സ് സേവ്യര് മേക്കപ്പും നിര്‍വ്വഹിക്കുന്നു. ഒ.പി.എം തന്നെയാണ് ചിത്രം വിതരണം ചെയ്യുന്നത്. 2020 സെപ്റ്റംബറോടെ ചിത്രം തീയേറ്ററുകളിലെത്തും.\nAlso Read: ഇസ അത് അപ്പൻ്റെ മുന്നിൽ വെച്ച് പറഞ്ഞപ്പോൾ ഞെട്ടിപ്പോയെന്ന് ടൊവിനോ\nവൈറസ് ടീം വീണ്ടും ഒന്നിക്കുന്നെന്ന പ്രത്യേകതയും ചിത്രത്തിനുണ്ട് എന്നതാണ് വലിയ സവിശേഷത. ചിത്രത്തിലെ മറ്റു താരങ്ങൾ ആരെല്ലാമാകും എന്നതിനെ കുറിച്ചുള്ള വിവരങ്ങളൊന്നും അണിയറപ്രവര്‍ത്തകര് പുറത്ത് വിട്ടിട്ടില്ല.\nAlso Read: ‘പൽവാൽ ദേവൻ മോഡ് ഓൺ’ എന്ന് ടൊവിനോ തിരുത്തലുമായി ആരാധകര്\nമലയാളത്തിൻ്റെ പ്രിയ യുവതാരം ടൊവിനോ തോമസിന് ഇപ്പോൾ കൈ നിറയെ സിനിമകളാണ്. 'കിലോമീറ്റേഴ്സ് ആൻ്റ് കിലോമീറ്റേഴ്സ്', 'ജോ', 'മിന്നൽ മുരളി', 'ആരവം', 'ഫോറൻസിക്', 'പള്ളിച്ചട്ടമ്പി', എന്നീ ചിത്രങ്ങളും ടൊവിനോയുടേതായി അണിയറയിൽ ഒരുങ്ങുന്നുണ്ട്.\n'മാമാങ്കം' ഹിന്ദി ടീസറിന് മികച്ച പ്രതികരണം; ഏറ്റെടുത്ത് ദേശീയ മാധ്യമങ്ങൾ: പക്ഷേ ആരാധക‍ര് രോക്ഷാകുലരാണ്! ആര്‍ട്ടിക്കിള് ഷോ\nതള്ളുമാല Tovino Thomas thallumala movie thallumala Saubin shahir Rima Kallingal Aashiq Abu\nWeb Title : aashiq abu rima kallingal muhsin parari movie thallumala; title poster goes viral


kollam missing man found dead കൊല്ലത്ത് കഴിഞ്ഞാഴ്ച്ച കാണാതായ വയോധികൻ കൊല്ലപ്പെട്ട നിലയിൽ; സുഹൃത്തുക്കൾ പിടിയിൽ\nകൊല്ലത്ത് കഴിഞ്ഞാഴ്ച്ച കാണാതായ വയോധികൻ കൊല്ലപ്പെട്ട നിലയിൽ; സുഹൃത്തുക്കൾ പിടിയിൽ\nകൊല്ലത്ത് കഴിഞ്ഞാഴ്ച്ച കാണാതായ വയോധികനെ കൊല്ലപ്പെട്ട നിലയിൽ കണ്ടെത്തി. കണ്ണനല്ലൂരിൽ നിന്ന് ആറ് ദിവസം മുൻപ് കാണാതായ ഷൗക്കത്തലിയുടെ (60) മൃതദേഹം അഞ്ചൽ ആർച്ചലിൽ പൊട്ടക്കിണറ്റിലാണ് കണ്ടെത്തിയത്. സംഭവവുമായി ബന്ധപ്പെട്ട് അഞ്ചൽ എരൂർ സ്വദേശി ഷൈജു, മണലിൽ സ്വദേശി അനീഷ് എന്നിവരെ പൊലീസ് കസ്റ്റഡിയിലെടുത്തു. സംഭവസ്ഥലത്ത് വിദഗ്ധപരിശോധന പുരോഗമിക്കുകയാണ്.\nകഴിഞ്ഞ മാസം 28ന് കാടക്കോഴികളെ വാങ്ങുവാനെന്ന് പറഞ്ഞ് പ്രതികൾ ഷൗക്കത്തലിയെ വിളിച്ചുവരുത്തി. അന്ന് രാത്രിയോടെ ഷൈജുവിന്റെ വീട്ടിൽ വച്ച് മദ്യപിച്ചുണ്ടായ വഴക്ക് കൊലപാതകത്തിൽ കലാശിക്കുകയായിരുന്നു. കൊലപാതകത്തിനു ശേഷം പ്രതികൾ ഇവരുവരും ചേർന്ന് മൃതദേഹം വീട്ടിൽ നിന്നും മുക്കാൽ കിലോമീറ്റർ അകലെയുള്ള ആളൊഴിഞ്ഞ റബർ തോട്ടത്തിൽ ഉപേക്ഷിച്ചു.\nഷൗക്കത്തലിയുടെ മകൻ നൽകിയ പരാതിയെ തുടർന്ന് നടത്തിയ അന്വേഷണത്തിലാണ് സുഹൃത്തുക്കളെ പൊലീസ് പിടികൂടിയത്. തുടർച്ചയായ ചോദ്യം ചെയ്യലിനൊടുവിലാണ് കൊലപാതകം പുറത്തറിഞ്ഞത്. എസിപി ഷൈനു തോമസ്, ഡോഗ് സ്‌ക്വാഡ്, വിരൽ അടയാള വിദഗ്തർ, പുനലൂർ തഹസിൽദാർ എന്നിവരുടെ നേതൃത്വത്തിൽ തെളിവെടുപ്പ് പുരോഗമിക്കുകയാണ്.\nStory Highlights – kollam missing man found dead


Bollywood actress Jiah Khan's death anniversary remembered - Malayalam Filmibeat\nസുരേഷ് ഗോപിയും ലാലും വീണ്ടും! ബിഗ് ബഡ്ജറ്റ് ചിത്രവുമായി ഗുഡ്വില് എന്റര്‍ടെയ്ന്‍മെന്റ്‌സ്\n9 hrs ago മൈ സ്റ്റോറിക്ക് ശേഷം ടു സ്ട്രോക്കുമായി റോഷ്നി ദിനകർ! അണിയറയിൽ ഒരുങ്ങുന്നത് റോഡ് മൂവി....\n9 hrs ago അന്ന് ജീവിതത്തില് ആദ്യമായി ഫ്‌ളൈറ്റ് മിസ് ആയി! കാരണം മഞ്ജു വാര്യരെന്ന് പൂര്‍ണിമ\n10 hrs ago സെയ്ഫായി കഥ പറഞ്ഞ സെയ്ഫ് — സദീം മുഹമ്മദിന്റെ റിവ്യൂ\n10 hrs ago ആക്ഷന് കിംഗുമായി ഏറ്റുമുട്ടാന് ജനപ്രിയ നായകന്! ജാക്ക് ഡാനിയേല് റിലീസ് ഡേറ്റ് പുറത്ത്\nNews അഞ്ചിലങ്കത്തിന് കേരളം: വട്ടിയൂർക്കാവിലും അരൂരിലും മഞ്ചേശ്വരത്തും കലാശപ്പോരാട്ടം, എറണാകുളത്തും ജനവിധി\nSports ഐഎസ്എല്: ജയിച്ചു 'തുടങ്ങി' ബ്ലാസ്റ്റേഴ്‌സ്, കൊല്‍ക്കത്തയെ കെട്ടുകെട്ടിച്ചു\nAutomobiles രാജ്യത്തെ ആദ്യ വനിതാ സര്‍വീസ് വര്‍ക്ക്‌ഷോപ്പുമായി മഹീന്ദ്ര\nTechnology ടിക് ടോക്ക് വീഡിയോ നിർമ്മിക്കുമ്പോൾ 19-കാരന് വീണ് മരണം\nഎന്തിനായിരുന്നു ജിയ നീ ആത്മഹത്യ ചെയ്തത്?\n| Published: Wednesday, June 4, 2014, 11:54 [IST]\n2013 ജൂണ് മൂന്നിന് മുംബൈയിലെ സ്വന്തം ഫഌറ്റില് സിലിങ് ഫാനില് ജിയാ ഖാന് എന്ന യുവനടി തൂങ്ങിമരിച്ചെന്ന വാര്‍ത്ത ഒരു ഞെട്ടലോടെയാണ് സിനിമാലോകം കേട്ടത്. അന്നേ ആരാധകര് ചോദിച്ചു. പ്രശസ്തിയുടെ കൊടുമുടിയിലേക്ക് കയറിത്തുടങ്ങിയ ജിയ നീ എന്തിനാണ് ആത്മഹത്യ ചെയ്തത്. സംഭവം നടന്ന് ഒരു വര്‍ഷം കഴിയുന്നു. ദുരൂഹതകള് ഏറെ ബാക്കി നില്‍ക്കുമ്പോഴും ആരാധകര് ചോദിക്കുന്നു ജിയ നീ എന്തിന് ആത്മഹത്യ ചെയ്തു.\n1988-ല് ഫെബ്രുവരി 20ന് ന്യൂയോര്‍ക്കില് ജനിച്ച ജിയാ ഖാന് പതിനെട്ടാം വയസ്സില് നിശബ്ദ് എന്ന ബോളിവുഡ് ചിത്രത്തിലൂടെ സ്വപ്‌നതുല്യമായ തുടക്കമാണ് ലഭിച്ചത്. അണിതാഭ് ബച്ചനൊപ്പവും അമീര്‍ഖാനൊപ്പവുമെല്ലാം ബിഗ് സ്‌ക്രീനില് പ്രത്യക്ഷപ്പെട്ട ജിയയ്ക്ക് ചലച്ചിത്ര ലോകത്ത് വലിയൊരു ഭാവിയായായിരുന്നു വരഞ്ഞ വച്ചത്. പക്ഷെ ദുരൂഹതകള് മാത്രം ബാക്കിയാക്കി ജിയ ഖാന് ആത്മഹത്യ ചെയ്തതെന്തിനാണെന്ന ചോദ്യത്തിന് ഇന്നും ഉത്തരമില്ല.\nജിയ ഖാന്റെ ഓര്‍മകള്‍ക്ക് ഒരു വയസ്സ്\n1988 ഫെബ്രുവരി 20ന് ന്യൂയോര്‍ക്കിലാണ് ജനനം. ഹിന്ദി നടി റാബിയ ആമിനിന്റെയും അലി റസീവ് ഖാന്റെയും മൂന്നുമക്കളില് ഒരാള്.\nതന്റെ ആറാം വയസ്സില് രാം ഗോപാല് വര്‍മ്മ സംവിധാനം ചെയ്ത രങ്കീല എന്ന ചിത്രം കണ്ടതിന് ശേഷമാണ് ജിയ അമിതമായി സിനിമയെ പ്രണയിച്ചു തുടങ്ങിയത്. രാം ഗോപാല് വര്‍മ്മയുടെ ചിത്രത്തിലൂടെ തന്നെയാണ് ജിയയുടെ അരങ്ങേറ്റവും എന്നത് ഒരു ഭാഗ്യം\nപഠനം കഴിഞ്ഞപ്പോള് സിനിമാ മോഹവുമായ ജിയ ലണ്ടനില് നിന്ന് മുംബൈയിലേക്ക് താമസം മാറി. സിനിമയില് ആഗ്രഹിക്കുന്ന റോളുകള് ചെയ്യുക എന്നത് മാത്രമായിരുന്നു മോഹം.\nപതിനെട്ടാം വയസ്സിലാണ് അമിതാബ് ബച്ചനെ പ്രധാന കഥാപാത്രമാക്കി രാം ഗോപാല് വര്‍മ്മ സംവിധാനം ചെയ്ത നിശബ്ദ് എന്ന ചിത്രത്തില് ജിയ ഖാന് അരങ്ങേറ്റം കുറിച്ചത്.\nനിശബ്ദിലെ അഭിനയത്തിലൂടെ തന്നെ പുരസ്‌കാരങ്ങള് ജിയയെ തേടിയെത്തി. മികച്ച പുതുമുഖനടക്കുള്ള ഫിലിം ഫെയര് പുരസ്‌കാരത്തിന് നാമനിര്‍ദ്ദേശം ചെയ്യപ്പെട്ടു\nഅഭിനേത്രി എന്നതിലുപരി ഒരു ഗായിക കൂടെയാണ് ജിയ ഖാന്. ആദ്യ ചിത്രത്തില് ഒരു ഗാനവും ജിയ ആലപിച്ചിട്ടുണ്ട്. ആ പാട്ടിനും പുരസ്‌കാരത്തിന് ജിയയെ നാമനിര്‍ദ്ദേശം ചെയ്യപ്പെട്ടിരുന്നു.\nഅമീര് ഖാന് നായകനായ ഗജനിയിലെ അഭിനയവും ശ്രദ്ധിക്കപ്പെട്ടു. തമിഴില് നയന്‍താര അഭിനയിച്ച വേഷമാണ് ഹിന്ദിയിലെത്തിയപ്പോല് ജിയ ഏറ്റെടുത്ത് ഭംഗിയാക്കിയത്\n2010-ല് അക്ഷയ് കുമാര് നായകനായി പുറത്തിറങ്ങിയ ഹൗസ് ഫുള് ആയിരുന്നു ജിയയുടെ അവസാന ചിത്രം.\nബോളിവുഡില് ഏറെ പ്രതീക്ഷ നല്‍കിയ നടിയായിരിക്കെയാണ് ജിയ ജീവിതം അവസാനിപ്പിച്ചത്. ഇരുപത്തിയഞ്ചാം വയസ്സില്. ജൂണ് മൂന്നിന്, മുംബൈയിലെ സ്വന്തം വസതിയില് ഫാനില് കെട്ടിത്തൂങ്ങി ആത്മഹത്യ ചെയ്ത നിലയിലായിരുന്നു ജിയയെ കണ്ടെത്തിയത്.\nജൂണ് ഏഴിന് ആറു പേജുള്ള ഒരു ആത്മഹത്യ കുറിപ്പ് ജിയയുടെ സഹോദരി കണ്ടെത്തി. ജിയയുടെ മരണം ബോളിവുഡില് വിവാദങ്ങള്‍ക്കും കാരണമായി.\nജിയയുമായി പ്രണയബന്ധം ഉണ്ടായിരുന്ന സുരാജ് പാഞ്ചോളിയെ നടിയുടെ മരണവുമായി ബന്ധപ്പെട്ട് ജൂണ് 10ന് പൊലീസ് കസ്റ്റഡിയിലെടുത്തു. ജൂലൈ രണ്ടിന് സുരാജിന് ബോംബെ ഹൈക്കോടതി ജാമ്യം നല്‍കി.\nMore JIAH KHAN News\nനടി ജിയ ഖാന്റെ ആത്മഹത്യ എന്തിന് വേണ്ടിയായിരുന്നു? ഒടുവില് നടിയുടെ ഡോക്യുമെന്ററി ഒരുങ്ങുന്നു\nബോളിവുഡ് നടിമാരുടെ ദുരൂഹമരണം, എല്ലാം ഒരുപോലെ! പ്രശസ്തി വിനയാവുന്നത് എങ്ങനെയാണെന്ന് അറിയാമോ?\nഈ നടിമാര് മരിച്ചതോ, ആരെങ്കിലോ കൊന്നതോ....ചില നിഗൂഢ മരണങ്ങള്\nഈ നായികമാരുടെ മരണം ആത്മഹത്യയോ കൊലപാതകമോ\nഈ നായികമാരുടെ മരണം ആരാധകരെ ഞെട്ടിച്ചു\nഅകാലത്തില് പൊലിഞ്ഞ സിനിമാതാരങ്ങള്\nജിയയുടേത് കൊലപാതകം; കൊന്നത് ബെല്‍റ്റ് കൊണ്ട്?\nജിയയുടേത് കൊലപാതകമോ; മൃതദേഹത്തിന്‍റെ ദൃശ്യങ്ങള്\nജിയ ഖാന്റെ സ്റ്റൈലിസ്റ്റ് മരിച്ചു\nജിയുമായി പിരിഞ്ഞതെന്തിനെന്ന് സൂരജ് പറയുന്നു\nമരിയ്ക്കുന്നതിന് തൊട്ട്മുന്‍പ് ജിയാഖാന്‍മദ്യപിച്ചു\nസൂരജിന്‍റെ ക്രൂരതയ്ക്ക് തെളിവായി പുതിയ ചിത്രങ്ങള്\nRead more about: jiah khan death suraj pancholi chargesheet court mumbai bollywood actress suicide murder ജിയ ഖാന് മരണം സൂരജ് പഞ്ചോളി കുറ്റപത്രം കോടതി മുംബൈ ബോളിവുഡ് നടി ആത്മഹത്യ കൊലപാതകം\nBollywood actress Jiah Khan, who committed suicideayear ago in her Mumbai residence, will haveamemorial service held at Chelsea Town Hall, on Tuesday.\nStory first published: Wednesday, June 4, 2014, 11:54 [IST]\nOther articles published on Jun 4, 2014\nആ ചായ മുഴുവന് കുടിക്കരുത്! കല്യാണ പിറ്റേന്ന് സംയുക്ത പറഞ്ഞ കാര്യത്തെക്കുറിച്ച് ബിജു മേനോന്\nപ്രിയദര്‍ശന് ഒരുക്കുന്ന ബ്രഹ്മാണ്ഡ സിനിമ! റിലീസിന് മുന്‍പ് മരക്കാര് റെക്കോര്‍ഡ് തുക സ്വന്തമാക്കി?\nഇനിയുള്ള പ്രതീക്ഷ മകളിലാണ്! അപ്പനും ഭാര്യയ്ക്കും ഇഷ്ടമല്ല, ഉപേക്ഷിച്ച ഇഷ്ടത്തെ കുറിച്ച് ടൊവിനോ


പ്രാദേശിക പാര്‍ട്ടികള് പ്രതിപക്ഷ പദവി കയ്യേറാതിരിക്കാന് കോണ്‍ഗ്രസ് പാര്‍ട്ടി ശക്തമാവണമെന്ന് നിതിന് ഗഡ്കരി -\nപ്രാദേശിക പാര്‍ട്ടികള് പ്രതിപക്ഷ പദവി കയ്യേറാതിരിക്കാന് കോണ്‍ഗ്രസ് പാര്‍ട്ടി ശക്തമാവണമെന്ന് നിതിന് ഗഡ്കരി\nന്യൂഡല്‍ഹി: പ്രാദേശിക പാര്‍ട്ടികള് പ്രതിപക്ഷ പദവി കയ്യേറാതിരിക്കാന് രാജ്യത്ത് കോണ്‍ഗ്രസ് പാര്‍ട്ടി ശക്തമാവണമെന്ന് കേന്ദ്ര മന്ത്രിയും ബിജെപി നേതാവുമായ നിതിന് ഗഡ്കരി. കോണ്‍ഗ്രസ് പ്രവര്‍ത്തകര് അവരുടെ മൂല്യങ്ങളില് ഉറച്ച് നില്‍ക്കണമെന്നും പാര്‍ട്ടി വിടരുതെന്നുമാണ് ശനിയാഴ്ച പൂനെയില് നടന്ന ഒരു ചടങ്ങില് ഗഡ്കരി സംസാരിച്ചത്. പ്രധാനമന്ത്രി പദത്തിന് വേണ്ടിയുള്ള മത്സരത്തിലല്ല താനുള്ളതെന്നും കേന്ദ്രമന്ത്രി നിതിന് ഗഡ്കരി പറഞ്ഞു.\nഈ ഘട്ടത്തില് മഹാരാഷ്ട്ര രാഷ്ട്രീയത്തിലേക്ക് തിരികെ വരാന് താല്‍പര്യമില്ലെന്നും തുടക്കത്തില് കേന്ദ്ര നേതാവാകാന് താല്‍പര്യമുള്ള വ്യക്തി ആയിരുന്നില്ല താനെന്നും ഗഡ്കരി പറഞ്ഞു. നിലവില് ദേശീയ രാഷ്ട്രീയത്തില് തനിക്ക് സന്തോഷമുണ്ടെന്നും ഗഡ്കരി വിശദമാക്കി. പ്രത്യയ ശാസ്ത്രത്തില് വിശ്വസിക്കുന്ന രാഷ്ട്രീയക്കാരനാണ് താനെന്നും പദവികളോട് അതിമോഹമുള്ള വ്യക്തിയല്ല താനെന്നും ഗഡ്കരി പറഞ്ഞു.\nദുര്‍ബലമാക്കപ്പെട്ട നിലയിലുള്ള കോണ്‍ഗ്രസ് ജനാധിപത്യത്തിന് അനുകൂലമായ ഒന്നല്ല. പ്രാദേശിക പാര്‍ട്ടികള് കോണ്‍ഗ്രസിന്റെ സ്ഥാനം ഏറ്റെടുക്കുന്നത് മികച്ച കാര്യമല്ലെന്നും ഗഡ്കരി പറഞ്ഞു. 1950ല് അടല് ബിഹാരി വാജ്പേയി ലോക്സഭാ തെരഞ്ഞെടുപ്പില് തോറ്റെങ്കിലും ജവഹര്‍ലാല് നെഹ്റു അടക്കമുള്ളവരുടെ ബഹുമാനം നേടിയെടുക്കാന് സാധിച്ചിരുന്നു.\nജനാധിപത്യ സമൂഹത്തിന് ശക്തമായ പ്രതിപക്ഷം ആവശ്യമാണ്. എല്ലാ കോണ്‍ഗ്രസുകാരും പ്രത്യയ ശാസ്ത്രം മുറുകെ പിടിച്ച് പാര്‍ട്ടിയില് ഉറച്ച് നില്‍ക്കണമെന്നാണ് താന് ആഗ്രഹിക്കുന്നതെന്നും ഗഡ്കരി പറഞ്ഞു. പരാജയത്തില് തളരരുതെന്നും ഗഡ്കരി കൂട്ടിച്ചേര്‍ത്തു. പ്രതിപക്ഷവും ഭരണപക്ഷവും ജനാധിപത്യത്തിലെ രണ്ട് ചക്രങ്ങളാണ്.\nബിജെപിയുടെ ഏറ്റവും മോശം കാലമായിരുന്ന 1980കളില് പാര്‍ട്ടി വിടാന് അന്തരിച്ച കോണ്‍ഗ്രസ് നേതാവ് ശ്രീകാന്ത് ജിചാകര് അടക്കമുള്ളവര് ഉപദേശിച്ചപ്പോള് താന് പ്രത്യയ ശാസ്ത്രങ്ങളെ മുറുകെ പിടിക്കുകയാണ് ചെയ്തതെന്നും ഗഡ്കരി കൂട്ടിച്ചേര്‍ത്തു.\nപണിമുടക്കിന്റെ പേരില് കേരളത്തില് സാധാരണക്കാര്‍ക്കെതിരെ സര്‍ക്കാര് സ്പോണ്‍സേര്‍ഡ് അക്രമം നടക്കുകയാണെന്ന് കെ സുരേന്ദ്രന്\nകെല് ഇഎംഎല് ഏപ്രില് ഒന്നിന് നാടിന് സമര്‍പ്പിക്കും ; അവസാനിക്കുന്നത് ദൈന്യതയുടെ നാളുകള്


one year of farmers protest on november 26\nകർഷക സമരത്തിന് ഇന്ന് ഒരു വയസ്; സമരം ശക്തമാക്കാനൊരുങ്ങി കർഷകർ\nന്യൂഡൽഹി: കർഷക സമരത്തിന് ഇന്ന് ഒരു വയസ്. പഞ്ചാബ്, ഹരിയാന സംസ്ഥാനങ്ങളിൽ തുടങ്ങിയ സമരമാണ് പിന്നീട് രാജ്യമാകെ കത്തിപ്പടർന്നത്. കർഷകസമരത്തിൻ്റെ ഒന്നാംവാർഷികമായ ഇന്ന് പ്രതിഷേധം ശക്തമാക്കാനൊരുങ്ങിയിരിക്കുയാണ് കർഷക സംഘടനകൾ.\nസിംഗു, തിക്രി, ഗാസിപൂർ അതിർത്തികളിലേക്ക് കൂടുതൽ കർഷകരെ എത്തിച്ചാകും പ്രതിഷേധം. ഉത്തർപ്രദേശ്, പഞ്ചാബ്, ഹരിയാന സംസ്ഥാനങ്ങളിൽനിന്ന് കൂടുതൽ കർഷകർ അതിർത്തികളിലേയ്‌ക്കെത്തും. ഒന്നാം വാർഷികം കണക്കിലെടുത്ത് വൻസുരക്ഷയാണ് ഗാസിപൂരിലും സിംഗുവിലുമടക്കം ഒരുക്കിയിരിക്കുന്നത്.\nകർഷകരുടെ ആറ് ആവശ്യങ്ങൾ കാണിച്ച് പ്രധാനമന്ത്രിയ്ക്ക് കത്തയച്ചിരുന്നു. ഇതിൻ്റെ മറുപടികൂടി പരിഗണിച്ചാകും കർഷകസമരം തുടരണമോ എന്ന കാര്യത്തിൽ തീരുമാനമെടുക്കുക. നാളെ സിംഗുവിൽ ചേരുന്ന സംയുക്ത കിസാൻ മോർച്ച യോഗത്തിൽ നിലവിലെ സാഹചര്യവും വിലയിരുത്തും. കഴിഞ്ഞ വർഷം നവംബർ 26നായിരുന്നു വിവാദ നിയമങ്ങൾ പിൻവലിക്കണമെന്ന് ആവശ്യപ്പെട്ട് പഞ്ചാബിലെയും ഹരിയാനയിലെയും കർഷകർ ‘ഡൽഹി ചലോ’ മാർച്ചുമായി അതിർത്തികളിലെത്തിയത്.


കാറില് മരം വീണ് പൈങ്ങോട് സ്വദേശിനിയായ ആയൂര്‍വേദ ഡോക്ടര് മരിച്ചു – IRINJALAKUDALIVE.com\nകോണത്തുകുന്ന് : സഞ്ചരിച്ചിരുന്ന കാറില് മരം വീണ് പൈങ്ങോട് സ്വദേശിനിയായ ആയൂര്‍വേദ ഡോക്ടര് മരിച്ചു. പൈങ്ങോട് കളച്ചാലില് ജയരാജന്റെ മകന് ജെറിന് രാജിന്‍റെ ഭാര്യ ഡോ. നീലിമ (26)യാണ് കൊടൈക്കനാലില് നടന്ന ദാരുണമായ അപകടത്തിൽ മരിച്ചത്. മണ്ണുത്തിയിലെ ഡോ. അരവിന്ദാക്ഷന്‍റെ മകളാണ് നീലിമ.\nഗൾഫിൽ നിന്നും ദിവസങ്ങൾക്കു മുൻപ് നാട്ടിലെത്തിയ ഭര്‍ത്താവ് ജെറിനും രണ്ടുവയസ്സ് പ്രായമുള്ള മകനുമൊപ്പം കൊടൈക്കനാലില് നിന്നും തിരികെ വരുമ്പോളായിരുന്നു ഇവര് സഞ്ചരിച്ചിരുന്ന കാറില് മരം വീണ് അപകടം സംഭവിച്ചത്. മണ്ണുത്തി വൈദ്യരത്‌നം ആയ്യുര്‍വ്വേദ ഔഷധശാലയിലായിരുന്നു നീലിമ ജോലി ചെയ്തിരുന്നത്. മൃതദേഹം നടപടികള് പൂര്‍ത്തികരിച്ച് ഞായറാഴ്ച രാവിലെ നാട്ടിലെത്തിക്കും


വണ് പ്ലസ്5എത്തി; നേര്‍ക്കുനേര് മുട്ടാന് ആരുണ്ട്? | Reporter Live\nBy Web Desk\tJune 21, 2017 8:59 pm A+ A-\nവണ് പ്ലസ് 5\nലോകമെമ്പാടുമുള്ള ടെക് പ്രേമികളുടെ കാത്തിരിപ്പിനൊടുവില് വണ് പ്ലസ്5എത്തി. നിലവില് ലഭിക്കുന്ന ഏറ്റവും മികച്ച സ്മാര്‍ട്ട് ഫോണുകളിലൊന്ന് എന്ന് വിളിക്കാവുന്ന കോണ്‍ഫിഗറേഷനോടെയാണ് വണ് പ്ലസ്5ന്റെ വരവ്. 8 ജിബി റാമും ഇരട്ട ക്യാമറയുടെ മികവും ഫോണിനെ മറ്റൊരു തലത്തിലെത്തിക്കുന്നു.\nവെറും 7.25 മില്ലീമീറ്റര് കനവും 153 ഗ്രാം മാത്രം കനവുമുള്ള ഫോണില് 2.5ഡി 5.5 ഇഞ്ച് ഫുള് എച്ച്ഡി ഡിസ്‌പ്ലേയുമുണ്ട്. സ്‌നാപ്ഡ്രാഗണ് 835 എന്ന കരുത്തനായ പ്രൊസസ്സറാണ് വണ്‍പ്ലസ് 5ന്റെ ജീവന്. 20 മെഗാ പിക്‌സല് ഇരട്ട ക്യാമറകളും മുന്നില് 16 മെഗാ പിക്‌സല് ക്യാമറയും ഡിഎസ്എല്‍ആര് നിലവാരത്തില് ചിത്രങ്ങളെടുക്കാന് സഹായിക്കും. 38,000 രൂപയ്ക്കടുത്താണ് വില.\nലക്ഷക്കണക്കിന് ആളുകളാണ് ചൈനയില് മാത്രം ഫോണ് ബുക്ക് ചെയ്ത് കാത്തിരിക്കുന്നത്. നാളെയാണ് ആമസോണില് ഇന്ത്യയിലെ വില്‍പന ആരംഭിക്കുന്നത്. ഐഫോണിനേയും പിക്‌സലിനെയും സാംസങ്ങ് എസ്8 നേയുമാണ് പ്രത്യക്ഷത്തില് വണ് പ്ലസ് വെല്ലുവിളിക്കുന്നതെങ്കിലും ലോകമെമ്പാടുമുള്ള ടെക് കമ്പനികളെല്ലാം വണ് പ്ലസിനെ വെല്ലാന് ഇനിയൊരു മോഡല് ഇറക്കണമെന്ന ഉത്തരവാദിത്തത്തലുമാണ്.\nJun 21, 2017 8:59 pm\nജൂണ് 22ന് പുറത്തിറങ്ങാനിരുന്ന വണ് പ്ലസ്5ന്റെ കൂടുതല് വിവരങ്ങള് ചോര്‍ന്നു


വോൾബ്രീറ്റ് നാഗൽ - വിക്കിപീഡിയ\nമലയാളത്തിലുള്ള നിരവധി ക്രിസ്തീയ ഗാനങ്ങളുടെ രചയിതാവായ ഒരു ജർമ്മൻ മിഷണറിയാണ് വി.നാഗൽ എന്നറിയപ്പെടുന്ന വോൾബ്രീറ്റ് നാഗൽ (Volbrecht Nagel) (ഫോൾ ബ്രെഷ്റ്റ് നാഗൽ എന്ന് ജർമ്മൻ ഉച്ചാരണം). നാഗൽ സായിപ്പ് എന്ന പേരിലാണ് ഇദ്ദേഹം കേരള ക്രൈസ്തവരുടെ ഇടയിൽ അറിയപ്പെട്ടിരുന്നത്. ജനനം: 1867 നവംബർ 3നു ജർമ്മനിയിലെ ഹെസൻ എന്ന നഗരത്തിൽ. മരണം: 1921 മെയ് 12-നു ജർമ്മനിയിൽ.\nഇപ്പോൾ കേരളക്രൈസ്തവർ ശവസംസ്കാര ചടങ്ങുകളിൽ പാടാറുള്ള സമയമാം രഥത്തിൽ ഞാൻ സ്വർഗ്ഗയാത്ര ചെയ്യുന്നു എന്നാരംഭിക്കുന്ന പ്രശസ്ത ഗാനത്തിന്റെ രചയിതാവ് ഇദ്ദേഹമാണ്. പിന്നീട് 21 ഭാഷകളിലേക്ക് മൊഴിമാറ്റം ചെയ്യപ്പെട്ട ഗാനത്തിന്റെ പ്രശസ്തി മലയാളത്തിനപ്പുറത്തേക്കും വളരുകയായിരുന്നു. അരനാഴികനേരം എന്ന മലയാള സിനിമയിൽ കേട്ടതോടെയാണു് സമയരഥത്തിന്റെ ഗാനം മലയാളത്തിൽ പ്രശസ്തമായത്. നാഗലിന്റെ വരികളിൽ ചില ഭേദഗതികൾ വരുത്തിയാണ് വയലാർ രാമവർമ്മ ഈ ഗാനം സിനിമയിൽ ഉൾപ്പെടുത്തിയത്.\n2 കേരളത്തിലെ പ്രവർത്തനം\n2.2 വിവാഹം, കുടുംബം\n4 നാഗൽ സായിപ്പിന്റെ ഗാനങ്ങൾ\nജർമനിയിലെ ഹെസൻ നഗരത്തിലാണ് അദ്ദേഹം ജനിച്ചത്. തുകൽപ്പണിക്കാരനായ ഹെൻറി പീറ്ററും എലിസബേത്ത് മേയും ആയിരുന്നു അദ്ദേഹത്തിന്റെ മാതാപിതാക്കൾ. ശൈശവത്തിൽത്തന്നേ അവർ മരിച്ചു. ഭക്തിപൂർണ്ണമായ ഒരു അന്തരീക്ഷത്തിലാണ് പിന്നീട് അദ്ദേഹം വളർന്നത്. സഞ്ചാര സുവിശേഷകനായിരുന്ന ഒരു ചെരുപ്പുകുത്തിയുടെ പ്രസംഗം കേട്ട് പതിനെട്ടാമത്തെ വയസ്സിൽ നാഗലിനു മാനസാന്തരം ഉണ്ടായെന്നും, അതോടെ സുവിശേഷകനായി ജീവിക്കണം എന്നു തീരുമാനിച്ചെന്നും പറയപ്പെടുന്നു. ആ തീരുമാനത്തെ തുടർന്ന് സിറ്റ്‌സ്വർലാൻഡിലുള്ള ബാസൽ പട്ടണത്തിലെ ലൂഥറൻ വൈദികപാഠശാലയിൽ പ്രവേശിച്ചു. ആറു വർഷത്തെ അഭ്യസനത്തിനു ശേഷം 1892-ൽ അദ്ദേഹത്തെ ഇവാഞ്ചലിക്കൽ ലൂതറൻ മിഷന്റെ ഇന്ത്യയിലെ പ്രവർത്തനത്തിനായി നിയോഗിച്ചു. ഇന്ത്യയിലേക്കു പുറപ്പെടുന്നതിനു മുൻപ് വൈദികപ്പട്ടവും ഏറ്റു. പ്രേക്ഷിത സംഘത്തിൻെറ പ്രവർത്തകനായി കണ്ണൂരിലെത്തി.\n1893-ഡിസംബർ മാസത്തിലാണു അദ്ദേഹം കണ്ണൂരിൽ എത്തിയത്. വാണിയങ്കുളത്തെ ബാസൽ മിഷൻ കേന്ദ്രത്തിന്റെ ചുമതല ഏറ്റെടുത്തു. മിഷൻ സ്ഥാപനങ്ങളായ സ്കൂളുകളും വ്യവസായ സ്ഥാപനങ്ങളും അവയുടെ നടത്തിപ്പും പണത്തിന്റെ ഉത്തരവാദിത്തവും എല്ലാം സ്വതന്ത്രമായ സുവിശേഷഘോഷണത്തിനു തടസ്സമായി നാഗലിനു തോന്നി. അതിനാൽ മുന്നു വർഷത്തിനു ശേഷം സ്വതന്ത്ര സുവിശേഷ പ്രവർത്തനം നടത്തുന്നതിനു വേണ്ടി മിഷൻ കേന്ദ്രത്തിന്റെ ഉത്തരവാദിത്തം ഉപേക്ഷിച്ചു. അധികം താമസിയാതെ ലൂഥറൻ സഭയുടെ അധികാരത്തിൻ കീഴുള്ള പ്രവർത്തനം ബന്ധനമായി തോന്നുകയാൽ അതും ഉപേക്ഷിച്ചു.\nകണ്ണൂരിൽ നിന്നു എങ്ങോട്ടു പോകണം എന്നു ലക്‌ഷ്യം ഇല്ലാതെ നാഗൽ തെക്കോട്ടു യാത്ര ചെയ്തു. കാളവണ്ടിയിലായിരുന്നു യാത്ര. കുന്നംകുളം പട്ടണത്തിലെത്തിയപ്പോൾ ഒരു പ്രാർത്ഥനാകേന്ദ്രം കണ്ട് അവിടെ കയറി വിശ്രമിച്ചു. ആ പുരാതന ക്രൈസ്തവ കേന്ദ്രത്തിൽ തന്റെ മിഷനറി പ്രവർത്തനം തുടങ്ങാൻ നിശ്ചയിച്ചു. സുവിശേഷപ്രചരണം കൂടുതൽ കാര്യക്ഷമമാക്കാൻ നാഗൽ മലയാളം പഠിച്ചു. ചുരുങ്ങിയ കാലം കൊണ്ട് മലയാള ഭാഷയിൽ പ്രസം‌ഗം നടത്തുന്നതിനും, പാട്ടുകൾ എഴുതുന്നതിനും പാടവം നേടി. മലയാളത്തിൽ പാടുകയും പ്രസം‌ഗിക്കുകയും ചെയ്യുന്ന നാഗൽ സായിപ്പ് നാട്ടുകാർക്ക് പ്രിയംകരനായി. കുന്നംകുളം പട്ടണത്തിലും ചുറ്റുപാടുമുള്ള ഗ്രാമങ്ങളിലും അദ്ദേഹം തന്റെ മിഷനറി പ്രവർത്തനം തുടർന്നു.\n1897-ൽ കുന്നംകുളത്ത് താമസിച്ച് മിഷനറി പ്രവർത്തനം ചെയ്യുന്ന സമയത്ത്, നാഗൽ സായിപ്പ് ഹാരിയറ്റ് മിച്ചൽ എന്ന ആംഗ്ലോ-ഇന്ത്യൻ വനിതയെ തന്റെ ജീവിതപങ്കാളിയായി സ്വീകരിച്ചു.\nവിവാഹത്തിനു ശേഷം ചില മാസങ്ങൾ നവദമ്പതികൾ നീലഗിരിയിൽ ചെന്നു പാർത്തു. ആ സമയത്താണു ഇംഗ്ലീഷ്‌കാരനായ ബ്രദറൺ മിഷനറി ഹാൻലി ബോർഡുമായി നാഗൽ പരിചയപ്പെടുന്നത്. ബോർഡിന്റെ പഠിപ്പിക്കലിനെത്തുടർന്ന് നാഗലും ഭാര്യയും അദ്ദേഹത്തിന്റെ കൈകൊണ്ടു തന്നെ മുതിർന്ന സ്നാനം ഏൽക്കയും ബ്രദറൻ സഭയോട് ചേർന്നു പ്രവർത്തിക്കാൻ തീരുമാനിക്കുകയും ചെയ്തു. നാഗലിന്റെ പ്രവർത്തനത്തിനു ഏറ്റവും നല്ല കൂട്ടാളിയായിട്ടാണു മിച്ചൽ പ്രവർത്തിച്ചത്. ജർമ്മൻകാരനായിരുന്ന നാഗലിന് ഇംഗ്ലീഷിലുള്ള എഴുത്തുകുത്തുകളിലും മറ്റുമുണ്ടായിരുന്ന പോരായ്മ പരിഹരിക്കാൻ മിച്ചൽ സഹായിച്ചു. ഇവർക്കു5ആൺകുട്ടികളും2പെൺകുട്ടികളും ഉണ്ടായി. ഇവരിൽ ഒരു ആൺകുട്ടിയും ഒരു പെൺകുട്ടിയും ശൈശവത്തിൽ തന്നെ മരിച്ചു പോയി.\nഒരു സ്ഥലത്തു തന്റെ മിഷനറി പ്രവർത്തനം മൂലം സഭ സ്ഥാപിക്കപ്പെട്ടാൽ പിന്നീടു പുതിയ സ്ഥലത്തേക്ക് പോകണം എന്നായിരുന്നു നാഗലിന്റെ ആഗ്രഹം. അതിനാൽ 1899-ൽ 32-ആമത്തെ വയസ്സിൽ കുന്നംകുളത്തു നിന്നു ഏകദേശം 32 കി.മീ. അകലെയുള്ള പറവൂർ എന്ന സ്ഥലത്തേക്ക് തന്റെ പ്രവർത്തനവും താമസവും മാറ്റി. ഇതിനകം അദ്ദേഹം അറിയപ്പെടുന്ന ഒരു പ്രഭാഷകനും അദ്ധ്യാപകനും ആയി തീർന്നതു മൂലം ധാരാളം കൺവെൻഷൻ വേദികളിലെക്കു ക്ഷണം ലഭിച്ചു. 1898-ൽ 31-ആമത്തെ വയസ്സിൽ ക്രിസ്തീയ സ്നാനം എന്ന പേരിൽ ഒരു പുസ്തകം എഴുതി. വ്യക്തികൾ മുതിർന്നതിന് ശേഷം വിശ്വാസം ഏറ്റ് പറഞ്ഞു കൊണ്ടുള്ള സ്നാനത്തെ സാധൂകരിച്ചു കൊണ്ടു മലയാളത്തിലെഴുതപ്പെട്ട ആദ്യത്തെ പുസ്തങ്ങളിൽ ഒന്നായി ഇതു കരുതപ്പെടുന്നു. നാളുകൾക്കു ശെഷം 1906-ൽ, തന്റെ 39-ആമത്തെ വയസ്സിൽ നാഗൽ തൃശൂർ നഗര പ്രാന്തത്തിലുള്ള നെല്ലിക്കുന്നത്തു കുറേ സ്ഥലം വാങ്ങി ഒരു അനാഥശാലയും വിധവാമന്ദിരവും ആരംഭിച്ചു. ആ മിഷൻ കേന്ദ്രത്തിനു 'റഹബോത്ത്' എന്നാണു നാമകരണം ചെയ്തത്. ഈ അനാഥശാല നൂറുവർഷത്തിലേറെയുള്ള സേവന പാരമ്പര്യത്തോടെ ഇപ്പോഴും നിലനിൽക്കുന്നു.\n1914-ൽ 47-ആമത്തെ വയസ്സിൽ, ജന്മദേശം ഒന്നു സന്ദർശിച്ച് ആറു മാസം കഴിഞ്ഞ് തിരിച്ചു വരാമെന്നുള്ള ആശയോടെ രണ്ട് മക്കളുമായി നാഗൽ ജർമ്മനിയിലെക്ക് പൊയി. രണ്ടു മക്കളെ ഉപരിപഠനത്തിനു വേണ്ടി ഇംഗ്ലണ്ടിലാക്കിയിട്ടു മടങ്ങാനായിരുന്നു പദ്ധതി. പക്ഷെ ആ സമയത്ത് ഒന്നാം ലോകമഹായുദ്ധം പൊട്ടി പുറപ്പെട്ടതിനാൽ തിരിച്ചു വരവ് സാദ്ധ്യമായില്ല. അദ്ദേഹത്തിന് ഇന്ത്യയിലേക്ക് വരാനുളള അനുമതിയും നിഷേധിക്കപ്പെട്ടു. 1914-ൽ തന്നെ അദ്ദേഹം നിഷ്പക്ഷരാജ്യമായ സ്വിറ്റ്സ്വർലാന്റിൽ അഭയം നേടി. ഭാര്യ ഹാരിയറ്റും മൂന്നു മക്കളും കേരളത്തിൽ, മൂത്ത രണ്ടു മക്കൾ ഇംഗ്ലണ്ടിൽ. കേരളത്തിലേക്കു വരാൻ സാധിക്കാത്തതിൽ ഏറെ ദുഃഖിതനായിരുന്നു അദ്ദേഹം.\n“ ഞാൻ എന്റെ രാജ്യത്തായിരുന്നുവെങ്കിൽ, നിയമ പ്രകാരം ജർമ്മനിയുടെ വിജയത്തിനു വേണ്ടി പ്രാർത്ഥിക്കാൻ നിർബന്ധിതനാവുമായിരുന്നു. ഇംഗ്ലണ്ടോ ജർമ്മനിയോ ജയിക്കേണ്ടതെന്നും രണ്ടു കൂട്ടരും ദൈവത്തിന്റെ ശിക്ഷണത്തിനു വിധേയരാകണമോ എന്നും നിശ്ചയിക്കെണ്ടതു ഞാനല്ല ദൈവമാണ്. എന്റെ രാഷ്ട്രീയം ദൈവരാജ്യത്തിന്റെ രാഷ്ട്രീയമായതു കൊണ്ട് ജർമ്മൻ സാമ്രാജ്യം തവിടു പൊടിയായാലും ക്രിസ്തുവിന്റെ ശിഷ്യനെന്ന നിലയിൽ എനിക്കതിൽ ഏതുമില്ല.\nജർമ്മനിയിലുള്ള അനേക സുവിശേഷവേലക്കാർ യുദ്ധത്തിന്റേയും വാളിന്റേയും സേവനത്തിൽ മരിച്ചു. എന്തൊരു അജ്ഞത? ഭീകരമായ അടിമത്തം! യൂറോപ്പിലെ ക്രൈസ്തവരാണ് ക്രൂരമായ ഈ കൂട്ടക്കൊലയ്ക്ക് ഉത്തരവാദികൾ. യേശുക്രിസ്തുവിലുള്ള പൂർണ്ണമായ സൗന്ദര്യം കണ്ടെത്തേണ്ടതിനു പകരം, അവരിപ്പോഴും പഴയനിയമത്തിന്റെ ആശയങ്ങളിലാണ് പൂണ്ടു കിടക്കുന്നത്. അതു കൊണ്ട് ക്രിസ്ത്യാനിയും യുദ്ധവും എന്ന പേരിൽ ജർമ്മൻ ഭാഷയിൽ ഞാനൊരു പുസ്തകം എഴുതിയത് അച്ചടിച്ചു കൊണ്ടിരിക്കുന്നു.\nസ്വിറ്റ്സർലാൻഡിലുള്ള എന്റെ താമസത്തിന്റേയും വേലയുടേയും ഫലമായി വിലപ്പെട്ട അനേകം ആത്മാക്കളെ ദൈവം എനിക്കു തന്നു. അതാണു വലിയൊരു ആശ്വാസം. എന്നാൽ ഇന്ത്യയിലുള്ള നിങ്ങളാണു എന്റെ വില തീരാത്ത നിധികൾ. അതു കൊണ്ട് അവിടെയാണു എന്റെ ഹൃദയവും ആകാംക്ഷയും ഇരിക്കുന്നത്. വാഗ്ദാനപ്രകാരം നിങ്ങളോടൊപ്പമെത്തി സ്നേഹത്തിന്റെ മധുരിമ അനുഭവിപ്പാനും സംസർഗ്ഗസുഖം ആസ്വദിപ്പാനും പ്രയത്നിപ്പാനും അവന്റെ വരവിനു കാലതാമസമുണ്ടെങ്കിൽ എന്റെ പ്രിയമുള്ള ഇന്ത്യയിലും ഇന്ത്യൻ ജനതയ്ക്കു വേണ്ടിയും മരിപ്പാനുള്ള എന്റെ ആഗ്രഹം അവൻ നിറവേറ്റട്ടെ.\nപറവൂർ സഭയിലെ വാത്സല്യഭാജനങ്ങളായ കൂട്ടു വിശ്വാസികൾക്കു സ്നേഹസലാം ചൊല്ലിക്കൊണ്ടു കർത്താവിൽ നിങ്ങളുടെ സഹോദരൻ വി. നാഗൽ\nഈ കത്ത് എഴുതി അധികനാൾ കഴിയുന്നതിനു മുമ്പ് നാഗൽ പക്ഷവാതരോഗബാധിതനായി. 1921 മേയ് 12-ആം തീയതി ജന്മസ്ഥലമായ ജർമ്മനിയിൽ വെച്ച് നാഗൽ അന്തരിച്ചു.\nനാഗൽ സായിപ്പിന്റെ ഗാനങ്ങൾതിരുത്തുക\nഈ ലേഖനത്തിലെ വിഷയത്തെ സംബന്ധിക്കുന്ന കൃതി വിക്കിഗ്രന്ഥശാലയിലെ സമയമാം രഥത്തിൽ ഞാൻ എന്ന താളിലുണ്ട്.\nകേരളത്തിൽ വന്നു മിഷനറി പ്രവർത്തനം ലക്‌ഷ്യമാക്കി നാഗൽ സായിപ്പ് മലയാളം പഠിച്ചു എന്നു മാത്രമല്ല അതിൽ പ്രാവീണ്യം ഉള്ളവനുമായി തീരുകയും ചെയ്തു. ചെറുപ്പം മുതൽ തന്നെ പാട്ടുകൾ ഈണത്തിൽ പാടാനും ജർമ്മൻ ഭാഷയിൽ കൊച്ചു കൊച്ചു ഗാനങ്ങൾ എഴുതാനും നാഗൽ സായിപ്പ് താത്പര്യംപ്രദർശിപ്പിച്ചിരുന്നുവെന്ന് പറയപ്പെടുന്നു. ഈ വാസന മലയാള ഗാനരചനയ്ക്ക് അദ്ദേഹം ഉപയോഗിച്ചു. തനിക്ക് പ്രിയങ്കരങ്ങളായ ഇംഗ്ലീഷ് രാഗങ്ങൾ അവലംബിച്ച് ഉപദേശ നിഷ്ഠയിൽ ആശയ സമ്പുഷ്ടതയോടെ ഭക്തി സംവർദ്ധകങ്ങളായ ഒട്ടേറെ ഗാനങ്ങൾ അദ്ദേഹം രചിച്ചു. അതൊക്കെ ഇപ്പോൾ സഭാവ്യത്യാസം കൂടാതെ കേരള ക്രൈസ്തവർ അവരുടെ ആരാധനകളിൽ ഉപയോഗിക്കുന്നു.\nഅദ്ദേഹത്തിന്റെ പ്രശസ്തമായ ചില മലയാള ക്രൈസ്തവ ഗാനങ്ങൾ താഴെ പറയുന്നവ ആണ്.\nയേശുവേ നിന്റെ രൂപമീയെന്റെ കണ്ണുകൾക്കെത്ര സൗന്ദര്യം\nസ്നേഹത്തിൽ ഇടയനാം യേശുവേ വഴിയും സത്യവും നീ മാത്രമേ\nവിതച്ചീടുക നാം സ്വർഗ്ഗത്തിന്റെ വിത്താം\nയേശുവിൻ തിരുപ്പാദത്തിൽ ഇരുന്നു കേൾക്ക നാം (Sing them over again to me എന്ന ആംഗലേയ ഗാനത്തിന്റെ സ്വതന്ത്രവിവർത്തനം)\nവീശുക ദൈവാത്മാവേ സ്വർഗ്ഗീയമാം\n↑ "'സമയമാം രഥത്തിൽ ഞാൻ സ്വർഗയാത്ര ചെയ്യുന്നു എൻ സ്വദേശം കാൺമതിന്നായ് ബദ്ധപ്പെട്ടോടിടുന്നു' എന്നുതുടങ്ങുന്ന മരണമില്ലാത്ത മരണപ്പാട്ടിന്റെ എഴുത്തുകാരൻ, വോൾബ്രീറ്റ് നാഗൽ ഓർമയായിട്ട് നാളെ ഒരു നൂറ്റാണ്ട്". deshabhimani.com. ദേശാഭിമാനി.9മേയ് 2021. ശേഖരിച്ചത് 19 മേയ് 2022. ...പക്ഷേ ആ വരികൾ ക്രൈസ്‌തവരുടെ സംസ്‌കാര ചടങ്ങിൽ മരണമില്ലാത്ത മരണഗാനമായി.\n↑ "അരനാഴിക നേരത്തിന് അര നൂറ്റാണ്ട്". janayugomonline.com. ജനയുഗം. 24 ജനുവരി 2021. ശേഖരിച്ചത് 19 മേയ് 2022. ജർമ്മൻ വൈദികൻ വോൾ ബെറ്റ് നാഗലിന്റെ വരികൾ വയലാർ ചില മാറ്റങ്ങൾ വരുത്തി.\n↑ Ken J. Newton (1975). Glimpses of Indian Church History. Gospel Literature Service for Living Light Publications. പുറം. 54.\n↑ 4.0 4.1 Stanley J. Valayil C. John (22 February 2018). Transnational Religious Organization and Practice: A Contextual Analysis of Kerala Pentecostal Churches in Kuwait. BRILL. പുറം. 97. ISBN 978-90-04-36101-0.\n↑ Doug McNaught (November 2007). Reclaiming the Bible from the Enlightened. Lulu.com. പുറം. 2. ISBN 978-1-84753-654-9.\n"https://ml.wikipedia.org/w/index.php?title=വോൾബ്രീറ്റ്_നാഗൽ&oldid=3739526" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 19 മേയ് 2022, സമയം: 08:37\nഈ താൾ അവസാനം തിരുത്തപ്പെട്ടത്: 08:37, 19 മേയ് 2022.


ബസ് കാറിലിടിച്ച് അഞ്ച് മരണം :: Janmabhumi Daily\nബസ് കാറിലിടിച്ച് അഞ്ച് മരണം\nWednesday 22 July 2015 11:05 pm IST\nകരുനാഗപ്പള്ളി: കെഎസ്ആര്‍ടിസി സൂപ്പര്‍ഫാസ്റ്റ് ബസ് ആള്‍ട്ടോകാറിലിടിച്ച് കാറിലുണ്ടായിരുന്ന അഞ്ചുപേര് തല്‍ക്ഷണം മരിച്ചു. അമ്മയും മക്കളും പേരക്കുട്ടിയുമടക്കം മരിച്ച നാലു പേരും ഒരു കുടുംബത്തിലെ അംഗങ്ങളാണ്. കാര് യാത്രക്കാരായ ആറ്റിങ്ങല് ആലങ്കോട് പെരുങ്കുളം ഷാഹിനാ മന്‍സിലില് ഷാഹിദ(42), മകള് ഷാമിന(19), മകന് മുഹമ്മദ് ആലിഫ്(16), ഷാഹിദയുടെ മൂത്തമകള് ഷാഹിനയുടെ മകന് മുഹമ്മദ് അജ്മല്(4), കാര് ഡ്രൈവര് നെബില് മന്‍സിലില് അബ്ദുള് ഷുക്കൂര്-ഫാസില ദമ്പതികളുടെ മകന് നെബില്(21) എന്നിവരാണ് മരണമടഞ്ഞത്. വയനാട്ടിലുള്ള ബന്ധുവീട്ടില് പോയി മടങ്ങിവരികയായിരുന്നു ഇവര്. തിരുവനന്തപുരത്തു നിന്ന് പാലക്കാട്ടേയ്ക്ക് പോവുകയായിരുന്ന കെഎസ്ആര്‍ടിസി സൂപ്പര്‍ഫാസ്റ്റ് ബസാണ് കാറിലിടിച്ചത്. ബസിലുണ്ടായിരുന്ന പതിമൂന്ന് പേര്‍ക്ക് പരിക്കേറ്റു. അവരെ പ്രാഥമിക ചികിത്സ നല്‍കി വിട്ടയച്ചു. കരുനാഗപ്പള്ളി വവ്വാക്കാവിന് തെക്കുവശം ആനന്ദാ ജങ്ഷനില് ഇന്നലെ രാവിലെ 7.45നാണ് നാടിനെ നടുക്കിയ അപകടമുണ്ടായത്. മുന്നിലുണ്ടായിരുന്ന വാഹനത്തെ മറികടക്കാന് ശ്രമിച്ച സൂപ്പര്‍ഫാസ്റ്റ് എതിരേ വരികയായിരുന്ന കാറില് ഇടിക്കുകയായിരുന്നു. അന്‍പത് മീറ്ററോളം ദൂരത്തില് കാറിനെ ബസ് വലിച്ചുകൊണ്ടുപോയി, ഇടിയുടെ ആഘാതത്തില് കാര് പൂര്‍ണമായും തകര്‍ന്നു. ശബ്ദം കേട്ട് ഓടിക്കൂടിയ നാട്ടുകാര് കാറിലുള്ളവരെ പുറത്തെടുക്കാന് ശ്രമിച്ചെങ്കിലും വിജയിച്ചില്ല. പിന്നീട് കരുനാഗപ്പള്ളിയില് നിന്നും അഗ്നിശമന സേന എത്തി കാര് വെട്ടിപ്പൊളിച്ചാണ് മൃതദേഹങ്ങള് പുറത്തെടുത്തത്. ഡ്രൈവര് നെബിലിന്റെ വയര് കീറി അവയവങ്ങള് പുറത്തായ നിലയിലായിരുന്നു. മുന്‍സീറ്റിലായിരുന്ന മുഹമ്മദ് അജ്മലിന്റെ തല തകര്‍ന്ന് തലച്ചോറ് പുറത്തേക്ക് തെറിച്ച നിലയിലും മറ്റുള്ളവരുടെ ശരീരം ഒടിഞ്ഞുതകര്‍ന്ന നിലയിലുമായിരുന്നു. മരിച്ച ഷാഹിദയുടെ ഭര്‍ത്താവ് നാസിറുദ്ദീനും പേരക്കുട്ടി മുഹമ്മദ് അജ്മലിന്റെ അച്ഛന് അസീമും വിദേശത്താണ്. ഷാഹിദയുടെ മൂത്ത മകള് ഷാഹിനയാണ് അജ്മലിന്റെ അമ്മ. കരുനാഗപ്പള്ളി സര്‍ക്കാര് ആശുപത്രിയില് പോസ്റ്റ്‌മോര്‍ട്ടത്തിനു ശേഷം വൈകിട്ട് മൂന്ന് മണിയോടെ മൃതദേഹങ്ങള് ബന്ധുക്കള്‍ക്ക് വിട്ടുകൊടുത്തു. ഇതില് നെബിലിന്റെ മൃതദേഹം ആലങ്കോട് ജുമാ മസ്ജിദില് ഇന്നലെ വൈകിട്ടോടെ ഖബറടക്കി. ഷാഹിദയുടെ ഭര്‍ത്താവ് നാസിറുദ്ദീനും അജ്മലിന്റെ അച്ഛന് അസീമും വിദേശത്തായതിനാല് മറ്റ് നാലുപേരുടെയും ഖബറടക്കം നാളെയേ ഉണ്ടാവുകയുള്ളൂ. ഇവരുടെ മൃതദേഹങ്ങള് കൊട്ടിയം ഹോളിക്രോസ് ആശുപത്രിയില് സൂക്ഷിച്ചിരിക്കുകയാണ്.\nകെഎസ്ആര്‍ടിസി ബസ് കാറിലിടിച്ച് രണ്ട് മരണം\nബീഹാറില് ബസ് അപകടത്തില് അഞ്ച് മരണം\nഉത്തരാഖണ്ഡില് ബസ് കൊക്കയിലേക്ക് മറിഞ്ഞ് അഞ്ച് മരണം\nമഹാരാഷ്ട്രയില് ബസ് കൊക്കയിലേക്ക് മറിഞ്ഞ് അഞ്ച് മരണം\nഅഫ്ഗാനില് സ്ഫോടനം; അഞ്ച് മരണം\nഉത്തർപ്രദേശിൽ വാഹനാപകടം; അഞ്ച് മരണം\nചൂടുകാറ്റില് മഹാരാഷ്ട്രയില് അഞ്ച് മരണം\nസ്‌കോര്‍പ്പിയോയില് ലോറിയിടിച്ച് അഞ്ച് മരണം


കിഴക്കമ്പലം: കിഴക്കമ്പലം പഞ്ചായത്തിലെ കുമ്മനോട് വാര്‍ഡില് എല്‍ഡിഎഫിന്റെയും യുഡിഎഫിന്റെയും തെരഞ്ഞെടുപ്പ് പോസ്റ്ററുകളില് ഒരേ മുഖവും ഒരേപേരും ഒരേ ആളുമാണ്. അമ്മിണി. കുമ്മനോടിലെ സ്വതന്ത്ര സ്ഥാനാര്‍ത്ഥിയാണ് അമ്മിണി രാഘതവന്. ചിഹ്നം കുട. പക്ഷേ, എല്‍ഡിഎഫിനും യുഡിഎഫിനും ഒരേപോലെ പ്രിയപ്പെട്ടവള്. അതുകൊണ്ടുതന്നെ ഇരുമുന്നണികളും അമ്മിണിയെയാണ് പിന്തുണയ്ക്കുന്നത്. അമ്മിണിക്കുവേണ്ടി പോസ്റ്ററുകള് പതിപ്പിച്ച് ഇരുമുന്നണികളും പ്രചരണവും തുടങ്ങിക്കഴിഞ്ഞു. യുഡിഎഫിന്റെ ബോര്‍ഡില് യുഡിഎഫ് പിന്തുണയുള്ള സ്വതന്ത്ര സ്ഥാനാര്‍ത്ഥിയെന്നും എല്‍ഡിഎഫിന്റെ ബോര്‍ഡില് എല്‍ഡിഎഫിന്റെ സ്വതന്ത്ര സ്ഥാനാര്‍ത്ഥിയെന്നുമാണെന്ന് മാത്രം. കിഴക്കമ്പലത്തെ ട്വന്റി ട്വന്റിക്കെതിരെയാണ് അമ്മിണിയുടെ പോരാട്ടം. കിഴക്കമ്പലത്തെ […]\n29 Nov 2020 12:49 AM GMT\nകിഴക്കമ്പലം: കിഴക്കമ്പലം പഞ്ചായത്തിലെ കുമ്മനോട് വാര്‍ഡില് എല്‍ഡിഎഫിന്റെയും യുഡിഎഫിന്റെയും തെരഞ്ഞെടുപ്പ് പോസ്റ്ററുകളില് ഒരേ മുഖവും ഒരേപേരും ഒരേ ആളുമാണ്. അമ്മിണി. കുമ്മനോടിലെ സ്വതന്ത്ര സ്ഥാനാര്‍ത്ഥിയാണ് അമ്മിണി രാഘതവന്. ചിഹ്നം കുട.\nപക്ഷേ, എല്‍ഡിഎഫിനും യുഡിഎഫിനും ഒരേപോലെ പ്രിയപ്പെട്ടവള്. അതുകൊണ്ടുതന്നെ ഇരുമുന്നണികളും അമ്മിണിയെയാണ് പിന്തുണയ്ക്കുന്നത്. അമ്മിണിക്കുവേണ്ടി പോസ്റ്ററുകള് പതിപ്പിച്ച് ഇരുമുന്നണികളും പ്രചരണവും തുടങ്ങിക്കഴിഞ്ഞു. യുഡിഎഫിന്റെ ബോര്‍ഡില് യുഡിഎഫ് പിന്തുണയുള്ള സ്വതന്ത്ര സ്ഥാനാര്‍ത്ഥിയെന്നും എല്‍ഡിഎഫിന്റെ ബോര്‍ഡില് എല്‍ഡിഎഫിന്റെ സ്വതന്ത്ര സ്ഥാനാര്‍ത്ഥിയെന്നുമാണെന്ന് മാത്രം.\nകിഴക്കമ്പലത്തെ ട്വന്റി ട്വന്റിക്കെതിരെയാണ് അമ്മിണിയുടെ പോരാട്ടം. കിഴക്കമ്പലത്തെ പ്രത്യേക സാഹചര്യം കണക്കിലെടുത്താണ് യുഡിഎഫും എല്‍ഡിഎഫും ഇത്തരമൊരു നീക്കം നടത്തുന്നത്. പ്രാദേശിക നീക്കുപോക്കുകളെന്നാണ് യുഡിഎഫ് പറയുന്നത്. എല്‍ഡിഎഫാകട്ടെ, പിന്തുണയില് നീക്കുപോക്കുകളില്ലെന്നും വാദിക്കുന്നു.\nട്വന്റി ട്വന്റിയുടെ പിഡി ശ്രീഷയും എന്‍ഡിഎയുടെ അഞ്ജു രാജീവുമാണ് അമ്മിണിയുടെ എതിരാളികള്.


മീര സിനിമയില് നിന്ന് മാറി നിന്നതെന്തിന്?\n| Published: Sunday, June 17, 2012, 9:46 [IST]\nസിനിമയില് സജീവമല്ലെങ്കിലും മീര ജാസ്മിനെ കുറിച്ചുള്ള ഗോസിപ്പുകള്‍ക്ക് പഞ്ഞമൊന്നുമില്ല. കാമുകനായ രാജേഷുമായി മീര അകന്നുവെന്നും അതാണ് നടിയുടെ അജ്ഞാത വാസത്തിന് കാരണമെന്നും പലരും പറഞ്ഞു. എന്തായാലും കഴിഞ്ഞ രണ്ടു വര്‍ഷത്തോളമായി സിനിമകളില് നിന്ന് ഒഴിഞ്ഞു നില്‍ക്കുകയാണ് മീര.\nലാല്‍ജോസിന്റെ അച്ഛനുറങ്ങാത്ത വീടിന്റെ രണ്ടാം ഭാഗത്തില് മീര ഒരു പ്രധാന കഥാപാത്രത്തെ അവതരിപ്പിക്കുന്നുവെന്നാണ് ഒടുവില് കേട്ട വാര്‍ത്ത. ലിസമ്മയുടെ വീട് എന്ന പേരിലൊരുങ്ങുന്ന സിനിമയുടെ അമരക്കാരന് തിരക്കഥാകൃത്തും സംവിധായകനുമായ ബാബു ജനാര്‍ദ്ദനനാണ്.\nസിനിമാരംഗത്തു നിന്ന് മാറി നില്‍ക്കുകയായിരുന്ന മീര 'ലിസമ്മയുടെ വീട്ടിലേ'യ്ക്ക് വരാന് സമ്മതം മൂളിയതെങ്ങനെ എന്ന ചോദ്യത്തിന് ബാബുവിന് വ്യക്തമായ മറുപടിയുണ്ടായിരുന്നു. വൈകാരിക തീവ്രതയും നാടകീയതയും ചേര്‍ത്തൊരുക്കിയ കുടുംബകഥയാണ് ലിസമ്മയുടെ വീട്. ഇതില് മീരയ്ക്ക് ശക്തമായ ഒരു കഥാപാത്രത്തെയാണ് ലഭിച്ചിരിക്കുന്നത്.\nകരുത്തുറ്റ ഒരു കഥാപാത്രത്തെ ലഭിക്കാതിരുന്നതു കൊണ്ടു മാത്രമാണ് മീര സിനിമയില് നിന്ന് മാറി നിന്നത്.ലിസമ്മയെ മീരയ്ക്ക് ഇഷ്ടപ്പെട്ടു. അതുകൊണ്ടാണ് അവര് വീണ്ടും സിനിമയിലേയ്ക്ക് വരുന്നത്-ബാബു പറയുന്നു.\nMeera, who started her Kollywood career with Lingusamy directed 'Run' opposite Madhavan, was last seen in 'Mambattiyan' opposite Prashanth.,\nStory first published: Sunday, June 17, 2012, 9:46 [IST]


അടുത്ത സീസണില് ഏത് ടീമിനൊപ്പം കളിക്കണം. ശുഭ്മാന് ഗില്ലിന്‍റെ ആഗ്രഹം ഇത്\n2022 ഐപിഎല് സീസണിനു മുന്നോടിയായി താരങ്ങളെ നിലനിര്‍ത്തിയപ്പോള് ശുഭ്മാന് ഗില്ലിനെ കൊല്‍ക്കത്താ നൈറ്റ് റൈഡേഴ്സ് ഒഴിവാക്കിയിരുന്നു. ആന്ദ്രേ റസ്സല്, വെങ്കടേഷ് അയ്യര്, സുനില് നരൈന്, വരുണ് ചക്രവര്‍ത്തി എന്നിവരെയാണ് ടീമില് നിലനിര്‍ത്തിയത്. ഇന്ത്യയുടെ ഭാവി താരം എന്ന് കരുതപ്പെടുന്ന ഗില്ലിനെ നിലനിര്‍ത്തുമെന്ന് കരുതിയെങ്കിലും കെകെആറിന്‍റെ പദ്ധതികള് വേറെയായിരുന്നു.\nഇപ്പോഴിതാ അടുത്ത സീസണില് ഏത് ടീമിനു വേണ്ടി കളിക്കണം എന്ന് പറയുകയാണ് യുവ ഇന്ത്യന് ഓപ്പണര്. കൊല്‍ക്കത്താ ടീമില് തന്നെ കളിക്കാനാണ് ആഗ്രഹം എന്നാണ് യുവതാരം പറയുന്നത്. കെകെആറിനൊപ്പം സാധിക്കുന്നത്രെ കളിക്കണം. വ്യക്തിപരമായി വളരെ ചേര്‍ന്നുനില്‍ക്കുന്ന ടീമാണ് കെകെആറെന്നും ഒരിക്കല് ഒരു ഫ്രാഞ്ചൈസിയുടെ ഭാഗമായാല് എന്നും അവരോടൊപ്പം കളിക്കാനാണ് ആഗ്രഹിക്കുന്നത്. ഗില് പറഞ്ഞു.\n18ാം വയസ്സില് 1.8 കോടി രൂപക്കാണ് ഗില് കൊല്‍ക്കത്തയില് എത്തുന്നത്. 13 മത്സരത്തില് 203 റണ്‍സാണ് അരങ്ങേറ്റ സീസണില് നേടിയത്. ഇക്കഴിഞ്ഞ സീസണില് 17 മത്സരങ്ങളില് നിന്നും 478 റണ്‍സ് നേടി. പക്ഷേ സ്ട്രൈക്ക് റേറ്റ് 118 ആയിരുന്നു. ഇതു കാരണമാകാം കൊല്‍ക്കത്താ ഗില്ലിനെ ഒഴിവാക്കിയത്.\nകെകെആറിലെ സൗഹൃദങ്ങളെക്കുറിച്ചും ഗില് പറഞ്ഞു. ‘കെകെആറിലെ സൗഹൃദങ്ങളെല്ലാം വളരെ വലുതായിരുന്നു. യുവതാരങ്ങള്‍ക്ക് വളരെ പരിഗണനയും കാഴ്ചപ്പാടും നല്‍കുന്ന ടീമാണ് കെകെആര്. മികച്ചൊരു ക്രിക്കറ്റ് താരമാകാനുള്ള കരുതലാണ് ടീം നല്‍കുന്നത്’-ഗില് പറഞ്ഞു.\nPrevious articleഇവര് കേരള ടീമിലെ അപകടകാരികള്. ജംഷദ്പൂര് കോച്ച് പറയുന്നു.\nNext articleക്യാപ്റ്റൻ സ്ഥാനം തെറിച്ച് സഞ്ജു. തിരികെ എത്തി ശ്രീശാന്ത്.


ഡേവിഡ് വാര്‍ണറുടെ നായകത്വത്തിന്റേയും റാഷിദ് ഖാന്റെ സ്പിന്നിന്റേയും ബലത്തില് സണ്‍റൈസേഴ്‌സ് ഹൈദരാബാദിന് സീസണിലെ ആദ്യ ജയം !\nഅബുദാബി: ഡേവിഡ് വാര്‍ണറുടെ നായകത്വത്തിന്റേയും റാഷിദ് ഖാന്റെ സ്പിന്നിന്റേയും ബലത്തില് സണ്‍റൈസേഴ്‌സ് ഹൈദരാബാദിന് സീസണിലെ ആദ്യ ജയം. 163 റണ്‍സ് വിജയ ലക്ഷ്യം പിന്തുടര്‍ന്ന ഡല്‍ഹി ക്യാപിറ്റല്‍സിനെ 15 റണ്‍സിന് തോല്‍പ്പിച്ചു.\nസീസണിലെ ഡല്‍ഹിയുടെ ആദ്യ തോല്‍വിയാണ് ഇത്. നാല് ഓവറില് 14 റണ്‍സ് മാത്രം വഴങ്ങി മൂന്ന് വിക്കറ്റ് വീഴ്ത്തിയ റാഷിദ് ഖാന് ഡല്‍ഹിയുടെ മുന്നേറ്റ നിരയെ തകര്‍ക്കുകയായിരുന്നു. ശിഖര് ധവാന്, ശ്രേയസ് അയ്യര്, റിഷഭ് പന്ത് എന്നിവരെ റാഷിദ് ഖാന് കൂടാരം കയറ്റി.\nസണ്‍റൈസേഴ്‌സ് നിരയില് ഖാലിദ് അഹ്മദ് ഒഴികെയുള്ള ബൗളര്‍മാര് റണ്‍സ് വിട്ടുകൊടുക്കുന്നതിലും പിശുക്കുകയും, ഇടവേളകളില് വിക്കറ്റ് വീഴ്ത്തിക്കൊണ്ടുമിരുന്നു. നാല് ഓവറില് 25 റണ്‍സ് വഴങ്ങി ഭുവി2വിക്കറ്റ് വീഴ്ത്തി. 34 റണ്‍സ് എടുത്ത ശിഖര് ധവാന് ആണ് ഡല്‍ഹി ക്യാപിറ്റല്‍സിന്റെ ടോപ് സ്‌കോറര്.\nടോസ് നഷ്ടപ്പെട്ട് ആദ്യം ബാറ്റിങ്ങിന് ഇറങ്ങിയ ഹൈദരാബാദ് ഓപ്പണര്‍മാരുടെ ബലത്തിലാണ് ഭേദപ്പെട്ട സ്‌കോര് കണ്ടെത്തിയത്. വാര്‍ണര് 33 പന്തില് 45 റണ്‍സും, ബെയര്‍സ്റ്റോ 48 പന്തില് 53 റണ്‍സും കണ്ടെത്തി. സീസണില് ആദ്യമായി കളിക്കാനിറങ്ങിയ വില്യംസണ് 26 പന്തില് നിന്ന് 41 റണ്‍സ് കണ്ടെത്തി ഹൈദരാബാദിനെ മാന്യമായ സ്‌കോറിലേക്ക് എത്തിച്ചു.


സൈനികേതര ആക്രമണം: അർഥവും പ്രസക്തിയും : Deepika.com Leader Page\nസൈനികേതര ആക്രമണം: അർഥവും പ്രസക്തിയും\nബാലാകോട്ട്: ആക്രമണം ഒരു പുതിയ ഭാഷാപ്രയോഗത്തിനുകൂടി പ്രചാരം നൽകി. സൈനികേതര ആക്രമണം (നോൺ മിലിട്ടറി അറ്റാക്ക്). നയതന്ത്രപരമായി ഏറെ പ്രാധാന്യമുള്ള പ്രയോഗമാണത്, യുദ്ധതന്ത്രപരമായി സമർഥവും.\nഇന്ത്യ ഖൈബർ പഖ്തൂൺഖവ പ്രവിശ്യയിലെ ബാലാകോട്ട് ആക്രമണം നടത്തിയതിൽ ശ്രദ്ധേയമായ മൂന്നു കാര്യങ്ങളുണ്ട്.\nഒന്ന്: ആക്രമണം പാക്കിസ്ഥാന്‍റെ ഉള്ളിലാണ്. പാക് അധീന കാഷ്മീരും കടന്ന് ഇന്ത്യ അവകാശവാദം ഉന്നയിക്കാത്ത സ്ഥലമാണത്. പാക് അധീന കാഷ്മീർ നൈയാമികമായി നമ്മുടേതാണ്. അതിനപ്പുറം നമുക്ക് അവകാശവാദമില്ല.\nരണ്ട്: നമ്മുടെ വ്യോമസേനാ വിമാനങ്ങൾ പാക് അധീന കാഷ്മീരിനപ്പുറം പോയതായി നമ്മുടെ സർക്കാർ പറഞ്ഞിട്ടില്ല. പാക് അധീന കാഷ്മീരിന്‍റെ ആകാശത്തുനിന്നാകാം വിമാനങ്ങൾ ലേസർ നിയന്ത്രിത ബോംബുകൾ വർഷിച്ചത് എന്നു പലരും അനുമാനിക്കുന്നു.\nമൂന്ന്: പൗരസഞ്ചയത്തിനോ ജനങ്ങളുടെ വസ്തുവകകൾക്കോ നാശനഷ്ടമുണ്ടായതായി പാക്കിസ്ഥാൻ പരാതിപ്പെട്ടിട്ടില്ല. ഒരാളുടെ കൈയിൽ പരിക്കേറ്റെന്നും ഒരു കെട്ടിടം തകർന്നെന്നുമാണ് തദ്ദേശവാസികളെ ഉദ്ധരിച്ച് റോയിട്ടേഴ്സ് റിപ്പോർട്ട് ചെയ്തത്. സ്ഥലത്തെ ചെറിയ മദ്രസ നിരപായം നിൽക്കുന്നുണ്ട്.\nഒരു ലക്ഷ്യം മാത്രം\nഇവയെ കൂട്ടിച്ചേർത്തു വായിക്കുന്പോൾ ഒന്നു വ്യക്തമാകും. ഒരു സന്പൂർണ യുദ്ധത്തിനു തുടക്കമിടാതിരിക്കാൻ ഇന്ത്യ ഏറെ ശ്രദ്ധിച്ചു. പാക്കിസ്ഥാനിലെ സൈനികലക്ഷ്യങ്ങളോ സിവിലിയൻ ലക്ഷ്യങ്ങളോ ആക്രമിച്ചില്ല. ഭീകരതാവളം എന്നു നമ്മൾ കരുതുന്ന സ്ഥലത്തു മാത്രമാണ് ബോംബിട്ടത്. അവിടെ വലിയ ക്യാന്പുണ്ടായിരുന്നതിന്‍റെയോ ആൾനാശം വന്നതിന്‍റെയോ സൂചനയില്ലെന്നു സ്ഥലം സന്ദർശിച്ചെന്ന് അവകാശപ്പെട്ട അൽജസീറ ലേഖകൻ റിപ്പോർട്ട് ചെയ്തു. റോയിട്ടേഴ്സ് ലേഖകൻ നാട്ടുകാരെ ഉദ്ധരിച്ചു റിപ്പോർട്ട് ചെയ്തതും അതുതന്നെ.\nഇന്ത്യ-പാക് അതിർത്തി കടന്നുപോയതായി ഇന്ത്യ അവകാശപ്പെട്ടില്ല. പാക്കിസ്ഥാൻ അങ്ങനെ ആരോപിച്ചുമില്ല. നിയന്ത്രണരേഖ മറികടന്നു എന്നു മാത്രമാണ് പാക് സേനകളുടെ വക്താവ് മേജർ ജനറൽ അസിഫ് ഗഫൂർ ട്വീറ്റ് ചെയ്തത്. പാക് മാധ്യമങ്ങളും അതേ പറഞ്ഞുള്ളൂ.\nഎന്നാൽ പാക് വിമാനങ്ങൾ ജമ്മു-കാഷ്മീരിലെ നിയന്ത്രണരേഖ ലംഘിച്ചെന്ന് ഇന്ത്യ പറഞ്ഞിട്ടുണ്ട്.\nഇവിടെയാണു സൈനികേതര ആക്രമണം എന്നതിന്‍റെ പ്രസക്തി. പാക്കിസ്ഥാനുള്ളിൽ ഭീകരതാവളം എന്നു കരുതിയ സ്ഥലത്ത് ബോംബിട്ടു. പാക് സൈനിക സ്ഥാപനങ്ങളോ സിവിലിയൻ സ്ഥാപനങ്ങളോ വസ്തുവകകളോ നശിപ്പിച്ചില്ല. ആളപായവും വരുത്തിയില്ല. ഇന്ത്യ നടത്തിയതു നിയമപരമായി സാധുവായ ഒരു നടപടിയാണെന്നു ചുരുക്കം.\nബോംബ് കുന്നിൻ ചെരിവിൽ\nപാക് അധീന കാഷ്മീരിനോടു തൊട്ടുചേർന്നാണ് ബാലാകോട്ട്. ഉത്തര അക്ഷാംശം 34.5482 ഡിഗ്രിയും പൂർവരേഖാംശം 73.3532 ഡിഗ്രിയും ചേരുന്ന പട്ടണം. യഥാർഥ പാക് അതിർത്തിയോടു വളരെ അടുത്താണിത്. പാക് ആകാശത്തു കടക്കാതെ വിമാനങ്ങൾക്കു ബോംബിടാൻ പറ്റുന്നത്ര അകലം മാത്രം.\nഇന്ത്യയുടെ സൈനികേതര ആക്രമണത്തെ പരാജയപ്പെട്ട ദൗത്യമെന്നാണു പാക്കിസ്ഥാൻ വിശേഷിപ്പിച്ചത്. ആളില്ലാത്ത കുന്നിൻചെരിവിലാണു ബോംബുകൾ വീണതെന്ന് അവർ പറയുന്നു. ബോംബ് വീണ പ്രദേശത്ത് റോയിട്ടേഴ്സ് ലേഖകൻ ചെന്നിട്ട് കൈക്ക് പരിക്കേറ്റ ഒരു നൂറൽ ഷായെ കണ്ടു. അഞ്ഞൂറിൽത്താഴെ ആൾക്കാരുള്ള ആ ഗ്രാമത്തിൽ മറ്റാർക്കും ഒന്നും പറ്റിയിട്ടില്ലത്രേ. സമീപത്തുള്ള ജബയിലെ പ്രാഥമികാരോഗ്യ കേന്ദ്രത്തിലും പരിക്കേറ്റവരോ മരിച്ചവരോ ആയ ആരെപ്പറ്റിയും അറിവില്ല.\n2005-ലെ ഭൂകന്പത്തിനു ശേഷം പുനർനിർമിച്ച ബാലാകോട്ട് പട്ടണത്തിലെ താലൂക്ക് ആശുപത്രിയിലും പരിക്കേറ്റവർ ചെന്നിട്ടില്ല. ജയ്ഷ് ഇ മുഹമ്മദ് ഭീകരർ കുറേവർഷം മുന്പ് ഈ മേഖലയിൽ പ്രവർത്തിച്ചിരുന്നു. അവർക്ക് ഒരു മതപാഠശാല (മദ്രസ) ഉണ്ടായിരുന്നു. ബോംബ് വീണിടത്തുനിന്ന് ഒരു കിലോമീറ്റർ മാറിയായിരുന്നു തലീം ഉൽ ഖുറാൻ മദ്രസ. മദ്രസയും ചുറ്റുമുള്ള മരങ്ങളും കേടുപാടില്ലാതെ നിൽക്കുന്നതായി റോയിട്ടേഴ്സ് പറയുന്നു.\nപുൽവാമ മുതൽ വാഗ വരെ\nഫെബ്രുവരി 14: പുൽവാമയിൽ ഭീകരൻ ഓടിച്ച മാരുതി ഈകോ സിആർപിഎഫ് വാഹനവ്യൂഹത്തിൽ ഇടിച്ചുകയറ്റി. 40 ജവാന്മാർക്കു വീരമൃത്യു.\nഫെബ്രുവരി 26: പാക്കിസ്ഥാനിലേക്ക് ഇന്ത്യൻ വ്യോമസേന പുലർച്ചെ കടന്നുചെന്നു. നിയന്ത്രണരേഖയിൽനിന്ന് 50 കിലോമീറ്റർ അകലെ ബാലാകോട്ട് ഭീകര പരിശീലനകേന്ദ്രം തകർത്തു. 350 പേർ മരിച്ചെന്നു കണക്കാക്കുന്നു. വിമാനങ്ങൾ നിരപായം തിരിച്ചെത്തി. മുസാഫറാബാദ്, ചകോഠി എന്നിവിടങ്ങളിലും ഭീകരക്യാന്പുകളിൽ ബോംബിട്ടു.\nഫെബ്രുവരി 27: പകൽ 10.30-ന് പാക് വ്യോമസേനാ വിമാനങ്ങൾ ഇന്ത്യ വ്യോമാതിർത്തിയിൽ പ്രവേശിച്ചു ബോംബിട്ടു. ഇന്ത്യൻ വ്യോമസേന തിരിച്ചടിച്ചു. ഒരു പാക് എഫ് 16 വിമാനം തകർത്തു. ഇന്ത്യയുടെ മിഗ് 21 വിമാനവും തകർന്നു. പൈലറ്റ് വിംഗ് കമാൻഡർ അഭിനന്ദൻ പാക് പിടിയിൽ. ഇന്ത്യയുടെ ഒരു എംഐ 17 ഹെലികോപ്ടർ ബഡ്ഗാമിൽ തകർന്ന് ആറു പൈലറ്റുമാർ കൊല്ലപ്പെട്ടു.\nഫെബ്രുവരി 28: നയതന്ത്ര ശ്രമങ്ങൾ ഊർജിതം. സൗദി അംബാസഡർ പ്രധാനമന്ത്രി നരേന്ദ്ര മോദിയെ സന്ദർശിച്ചു. സൗദി രാജാവിന്‍റെ ദൂതൻ പാക് പ്രധാനമന്ത്രിയെ കണ്ടു. യുഎസ് സ്റ്റേറ്റ് സെക്രട്ടറി മൈക്ക് പോംപെയോയും ദേശീയസുരക്ഷാ ഉപദേഷ്‌ടാവ് ജോൺ ബോൾട്ടനും ഇന്ത്യയുടെ ദേശീയ സുരക്ഷാ ഉപദേഷ്‌ടാവ് അജിത് ഡോവലിനോടും വിദേശകാര്യ സെക്രട്ടറി ഗോഖലെയോടും സംസാരിച്ചു. ചൈനയിൽ വിദേശകാര്യമന്ത്രി സുഷ്മ സ്വരാജ് ചൈനീസ്, റഷ്യൻ വിദേശകാര്യമന്ത്രിമാരുമായി ചർച്ച നടത്തി. വൈകുന്നേരത്തോടെ പാക് പ്രധാനമന്ത്രി ഇമ്രാൻ ഖാന്‍റെ പ്രഖ്യാപനം. വിംഗ് കമാൻഡർ അഭിനന്ദനെ വിട്ടയയ്ക്കും. ഉപാധികൾ ഇല്ല. എങ്കിലും ഇന്ത്യ ചർച്ചയ്ക്കു തയാറാകണമെന്ന് ഇമ്രാൻ അഭ്യർഥിച്ചു. വിട്ടയയ്ക്കൽ ജനീവ കൺവൻഷൻ പ്രകാരമെന്നു മാത്രം വിശേഷിപ്പിച്ച് ഇന്ത്യ. നിയന്ത്രണരേഖയിൽ പാക് വെടിവയ്പ് തുടർന്നു. ഒരു സ്ത്രീ വെടിയേറ്റു മരിച്ചു.\nമാർച്ച് 1: വിംഗ് കമാൻഡർ അഭിനന്ദൻ വർധമാനെ ലാഹോർ വഴി വാഗായിൽ എത്തിച്ച് ഇന്ത്യക്കു കൈമാറി.


January 10, 2017 January 10, 2017 Anugraha WebAdmin General\nപാലക്കാട് :കേരള സംഗീത നാടക അക്കാദമി സ്വരലയയുടെ സഹകരണത്തോടെ സംഘടിപ്പിക്കുന്ന ഗസല് ഉത്സവത്തിന്റെ വിജയകരമായ നടത്തിപ്പിനായി 251 പേരടങ്ങുന്ന സംഘാടക സമിതി രൂപീകരിച്ചു. പാലക്കാട് ജില്ലാ പബ്ലിക് ലൈബ്രറിയില് ചേര്‍ന്ന ആലോചനയോഗത്തില് ജില്ലാ പഞ്ചായത്ത് വൈസ് പ്രസിഡന്റ് ടി.കെ.നാരായണദാസ് അദ്ധ്യക്ഷത വഹിച്ചു. പരിപാടികളെ കുറിച്ചും ഗായകരെ കുറിച്ചും കേരളം സംഗീത നാടക അക്കാദമി സെക്രട്ടറി എന്. രാധാകൃഷ്ണന് നായര് വിശദീകരിച്ചു.ഗസല് രംഗത്തെ അതുല്യ പ്രതിഭകളായ തലത് അസീസ്, ചന്ദന്‍ദാസ് , ജിതേഷ് സുന്ദരം, ഉമ്പായീ , ഗായത്രി, അഭ്രാദിത ബാനര്‍ജീ , ബെന്‍സീറാ, നിമിഷ സലിം എന്നീ ഗായകരാണ് ജനുവരി 28 മുതല് പാലക്കാട് രാപ്പാടി ഓഡിറ്റോറിയത്തില് നടക്കുന്ന ഗസല് രാത്ത് എന്ന് പേരിട്ട ഉത്സവത്തില് പങ്കാളികളാവുക. സാംസ്‌കാരിക വകുപ്പുമന്ത്രി എ.കെ.ബാലന് ഗസല് രാത്ത് ഉദ്ഘാടനം ചെയ്യുമെന്നും രാധാകൃഷ്ണന് നായര് കൂട്ടിച്ചേര്‍ത്തു.\nതുടര്‍ന്ന് നടന്ന ചര്‍ച്ചയില് പ്രസാദ് മാത്യു, ഇ.എ.ജലീല്, ഡോക്ടര്.മാന്നാര് ജി രാധാകൃഷ്ണന്, കാസിം അലായന് , ജി.ശ്രീധരന് മാസ്റ്റര്, ഭാഗ്യരാജ്.കെ.ആര് , കരുണാകരന്, കെ.ആര്.സുധീഷ്‌കുമാര് , എം.എന്.നന്ദകുമാര് ,കുഴല്‍മന്ദം രാമകൃഷ്ണന് എന്നിവര് പങ്കെടുത്തു. ഗസല് സംഗീതത്തെ കൂടുതല് ജനകീയമാക്കത്തക്ക നിലയില് ജനപങ്കാളിത്തം ഉറപ്പു വരുത്താന് വേണ്ട നടപടികളും പരിശ്രമങ്ങളും എല്ലാവരും വാഗ്ദാനം ചെയ്തു.\nകെ.പി.എ.സി. ലളിത ചെയര്‍മാനും , എന്.രാധാകൃഷ്ണന് നായര് വര്‍ക്കിംഗ് ചെയര്‍മാനും ടി.ആര്. അജയന് ജനറല് കണ്‍വീനറുമായുള്ള സംഘാടക സമിതി നിര്‍ദ്ദേശം എ.കെ. ചന്ദ്രന്‍കുട്ടി അവതരിപ്പിച്ചത് യോഗം ഏകകണ്ഠമായി അംഗീകരിച്ചു.\nഅക്കാദമി അഡ്മിനിസ്‌ട്രേറ്റീവ് ഓഫീസര് പി.മധു സ്വാഗതവും സ്വരലയ വൈസ് പ്രസിഡന്റ് പി.എം.രവീന്ദ്രന് കൃതജ്ഞതയും രേഖപ്പെടുത്തി.\nചെർപ്പുളശേരിയിൽ ലോക്കൽ കൺവെൻഷനും അനുമോദന സദസും നടന...\nഎന് സി പി കാര്‍ഷിക സെമിനാര്


വിശുദ്ധീകരണം ഒരു അനിവാര്യത | Shalom Times Malayalam\nകർത്താവിന്റെ വിളിയും തിരഞ്ഞെടുപ്പും മനുഷ്യരുടേതിൽനിന്ന് തി കച്ചും വ്യത്യസ്തമാണ്. മനുഷ്യൻ യോഗ്യത നോക്കി തിരഞ്ഞെടുക്കുന്നു. എന്നാൽ കർത്താവ് അങ്ങനെയല്ല. അവിടുന്ന് തനിക്കിഷ്ടമുള്ളവരെ തിരഞ്ഞെടുക്കുന്നു. തിരഞ്ഞെടുത്തവരെ അവിടുന്ന് വിശുദ്ധീകരിച്ച് യോഗ്യത നല്കുന്നു. വിശുദ്ധീകരിച്ചവരെ അവിടുന്ന് മഹത്വീകരിക്കുകയും തന്റെ ദൗത്യങ്ങൾക്കായി നിയോഗിക്കുകയും ചെയ്യുന്നു. കർത്താവ് തിരഞ്ഞെടുത്ത സകലരെയും അവിടുന്ന് വിശുദ്ധീകരണത്തിന് വിധേയമാക്കുന്നു്.\nസഖറിയാ പ്രവാചകന്റെ പുസ്തകം മൂന്നാം അധ്യായത്തിൽ പ്രധാന പുരോഹിതനായ ജോഷ്വായ്ക്ക് നല്കുന്ന വിശുദ്ധീകരണം വിവരിക്കുന്നു്. അത് ഇപ്രകാരമാണ്: പ്രധാന പുരോഹിതനായ ജോഷ്വാ കർത്താവിന്റെ ദൂതന്റെ മുൻപിൽ മുഷിഞ്ഞ ഒരു വസ്ത്രം ധരിച്ച് നില്ക്കുന്നതും സാത്താൻ അവനിൽ കുറ്റമാരോപിക്കാൻ അവന്റെ വലതുഭാഗത്ത് നില്ക്കുന്നതും ദൈവം സഖറിയായെ കാണിച്ചുകൊടുത്തു. കർത്താവ് സാത്താനോട് പറഞ്ഞു; സാത്താനേ, കർത്താവ് നിന്നെ ശാസിക്കുന്നു; ജറുസലേമിനെ തിരഞ്ഞെടുത്ത കർത്താവ് നിന്നെ ശാസിക്കുന്നു. ‘തീയിൽനിന്നും വലിച്ചെടുത്ത ഒരു കൊള്ളിയല്ലേ ഇവൻ?’ കർത്താവ് ഇപ്രകാരം പറയാൻ ഒരു കാരണമു്.\nജോഷ്വാ മുഷിഞ്ഞ വസ്ത്രം ധരിച്ചാണ് ദൈവദൂതന്റെ മുൻപിൽ നിന്നിരുന്നത്. തന്റെ മുൻപിൽ നിന്നിരുന്ന മറ്റുള്ളവരോട് ദൂതൻ പറഞ്ഞു: ”അവന്റെ മുഷിഞ്ഞ വസ്ത്രം മാറ്റുക.” ജോഷ്വായോടാകട്ടെ ദൂതൻ ഇപ്രകാരം പറഞ്ഞു ”നിന്റെ അകൃത്യങ്ങൾ നിന്നിൽനിന്നും അകറ്റിയിരിക്കുന്നു. ഞാൻ നിന്നെ വിശിഷ്ടവസ്ത്രം ധരിപ്പിക്കും” (സഖ. 3:4). ദൂതൻ അവിടെ നിന്നിരുന്നവരോട് തുടർന്നു ”അവനെ നിർമലമായ ശിരോവസ്ത്രം അണിയിക്കുക.” അവർ അവനെ നിർമലമായ ശിരോവസ്ത്രം ധരിപ്പിക്കുകയും വസ്ത്രം ധരിപ്പിക്കുകയും ചെയ്തു.\nഈ വിശുദ്ധീകരണ പ്രവർത്തനങ്ങൾക്കുശേഷം കർത്താവ് അവനെ ദൗത്യമേല്പിക്കുകയും മഹത്വപ്പെടുത്തുകയും ചെയ്യുന്നു. ദൈവദൂതൻ ജോഷ്വായോടു പറയുന്നു, സൈന്യങ്ങളുടെ കർത്താവ് അരുളിച്ചെയ്യുന്നു ”നീ എന്റെ മാർഗത്തിൽ ചരിക്കുകയും എന്റെ നിർദേശം പാലിക്കുകയും ചെയ്താൽ എന്റെ ആലയത്തെ നീ ഭരിക്കുകയും എന്റെ അങ്കണങ്ങളുടെ ചുമതല വഹിക്കുകയും ചെയ്യും. ഇവിടെ നില്ക്കുന്നവരുടെ ഇടയിലേക്ക് കടന്നുവരുന്നതിനുള്ള അവകാശവും ഞാൻ നിനക്ക് നല്കും” (സഖ. 3:7).\nദൈവം തന്റെ സ്വന്തം ഇഷ്ടപ്രകാരം പുരോഹിതനായ ജോഷ്വായെ വിളിച്ചു. അവിടുന്ന് വിളിച്ചവനെ അവിടുന്നുതന്നെ വിശുദ്ധീകരിച്ചു. വിശുദ്ധീകരിച്ചവനെ അവിടുന്ന് മഹത്വീകരിക്കുകയും തന്റെ ദൗത്യങ്ങൾക്കായി നിയോഗിക്കുകയും ചെയ്തു.\nപ്രവാചകനായ ഏശയ്യായുടെ ജീവിതത്തിലും ഇതേ രീതിയിലുള്ള ഒരു വിശുദ്ധീകരണം ദൈവം നടത്തുന്നത് നാം കാണുന്നു. ഏശയ്യായെ തിരഞ്ഞെടുത്ത ദൈവം തന്റെ ദൗത്യം ഏല്പിക്കുന്നതിനുമുൻപ് അദ്ദേഹത്തെ വിശുദ്ധീകരിക്കുന്നതു കാണാം. അതിനായി ദൈവം തന്നെക്കുറിച്ചുള്ള ഒരു ദർശനം ഏശയ്യായ്ക്ക് നല്കുന്നു. ദർശനത്തിൽ പരമപരിശുദ്ധനായ ദൈവത്തെ ദർശിച്ച ഏശയ്യാ ഇപ്രകാരം ഭീതിയോടെ പറയുന്നു: ”എനിക്ക് ദുരിതം. ഞാൻ നശിച്ചു. എന്തെന്നാൽ ഞാൻ അശുദ്ധമായ അധരങ്ങളുള്ളവനും അശുദ്ധമായ അധരങ്ങൾ ഉള്ളവരുടെ മധ്യേ വസിക്കുന്നവനുമാണ്. എന്തെന്നാൽ, സൈന്യങ്ങളുടെ കർത്താവായ രാജാവിനെ എന്റെ നയനങ്ങൾ ദർശിച്ചിരിക്കുന്നു” (ഏശ. 6:5). അപ്പോൾ സെറാഫുകളിലൊന്ന് ബലിപീഠത്തിൽനിന്ന് കൊടിലിൽ എടുത്ത ഒരു തീക്കനലുമായി ഏശയ്യായുടെ അടുത്തേക്ക് പറന്നുചെന്നു. ആ ദൂതൻ തീക്കനൽകൊണ്ട് ഏശയ്യായുടെ അധരത്തെ സ്പർശിച്ചിട്ട് ഇപ്രകാരം പറഞ്ഞു: ”ഇത് നിന്റെ അധരങ്ങളെ സ്പർശിച്ചിരിക്കുന്നു. നിന്റെ മാലിന്യം നീക്കപ്പെട്ടു. നിന്റെ പാപം ക്ഷമിക്കപ്പെട്ടിരിക്കുന്നു” (ഏശ. 6:7).\nഅതിനുശേഷം കർത്താവ് ഇപ്രകാരം അരുളിചെയ്തു. ആരെയാണ് ഞാൻ അയക്കുക? ആരാണ് എനിക്കുവേണ്ടി പോവുക? അപ്പോൾ ഏശയ്യാ പറഞ്ഞു: ‘ഇതാ ഞാൻ എന്നെ അയച്ചാലും.’\nകർത്താവിന്റെ വിളിയും തിരഞ്ഞെടുപ്പും വിശുദ്ധീകരണവും കേവലം പ്രവാചകന്മാരുടെയോ അതുപോലുള്ള മറ്റു വ്യക്തികളുടെയോ ജീവിതത്തിൽ മാത്രമുള്ളതല്ല. നമ്മുടെ ഓരോരുത്തരുടെയും ജീവിതത്തിലും ഉള്ളതാണ്. ദൈവമാണ് നമ്മളെ വിളിച്ചു വേർതിരിച്ച് പടിപടിയായി വിശുദ്ധീകരണം തന്ന് വിവിധ ദൗത്യങ്ങളിൽ ഏർപ്പെടുത്തിയിരിക്കുന്നത്. നമ്മളൊരുപക്ഷേ, ഒരു വിദ്യാർത്ഥിയായിരിക്കാം, ഡോക്ടറോ എൻജിനീയറോ അധ്യാപകനോ കർഷകനോ വീട്ടമ്മയോ വീട്ടുജോലിക്കാരിയോ മറ്റെന്തെങ്കിലുമൊക്കെയോ ആയിരിക്കാം. നാം എന്തുതന്നെ ആയിരുന്നാലും നമ്മെ വിളിച്ചവൻ ദൈവമാണ്. അവിടുന്ന് നമ്മെ തിരഞ്ഞെടുക്കുകയും തന്റെ പരിശുദ്ധിക്ക് ചേർന്നവിധം വിശുദ്ധീകരണാനുഭവങ്ങളിലൂടെ നയിക്കുകയും ചെയ്യുന്നു. അവിടുന്ന് നമ്മെ വിശുദ്ധീകരിക്കുക മാത്രമല്ല ചെയ്യുന്നത്. യോഗ്യത തന്ന് നമ്മെ ഉയർത്തുകയും ചെയ്യുന്നു.\nജന്മത്തിന് മുൻപേ അറിയുന്നവൻ\nകർത്താവ് പ്രവാചകനായ ജറെമിയായെ തന്റെ ദൗത്യനിർവഹണത്തിനായി തിരഞ്ഞെടുക്കുന്നു. ആ വിളികേട്ട് പേടിച്ചരണ്ട ജറെമിയായോട് കർത്താവ് പറയുന്നു, ”മാതാവിന്റെ ഉദരത്തിൽ നിനക്ക് രൂപം നല്കുന്നതിനുമുൻപേ ഞാൻ നിന്നെ അറിഞ്ഞു. ജനിക്കുന്നതിനുമുൻപേ ഞാൻ നിന്നെ വിശുദ്ധീകരിച്ചു. ജനതകൾക്ക് പ്രവാകനായി ഞാൻ നിന്നെ നിയോഗിച്ചു” (ജറെ. 1:5).\nനമ്മുടെ വിളിയും തിരഞ്ഞെടുപ്പും വിശുദ്ധീകരണവും എല്ലാം നമ്മുടെ ജീവിതം ഈ ഭൂമിയിൽ നാമ്പെടുക്കുന്നതിനുമുൻപേ ദൈവത്താൽ നിയോഗിക്കപ്പെട്ടതാണ്. നാം ഒന്നേ ചെയ്യേണ്ടതുള്ളൂ – വിളിച്ച് വേർതിരിച്ച് വിശുദ്ധീകരിക്കുന്നവന്റെ മുൻപിൽ ‘കർത്താവേ ഇതാ ഞാൻ’ എന്ന മനോഭാവത്തോടെ സമ്പൂർണമായി സമർപ്പിക്കുക.\nയഥാർത്ഥ വിശുദ്ധി, യഥാർത്ഥ സ്‌നേഹം\nയഥാർത്ഥ വിശുദ്ധി എന്നു പറയുന്നത് പൂർണമായ സ്‌നേഹമാണ്. ദൈവത്തോടും മനുഷ്യരോടും ദൈവമാഗ്രഹിക്കുന്ന വിധത്തിൽ സ്‌നേഹത്തിൽ വ്യാപരിക്കുന്നതാണ് യഥാർത്ഥമായ വിശുദ്ധി. പൂർണ ഹൃദയത്തോടും പൂർണ ആത്മാവോടും സർവശക്തിയോടുംകൂടെ ദൈവത്തെ സ്‌നേഹിക്കുക. നിന്റെ അയല്ക്കാരനെ നിന്നെപ്പോലെയും എന്ന കല്പനയിൽ നിയമവും പ്രവാചകന്മാരും മുഴുവനും അടങ്ങിയിരിക്കുന്നുവെന്ന് തിരുവചനങ്ങൾ നമ്മെ ഓർമപ്പെടുത്തുന്നു. ഈ വചനത്തിൽ പൂർണമായ വിശുദ്ധിയും അടങ്ങിയിരിക്കുന്നു. ”എല്ലാവരോടും സമാധാനത്തിൽ വർത്തിച്ച് വിശുദ്ധിക്കുവേണ്ടി പരിശ്രമിക്കുവിൻ. വിശുദ്ധി കൂടാതെ ആർക്കും കർത്താവിനെ ദർശിക്കാൻ സാധിക്കുകയില്ല… വിദ്വേഷത്തിന്റെ വേരു വളർന്ന് ഉപദ്രവം ചെയ്യാതിരിക്കുവാൻ സൂക്ഷിക്കുവിൻ. വിദ്വേഷം മൂലം പലരും അശുദ്ധരായിത്തീരുന്നു” (ഹെബ്രാ. 12:14-15).\nസ്‌നേഹത്തിൽ വ്യാപരിക്കാത്തവൻ അന്ധകാരത്തിലും അശുദ്ധിയിലുമാണെന്ന് വീണ്ടും തിരുവചനങ്ങളിലൂടെ ദൈവം നമ്മോടു പറയുന്നു.\n”താൻ പ്രകാശത്തിലാണെന്ന് പറയുകയും അതേസമയം തന്റെ സഹോദരനെ ദ്വേഷിക്കുകയും ചെയ്യുന്നവൻ ഇപ്പോഴും അന്ധകാരത്തിലാണ്. സഹോദരനെ സ്‌നേഹിക്കുന്നവൻ പ്രകാശത്തിൽ വസിക്കുന്നു. അവന് ഇടർച്ച ഉണ്ടാകുന്നില്ല. എന്നാൽ, തന്റെ സഹോദരനെ വെറുക്കുന്നവൻ ഇരുട്ടിലാണ്” (1 യോഹ. 2:9-11). ”സഹോദരനെ വെറുക്കുന്നവൻ കൊലപാതകിയാണ്. കൊലപാതകിയിൽ നിത്യജീവൻ വസിക്കുന്നില്ലെന്ന് നിങ്ങൾക്കറിയാമല്ലോ” (1 യോഹ. 3:15). ”ദൈവം സ്‌നേഹമാണ്. സ്‌നേഹത്തിൽ വസിക്കുന്നവൻ ദൈവത്തിലും ദൈവം അവനിലും വസിക്കുന്നു” (1 യോഹ. 4:16).\nനമ്മുടെ ശാരീരികതയുടെ തലങ്ങളിലും ആഴമായ വിശുദ്ധിയും വിശുദ്ധീകരണവും നമുക്ക് ആവശ്യമുണ്ട്. ജഡമോഹങ്ങൾ നമ്മെ പാപത്തിലേക്ക് നയിക്കുന്നു. തിരുവചനങ്ങൾ നമുക്ക് ഇപ്രകാരം മുന്നറിയിപ്പ് നല്കുന്നു. ”അതുകൊണ്ട് ജഡമോഹങ്ങൾ നിങ്ങളെ കീഴ്‌പ്പെടുത്തുവാൻ തക്കവിധം പാപം നിങ്ങളുടെ മർത്യശരീരത്തിൽ ഭരണം നടത്താതിരിക്കട്ടെ” (റോമാ 6:12).\nയഥാർത്ഥമായ വിശുദ്ധി യഥാർത്ഥമായ ആരാധനയാണെന്ന് ദൈവം നമ്മളോടു പറയുന്നു. ”നിങ്ങളുടെ ശരീരങ്ങളെ വിശുദ്ധവും ദൈവത്തിന് പ്രീതികരവുമായ സജീവ ബലിയായി സമർപ്പിക്കുവിൻ. ഇതായിരിക്കണം നിങ്ങളുടെ യഥാർത്ഥമായ ആരാധന” (റോമാ 12:1). അസാന്മാർഗികതയിൽനിന്നുള്ള സമ്പൂർണമായ വിടുതൽ വിശുദ്ധി പാലിക്കുവാൻ അനിവാര്യമാണ്. സന്മാർഗത്തിന് നിരക്കാത്ത ചിന്തകൾപോലും വിശുദ്ധിയുടെ പാതയിലെ വലിയ തടസങ്ങളാണ്. അവയിൽനിന്ന് പൂർണമായും വിട്ടുനില്ക്കാൻ കർത്താവിന്റെ ആത്മാവ് നമ്മെ ഉദ്‌ബോധിപ്പിക്കുന്നു.\n”നിങ്ങളുടെ വിശുദ്ധീകരണമാണ് ദൈവം അഭിലഷിക്കുന്നത്. അസന്മാർഗികതയിൽനിന്നും നിങ്ങൾ ഒഴിഞ്ഞുമാറണം. നിങ്ങളോരോരുത്തരും സ്വന്തശരീരത്തെ വിശുദ്ധിയിലും മാന്യതയിലും കാത്തുസൂക്ഷിക്കേണ്ടത് എങ്ങനെയെന്ന് അറിയണം. ദൈവത്തെ അറിയാത്ത വിജാതീയരെപ്പോലെ കാമവികാരങ്ങൾക്ക് നിങ്ങൾ വിധേയരാകരുത്. ഈ വിഷയത്തിൽ നിങ്ങൾ വഴിപിഴക്കുകയോ സഹോദരനെ വഞ്ചിക്കുകയോ അരുത്. കാരണം, ഞങ്ങൾ നേരത്തേ പറയുകയും സാക്ഷ്യപ്പെടുത്തുകയും ചെയ്തതുപോലെ ഇക്കാര്യങ്ങളിലെല്ലാം പ്രതികാരം ചെയ്യുന്നവനാണ് കർത്താവ്. അശുദ്ധിയിലേക്കല്ല വിശുദ്ധിയിലേക്കാണ് ദൈവം നമ്മെ വിളിച്ചിരിക്കുന്നത്. അതിനാൽ ഇക്കാര്യങ്ങൾ അവഗണിക്കുന്നവൻ മനുഷ്യനെയല്ല പരിശുദ്ധാത്മാവിനെ നിങ്ങൾക്കു നല്കുന്ന ദൈവത്തെയാണ് അവഗണിക്കുന്നത്” (1 തെസ. 4:3-8).\nമനസിന്റെയും ഹൃദയത്തിന്റെയും വിശുദ്ധീകരണം\nഹൃദയത്തിന്റെയും മനസിന്റെയും തലങ്ങളിൽ ആഴമായ വിശുദ്ധീകരണത്തിന് വിധേയരാകേണ്ടതിന്റെ ആവശ്യകത ദൈവം നമ്മോട് പറയുന്നു. മനസിന്റെയും ഹൃദയത്തിന്റെയും തലങ്ങളിൽ ആസക്തികളാൽ മലിനമായ പഴയ മനുഷ്യന്റെ ഉരിഞ്ഞുമാറ്റൽ വിശുദ്ധി പാലിക്കുന്നതിന് അനിവാര്യമാണ്. ”നിങ്ങളുടെ പഴയ ജീവിതരീതിയിൽനിന്നും രൂപംകൊണ്ട വഞ്ചന നിറഞ്ഞ, ആസക്തികളാൽ കലുഷിതനായ പഴയ മനുഷ്യനെ ദൂരെ എറിയുവിൻ. നിങ്ങൾ മനസിന്റെ ചൈതന്യത്തിൽ നവീകരിക്കപ്പെടട്ടെ. യഥാർത്ഥമായ നീതിയിലും വിശുദ്ധിയിലും ദൈവത്തിന്റെ സാദൃശ്യത്തിൽ സൃഷ്ടിക്കപ്പെട്ട പുതിയ മനുഷ്യനെ നിങ്ങൾ ധരിക്കുവിൻ” (എഫേ. 4:22-24).\nഹൃദയത്തിന്റെ അശുദ്ധിയും കാപട്യവും മറ്റ് എന്തിനെക്കാളും മ്ലേച്ഛമാണെന്ന് കർത്താവിന്റെ ആത്മാവ് തിരുവചനത്തിലൂടെ നമ്മളോട് സംസാരിക്കുന്നു. ”ഹൃദയം മറ്റെന്തിനെക്കാളും കാപട്യമുള്ളതാണ്. അത് മറ്റെന്തിനെക്കാളും ദുഷിച്ചതാണ്. അതിനെ ആർക്കാണു മനസിലാക്കാൻ കഴിയുക. കർത്താവായ ഞാൻ മനസിനെ പരിശോധിക്കുകയും ഹൃദയത്തെ പരീക്ഷിക്കുകയും ചെയ്യുന്നു” (ജറെ. 17:9).\nദൈവത്തിന്റെ നന്മയും അവിടുത്തെ വിശുദ്ധിയുടെ പൂർണതയും വേണ്ടുംവണ്ണം രുചിച്ചറിയുവാൻ ആഴമായ വിശുദ്ധീകരണാനുഭവത്തിലൂടെ നാം കടന്നുപോകേണ്ടതുണ്ട്. മറ്റാരുമല്ല നമ്മെ വിളിച്ചു വേർതിരിക്കുന്ന ദൈവം തന്നെയാണ് ഈ വിശുദ്ധീകരണാനുഭവങ്ങളെ നമ്മുടെ ജീവിതത്തിലേക്ക് ചൊരിയുന്നത്. വിശുദ്ധീകരിക്കുന്ന ഈ അനുഭവങ്ങളിലൂടെ അവിടുത്തെ വിശുദ്ധിയിൽ നമ്മെ ഓഹരിക്കാരാക്കുന്നു. ”ദൈവം നമ്മെ പരിശീലിപ്പിക്കുന്നത് നമ്മുടെ നന്മയ്ക്കും തന്റെ പരിശുദ്ധിയിൽ നാം പങ്കുകാരാകുന്നതിനും വേണ്ടിയാണ്” (ഹെബ്രാ. 12:10).\nഅന്ത്യ അത്താഴവേളയിൽ യേശു തന്റെ ശിഷ്യന്മാരുടെ കാലുകൾ കഴുകുമ്പോൾ പത്രോസ് യേശുവിനെ വിലക്കുന്നത് നാം കാണുന്നു. ‘കർത്താവേ, നീ ഒരിക്കലും എന്റെ പാദം കഴുകരുത്.’ അപ്പോൾ യേശു പറഞ്ഞു ”ഞാൻ നിന്നെ കഴുകുന്നില്ലെങ്കിൽ നിനക്ക് എന്നോടുകൂടെ പങ്കില്ല” (യോഹ. 13:9). ദൈവത്തിന്റെ വിശുദ്ധിയിലും അവിടുത്തെ നന്മയിലും നാം ഓഹരിക്കാരാകണമെങ്കിൽ അവിടുന്ന് നമ്മെ വിശുദ്ധീകരിച്ചേ തീരൂ. അവിടുന്ന് നമ്മോടു പറയുന്നു ”ഞാൻ നിങ്ങളുടെമേൽ ശുദ്ധജലം തളിക്കും. നിങ്ങളുടെ എല്ലാ മാലിന്യങ്ങളിൽനിന്നും നിങ്ങൾ ശുദ്ധീകരിക്കപ്പെടും. സകല വിഗ്രഹങ്ങളിൽനിന്നും നിങ്ങളെ ഞാൻ നിർമലരാക്കും. ഒരു പുതിയ ഹൃദയം നിങ്ങൾക്ക് ഞാൻ നല്കും. ഒരു പുതു ചൈതന്യം നിങ്ങളിൽ ഞാൻ നിക്ഷേപിക്കും. നിങ്ങളുടെ ശരീരത്തിൽനിന്ന് ശിലാഹൃദയം എടുത്തുമാറ്റി മാംസളഹൃദയം നല്കും. എന്റെ ആത്മാവിനെ ഞാൻ നിങ്ങളിൽ നിവേശിപ്പിക്കും. നിങ്ങളെ എന്റെ കല്പനകൾ കാക്കുന്നവരും നിയമങ്ങൾ പാലിക്കുന്നതിൽ ശ്രദ്ധയുള്ളവരുമാക്കും” (എസെ. 36:25-27).\nഅവിടുന്ന് നമ്മെ അനുതാപത്തിലൂടെയും ശിക്ഷണത്തിലൂടെയും വിശുദ്ധീകരിക്കുന്നു. അനുതാപത്തിലൂടെയുള്ള വിശുദ്ധീകരണം ആഴമായ പാപബോധം നമുക്ക് നല്കിക്കൊണ്ടാണ് അവിടുന്ന് ചെയ്യുന്നത്. ആഴമായ പാപബോധവും പശ്ചാത്താപവും നല്കികൊണ്ട് നമ്മുടെ ഏറ്റുപറച്ചിലിലൂടെ നമ്മെ വിശുദ്ധീകരിക്കുന്നു. ”നാം പാപങ്ങൾ ഏറ്റുപറയുന്നുവെങ്കിൽ അവൻ വിശ്വസ്തനും നീതിമാനും ആകയാൽ, പാപങ്ങൾ ക്ഷമിക്കുകയും എല്ലാ അനീതികളിലുംനിന്നും നമ്മെ ശുദ്ധീകരിക്കുകയും ചെയ്യും” (1 യോഹ. 1:9).\nകർത്താവ് നമ്മെ സഹനത്തിലൂടെ, വേദനകളിലൂടെ വിശുദ്ധീകരിക്കും. ഇത് അവിടുത്തെ നന്മയിലും വിശുദ്ധിയിലും നമ്മൾ പങ്കുകാരാവാൻ വേണ്ടിയാണ്. നമ്മൾക്കെല്ലാവർക്കുംതന്നെ പ്രിയങ്കരമായ ഒരു ഭക്ഷണവസ്തുവാണ് ചേന. ചേന പുഴുങ്ങിക്കഴിഞ്ഞാൽ അത് രുചികരമായ ഒരു വിഭവമാണ്. എന്നാൽ പുഴുങ്ങുന്നതിനുമുൻപ് അത് അത്യധികം ചൊറിച്ചിലുള്ള ഒരു വസ്തുവാണ്. അത് ചെത്തുന്നവരുടെ കൈപോലും ചൊറിയും. എന്നാൽ വേവിച്ചു കഴിയുമ്പോൾ അതിന്റെ ചൊറിച്ചിൽ തീരെ ഇല്ലാതാകുന്നു. രോഗികൾക്കുപോലും നിസംശയം ഭക്ഷിക്കാനാവുന്ന രുചികരമായ വിഭവമായി അത് രൂപാന്തരപ്പെടുന്നു.\nനമ്മുടെ ജീവിതവും പലപ്പോഴും ഇപ്രകാരമാണ്. കർത്താവിന്റെ ശിക്ഷണത്തിന്റെ കൈകൾ പലവിധത്തിലുള്ള പുഴുങ്ങലുകളിലൂടെയും ഉരുക്കി വാർക്കലുകളിലൂടെയും നമ്മെ കടത്തിക്കൊണ്ടുപോകുമ്പോഴാണ് നാം ദൈവത്തിനും മനുഷ്യർക്കും നമുക്കുതന്നെയും ഉപയോഗയോഗ്യമായ വിശുദ്ധീകൃത പാത്രങ്ങളായി മാറുക. ഇതേക്കുറിച്ച് കർത്താവ് ഇപ്രകാരം പറയുന്നു. ”ചൂളയിൽ എന്നതുപോലെ ഉരുക്കി നിന്നെ ശുദ്ധി ചെയ്യും. നിന്നിൽ കലർന്നിരിക്കുന്ന വിലകെട്ട ലോഹം ഞാൻ നീക്കിക്കളയും” (ഏശ. 1:25).\nനിരനിരയായുള്ള ദുരനുഭവങ്ങളുടെ മൂശയിൽ ഉരുക്കുന്നതരം വേദനകളിലൂടെ കടന്നുപോയി പകച്ചു നില്ക്കുകയാണോ നിങ്ങൾ. ഭയപ്പെടേണ്ട, അവിടുത്തെ വിശുദ്ധിയിൽ നമ്മെ പങ്കുചേർക്കാനുള്ള ദൈവത്തിന്റെ പദ്ധതികളുടെ ഭാഗമായിരിക്കാം ഒരുപക്ഷേ നിങ്ങളിപ്പോൾ കടന്നുപോകുന്ന ഉരുക്കിവാർക്കലുകൾ. ”എല്ലാ ശിക്ഷണവും സന്തോഷപ്രദമെന്നതിനെക്കാൾ വേദനാജനകമായി തല്ക്കാലത്തേക്ക് തോന്നുന്നു. എന്നാൽ അതിൽ പരിശീലിപ്പിക്കപ്പെടുന്നവർക്ക് കാലാന്തരത്തിൽ നീതിയുടെ സമാധാനപൂർവമായ ഫലം ലഭിക്കുന്നു” (ഹെബ്രാ. 12:11). സങ്കീർത്തകൻ ഇപ്രകാരം പറയുന്നു ”ദുരിതങ്ങൾ എനിക്കുപകാരമായി; തന്മൂലം ഞാൻ അങ്ങയുടെ ചട്ടങ്ങൾ അഭ്യസിച്ചുവല്ലോ” (സങ്കീ. 119:71).\n”കഷ്ടതയിൽപ്പെടുന്നതിനുമുൻപ് ഞാൻ വഴിതെറ്റിപ്പോയി. എന്നാൽ ഇപ്പോൾ ഞാൻ അവിടുത്തെ വചനം പാലിക്കുന്നു” (സങ്കീ. 119:67). ”കർത്താവേ അങ്ങയുടെ വിധികൾ ന്യായയുക്തമാണെന്നും വിശ്വസ്തത മൂലമാണ് അവിടുന്ന് എന്നെ കഷ്ടപ്പെടുത്തിയതെന്നും ഞാനറിയുന്നു” (സങ്കീ.119:75).\nവിശുദ്ധീകരണം യേശുവിന്റെ രക്തത്തിലൂടെ\nകർത്താവായ യേശുവിന്റെ വിലയേറിയ തിരുരക്തമാണ് അനുതാപത്തിലൂടെയുള്ള വിശുദ്ധീകരണം നമ്മിൽ നിറയ്ക്കുന്നത്. ”അവിടുത്തെ പുത്രനായ യേശുവിന്റെ രക്തം എല്ലാ പാപങ്ങളിലുംനിന്നും നമ്മെ ശുദ്ധീകരിക്കുന്നു” (1 യോഹ. 1:7). അത് ജീവിക്കുന്നവനായ ദൈവത്തെ ശുശ്രൂഷിക്കാൻ തക്കവിധത്തിലുള്ള വിശുദ്ധിയിലേക്കും യോഗ്യതയിലേക്കും നമ്മുടെ ജീവിതത്തെ നയിക്കുകയും ചെയ്യുന്നു. കർത്താവിന്റെ ആത്മാവ് നമ്മെ പഠിപ്പിക്കുന്നത് ശ്രദ്ധിക്കുക. ”നിത്യാത്മാവുമൂലം കളങ്കമില്ലാതെ ദൈവത്തിന് തന്നെത്തന്നെ സമർപ്പിച്ച ക്രിസ്തുവിന്റെ രക്തം ജീവിക്കുന്ന ദൈവത്തെ ശുശ്രൂഷിക്കാൻ നമ്മുടെ അന്തഃകരണത്തെ നിർജീവപ്രവൃത്തികളിൽനിന്ന് എത്രയധികമായി വിശുദ്ധീകരിക്കുകയില്ല!” (ഹെബ്രാ.9:14).\nആകയാൽ ആഴമായ പാപബോധവും അനുതാപവും നമ്മുടെ വീഴ്ചകളെക്കുറിച്ചുള്ള പശ്ചാത്താപവും നമ്മളിൽ നിറയാൻവേണ്ടി നമുക്ക് പ്രാർത്ഥിക്കാം. നമ്മുടെ വീഴ്ചകളെയും വീഴ്ചകളിലേക്ക് നയിക്കുന്ന നമ്മുടെ അന്തഃരംഗത്തിലെ പാപാവസ്ഥകളെയും യേശുവിനോട് നമുക്ക് ഏറ്റുപറയാം. അവിടുത്തെ രക്തം സകല നിർജീവപ്രവൃത്തികളിൽനിന്നും നമ്മെ രക്ഷിക്കും. നമ്മെ ഉരുക്കിവാർക്കുകയും ശുദ്ധി ചെയ്യുകയും ചെയ്യുന്ന വേദനകളെയും വേദനിപ്പിക്കുന്ന അനുഭവങ്ങളെയും ഓർത്ത് തമ്പുരാന് നന്ദി പറയാം. നമുക്കും സങ്കീർത്തകനോടൊപ്പം ഇപ്രകാരം പറയാം. ”കർത്താവേ, അങ്ങയുടെ വിധികൾ ന്യായയുക്തമാണെന്നും വിശ്വസ്തത മൂലമാണ് അവിടുന്നെന്നെ കഷ്ടപ്പെടുത്തിയതെന്നും ഞാനറിയുന്നു” എന്ന്. നമുക്കും ഇപ്രകാരം പ്രാർത്ഥിക്കാം: കർത്താവേ, ”ഹീസോപ്പുകൊണ്ട് എന്നെ പവിത്രീകരിക്കണമേ. ഞാൻ നിർമലനാകും. എന്നെ കഴുകണമേ, ഞാൻ മഞ്ഞിനെക്കാൾ വെൺമയുള്ളവനാകും. എന്നെ സന്തോഷഭരിതനാക്കണമേ. അവിടുന്ന് തകർത്ത എന്റെ അസ്ഥികൾ ആനന്ദിക്കട്ടെ” (സങ്കീ. 51:7-8).\nReallyagood Article. God bless you dear Sr.Stella Benny.


കാനായിക്ക് എണ്‍പത്, മലമ്പുഴയിലെ യക്ഷിക്ക് അമ്പത് (കുര്യന് പാമ്പാടി)\nകാസര്‍ഗോഡ് ജില്ലയില് ഹോസ്ദുര്‍ഗ് താലുക്കില് കാനായി ഗ്രാമത്തിനടുത്ത കുട്ടമത്ത് ജനിച്ച കാനായി കുഞ്ഞിരാമനു എണ്‍പത് വയസ്സായി. കോമണ്‍വെല്‍ത്ത് സ്‌കോളര്‍ഷിപ്പോടെ ഇംഗ്ലണ്ടില് പഠിച്ചു തിരികെ വന്ന ഉടന് അദ്ദേഹം മലമ്പുഴയില് നിര്‍മ്മിച്ച യക്ഷി എന്ന ബ്രുഹദ് ശില്‍പത്തിനു അമ്പത് വയസും.\nരാജാരവിവര്‍മ്മക്കു ശേഷം കേരളം കണ്ട ഏറ്റവും വലിയ\nചിത്രകാരനും ശില്‍പ്പിയുമാണ് കാനായി കുഞ്ഞിരാമനെന്നു തിരുവനന്തപുരത്ത് നടന്ന സ്വീകരണത്തില് അടൂര് ഗോപാലകൃഷ്ണന് പറഞ്ഞു. മുഖ്യമന്ത്രി പിണറായി കാനായിക്ക് പുരസ്‌കാരം സമ്മാനിച്ചു. കാനായിയെക്കുറിച്ചു സംഘടിപ്പിച്ച ചിത്രപ്രദര്‍ശനം സാംസ്‌കാരിക മന്ത്രി എ.കെ. ബാലന് ഉദ്ഘാടനം ചെയ്തു.\nകാനായി യക്ഷി ശില്‍പ്പത്തിനു തൊട്ടുരുമ്മി ഇരിക്കുന്ന ചിത്ര മായിരുന്നു അവയില് ഏറ്റം സവിശേഷം. ജീവിത പങ്കാളി നളിനിയുടെ മുഖം ബ്രഷ് ചെയ്തു മിനുക്കാന് ഭാവിക്കുന്ന മറ്റൊരു ചിത്രം ഏവരിലും കൌതുകം ഉണര്‍ത്തി. ഏറ്റവും ഒടുവിലായി കോട്ടയത്ത് പബ്ലിക് ലൈബ്രറി അങ്കണത്തില് നിര്‍മിച്ച അക്ഷര മാതാവ് കാനായിയുടെ ഉര്‍വരത ഒരിക്കല്‍കൂടി വിളിച്ചറിയിച്ചു. കാനായി നിര്‍മിച്ച ഏറ്റം വലിയ ഈ ശില്പത്തിനു 32 അടി ഉയരം. 65 ലക്ഷം ചെലവ്.\nകോട്ടയത്തെ ശില്‍പ്പം 2017-ല് മുഖ്യമന്ത്രി ഉമ്മന്‍ചാണ്ടി അനാവരണം ചെയ്ത ചടങ്ങില് രണ്ടു ലക്ഷം രൂപയുടെ ഒരു ചെക്ക് 'ഗിഫ്റ്റ്' ആയി വച്ചു നീട്ടിയപ്പോള് കാനായി അത് നിരസിച്ചു. ''ഈ സമ്മാനത്തിനു വേണ്ടിയല്ല, അക്ഷര മാതാവിനുള്ള എന്റെ ആദരം ഊട്ടി ഉറപ്പിക്കാനാണ് ഞാന് ഈ ശില്‍പം ചെയ്തത്' അദ്ദേഹം പറഞ്ഞു.\nഎന്നും അമ്മ മാധവിയായിരുന്നു കാനായിയുടെ കൂട്ട്. ഒട്ടേറെ മക്കള്. സ്‌നേഹം നല്‍കാത്ത അച്ഛന്. പതിനേഴാം വയസ്സില് വീട്ടില് നിന്ന് ഓടിപ്പോയി. മദ്രാസ് കോളജ് ഓഫ് ആര്‍ട്‌സ് ആന്‍ഡ് ക്രാഫ്ട്‌സില്\nനിന്ന് ശില്പകലയില് ഡിപ്ലോമ നേടി. കെ.സി.എസ്. പണിക്കരും ദേവിപ്രസാദ് റോയ് ചൌധരിയും ഗുരുക്കന്മാര്. പിന്നെ തിരിഞ്ഞു നോക്കേണ്ടി വന്നിട്ടില്ല. ലണ്ടന് യുണിവേവേഴ്‌സിറ്റിയുടെ സ്ലേഡ് സ്‌കൂളില് നിന്ന് ശില്പ കലയില് ബിരുദം. നാട്ടില് പരക്കെ അംഗീകാരം. ബഹുമതികള്. യുറോപ്പിലും അമേരിക്കയിലും ജപ്പനിലുമൊക്കെ പഠന പര്യടനങ്ങള്.\nതിരുവനന്തപുരത്തെ കോളേജ് ഓഫ് ഫൈന് ആര്‍ട്‌സില് ശില്‍പകലാ പ്രൊഫസര്, പ്രിന്‍സിപ്പല്, ലളിതകലാ അക്കാദമി അദ്ധ്യക്ഷന് എന്നീ നിലകളില് പ്രഗല്‍ഭ കലാകാരന്മാരുടെ സഹപ്രവര്‍ത്തകന്, പ്രതിഭാധനനരായ അനേകം ശിഷ്യന്മാര്. കേരളമൊട്ടുക്ക് കാനായിയുടെ കയ്യൊപ്പ് പതിഞ്ഞ ഉത്തുംഗ ശില്പങ്ങള്. യക്ഷിയും സാഗരകന്യകയും അക്ഷരമാതാവും മുക്കോല ശില്‍പങ്ങളും കരവിരുതിന്റെ സാക്ഷികള്.\nസംസ്ഥാന ഗവര്‍മെന്റിന്റെ ആദ്യത്തെ രാജാ രവിവര്‍മ പുരസ്‌കാരം നേടിയത് കാനായി ആണ്. അന്ന് ലഭിച്ച ശില്‍പം രൂപകല്‍പന ചെയ്തതും കാനായി. അത് പൂജപ്പുരയിലെ ഭവനത്തില് സ്വീകരണ മുറിയില് മകുടം ചാര്‍ത്തി പ്രദര്‍ശിപ്പിച്ചിട്ടുണ്ട്. പൊന്നാടകള്‍ക്കു പകരം ശിലപങ്ങള് സമ്മാനിക്കണമെന്ന ഒരു സാംസ്‌കാരിക പാരമ്പര്യം കേരളത്തില് കൊണ്ടുവന്നതും കാനായി തന്നെ.\nഎവിടൊക്കെ പോയാലും തിരികെ കേരളത്തില് വന്നു എന്നതാണ് കാനായിയെ മറ്റു പല മലയാളി കലാകാരന്മാരില് നിന്ന് വേറിട്ട് നിര്‍ത്തുന്നത്. അടൂരിനെ പോലെ കേരളത്തിന്റെ മണ്ണില് നിന്നുകൊണ്ട് അദ്ദേഹം കലയുടെ പതിനെട്ടാം പടി ചവിട്ടിക്കയറി. മലയാളനാടിന്റെ സ്‌നേഹാദരവുകള് ഏറ്റുവാ ങ്ങി. ചേരിതിരിവുകള്‍ക്കിടയില് എല്ലാറ്റിനും അതീതനായി. നിറഭേദങ്ങളില്ലാതെ കലയില് നിറസാന്നിധ്യമായി.\nമലമ്പുഴയില് സ്ത്രീ സൌന്ദര്യത്തെ അതിമനോഹരമായി, പച്ചയായി ആവിഷ്‌കരിച്ചതിന്റെ പേരില് ഒട്ടേറെ വിമര്‍ശനങ്ങള് നേരിട്ട ആളാണ് കാനായി. 'അശ്ലീലം കാണുന്നവന്റെ മനസിലാണ്. കലയിലല്ല' എന്നദ്ദേഹം തിരിച്ചടിച്ചു. ''യാഥാസ്ഥിതികര്‍ക്കും കള്ളന്മാര്‍ക്കും ഹിപ്പോക്രൈറ്റുകള്‍ക്കും എതിരെയുള്ള പച്ചത്തെറിയാണ് യക്ഷി'. അമ്പതു വര്‍ഷം പിന്നിട്ടിട്ടും ആ യക്ഷി സഹ്യാദ്രിയിലേക്ക് കണ്ണയച്ചു കൈ ഉയര്‍ത്തി സാകൂതം നിലകൊള്ളുന്നു.\nമാധുരി ദിക്ഷിത്തിനെ മോഡല് ആക്കി എം.എഫ്.ഹുസൈന് ദൈവസങ്കല്‍പ്പം ആവിഷ്‌കരിച്ചപ്പോള് പിന്തിരിപ്പന്മാര് കലിതുള്ളി നിന്ന കാലത്ത് അദ്ദേഹത്തെ സ്വീകരിച്ചു കൊണ്ടു വന്നു കേരള പശ്ചാത്തലത്തില് ഒരുപറ്റം ചിത്രങ്ങള് വരപ്പിച്ചെടുത്ത നാടാണിത്. ഹുസൈയിനു ഏറ്റം പ്രിയപ്പെട്ട മട്ടന് ബിരിയാണി നല്‍കിയ ഫോര്‍ട്ട് കൊച്ചിയിലെ കായീസില് അദ്ദേഹം വരച്ചു നല്‍കിയ ചിത്രം ഇന്നും ചില്ലിട്ടു സൂക്ഷി ച്ചിരിക്കുന്നു.\nകാനായി നല്ലൊരു കവി കൂടിയാണ്. 'കാനായിയുടെ കവിത' എന്ന സമാഹാരവും ഇറങ്ങിയിട്ടുണ്ട്. കാനായിയെക്കുറിച്ചുള്ള ഏറ്റം മികച്ച കൃതി ശിഷ്യന് നേമം പുഷ്പരാജ് രചിച്ചു ഭാഷാ ഇന്‍സ്റ്റിറ്റ്യൂട്ട് ഇറക്കിയ 'കാനായി കുഞ്ഞിരാമന് ബ്രുഹദാകാരങ്ങളുടെ ശില്പി' എന്ന സചിത്ര ഗ്രന്ഥം ആണ്.\nഎത്ര സൌമ്യവും ദീപ്തവുമായ മനസ്! കാനായിയുടെ കാലത്ത് എന്റെ കസിന് മാത്തുക്കുട്ടി മറ്റത്തെ ഫൈന് ആര്‍ട്‌സ് കോളജില് ചേര്‍ക്കാന് പോയപ്പോഴാണ് ആദ്യമായി കാണുന്നത്. വേളിയില് ടൂറിസ്റ്റ് വില്ലേജ് കാണാന് എത്തുമ്പോള് കവാടത്തില് അതാ നില്‍ക്കുന്നു ശില്പിയും പത്‌നി നളിനിയും. വര്‍ഷങ്ങള്‍ക്കു ശേഷം 2017-ല് കോട്ടയത്ത് ഒന്നര വര്‍ഷം താമസിച്ചു അക്ഷരശില്പം ചെയ്യുമ്പോള് പലവുരു കണ്ടു. മനസ് തുറന്ന പ്രസംഗങ്ങള് കേട്ടു. പുഷരാജിന്റെ പുസ്തകം കിട്ടാതെ വന്നപ്പോള് സ്വന്തം കോപ്പി എനിക്ക് സമ്മാനിക്കാന് അദ്ദേഹം റെഡിയായി.\n'ഇന്ത്യന് ശില്പകലയുടെ തമ്പുരാനായ കാനായി കവിഹൃദയമുള്ള ശില്പിയാണ്; കവികളുടെ ഗ്രാമമായ കുട്ടമത്താണ് ജനിച്ചത്'--മന്ത്രി എ.കെ. ബാലന് വിശേഷിപ്പിച്ചു. 'കാനായി കുറഞ്ഞത് നൂറു വര്‍ഷം ജീവിച്ചിരിക്കട്ടെ'' നൂറു കവിഞ്ഞ വലിയ മെത്രാപ്പോലിത്താ ഫിലിപ്പോസ് മാര് ക്രിസോസ്റ്റം ആശംസിച്ചു.\n'പ്രകൃതി ആണെന്റെ ദൈവം. അതിനോടുള്ള ഉപാസനയാണ് ശില്‍പ്പം....ശില്പ്പത്തിന്റെ എക്‌സ്‌റെന്‍ഷന് ആണ് നാടകം. സ്റ്റില് പെയിന്റിംഗ് മൂവ് ചെയ്യുന്ന ടെക്‌നോളജി ആണ് സിനിമ. ചിത്രം വരക്കാത്തവനെ ചലച്ചിത്രകാരന് എന്ന് വിളിക്കുന്നത് ശരിയല്ല' കാനായി പറയുന്നു.\nമലമ്പുഴയിലെ യക്ഷി--അമ്പതു വയസിന്റെ യൗവനം\nആദരം; മുഖ്യമന്ത്രി പിണറായിയോടൊപ്പം.\nയക്ഷിയുടെ മുമ്പില് ഇരിക്കുന്ന കാനായി, ഒപ്പം മന്ത്രി എ.കെ.ബാലന്, അടൂര്, ഫോട്ടോഗ്രാഫര് ജിതേഷ് ദാമോദര്\nവേളി ടൂറിസ്റ്റ് വില്ലേജിലെ ശംഖുകള്\nയക്ഷിക്കും സാഗരകന്യകക്കും രവിവര്‍മചിത്രങ്ങള്‍ക്കും ഖജുരാഹോക്കും വല്‍സ്യായനനും മറയൊരുക്കുന്നവര്!\nകാനായി എന്ന ചിത്രകാരന്.\nഭാര്യ നളിനിയുടെ 'മുഖം മിനുക്കുന്ന' കാനായി; ഇന്‍സെറ്റില് ഇരുവരും കോട്ടയത്ത്\nകവി ഹൃദയമുള്ള ശില്‍പ്പി\n
ശില്പിയുടെ ശ്രദ്ധ മുഴുവൻ യക്ഷിയുടെ നിതംബത്തിലാണ്  കേന്ദ്രികരിച്ചിരിക്കുന്നത് .   ഇതൊക്കെ പോയിക്കണ്ട് വന്നിട്ടാണ് ഓരോ മന്ത്രിമാരും എംപി മാരും പ്ലെയിനിൽ പോകുമ്പോൾ ചന്തിക്കു കുത്തുന്നതും പിന്നെ മന്ത്രി മന്ദിരങ്ങളിൽ സരിതമാരെ കയറ്റി ഇറക്കുന്നതും, സൂര്യനെല്ലി പൂക്കളെ ഇറുക്കുന്നതു

നാരീസ്തനഭര നാഭിദേശം

ദൃഷ്ട്വാ മാ ഗാ മോഹാവേശം

ഏതാന്മാംസവസാദി വികാരം

മാനസി വിചിന്തയ വാരം വാരം (ശങ്കരാചാര്യർ -ഭജഗോവിന്ദം )

സ്ത്രീകളുടെ സ്തനവും ജഘനവും കണ്ട് കാമവിവശനാകാതിരിക്കുക. മാംസത്തിന്റെയും കൊഴുപ്പിന്റെയും രൂപ ഭേദമാണ് അവയെല്ലാം എന്ന് കൂടെകൂടെ മനസ്സിൽ ഓർക്കുക

\nയക്ഷിക്ക് ആർത്തവ വിരാമം. വയസ് 50 ആയി\nയക്ഷിക്ക് കൗപീനം ഇട്ടത് ഗംഭീരം


ലോകം റഷ്യയില്... ലോകകപ്പിന് വര്‍ണാഭമായ തുടക്കം, ഇനി കാണാം കാല്‍പന്തില് മഹാപൂരം - myKhel Malayalam\n» ലോകം റഷ്യയില്... ലോകകപ്പിന് വര്‍ണാഭമായ തുടക്കം, ഇനി കാണാം കാല്‍പന്തില് മഹാപൂരം\nലോകം റഷ്യയില്... ലോകകപ്പിന് വര്‍ണാഭമായ തുടക്കം, ഇനി കാണാം കാല്‍പന്തില് മഹാപൂരം\nUpdated: Thursday, June 14, 2018, 20:42 [IST]\nമോസ്‌കോ: വിപ്ലവങ്ങളുടെ സ്മരണകളുറങ്ങുന്ന റഷ്യന് മണ്ണില് കാല്‍പന്തുകളിയുടെ വന് പൂരത്തിന് കൊടിയേറി. മോസ്‌കോയിലെ ലുഷ്‌നിക്കി സ്റ്റേഡിയത്തില് ആര്‍പ്പുവിളിച്ച 80,000ത്തോളം വരുന്ന കാണികളെയും ലോകം മുഴുവനുമുള്ള ഫുട്‌ബോള് പ്രേമികളെയും ആവേശത്തിലാറാടിച്ചാണ് ലോകകപ്പിന് വിസില് മുഴങ്ങിയത്. കാണികളെ കൈയിലെടുക്കുന്ന ദൃശ്യവിസ്മയങ്ങളും സംഗീതപ്രകടനങ്ങളും കൊണ്ട് ശരിക്കുമൊരു വിരുന്നായിരുന്നു ഉദ്ഘാടനച്ചടങ്ങുകള്.\nലോക പ്രശസ്ത പോപ് ഗായകന് ബോബി വില്ല്യംസിന്റെ പാട്ടോടു കൂടിയാണ് ഉദ്ഘാടനച്ചടങ്ങുകള് ആരംഭിച്ചത്. ലുഷ്‌നിക്കി സ്‌റ്റേഡിയത്തിലെ ഗ്രൗണ്ടില് തീര്‍ത്ത കൂറ്റന് പന്തിന്റെ മാതൃകയിലുള്ള രൂപത്തിനുള്ളില് നിന്നാണ് വില്ല്യംസ് പാടിത്തിമിര്‍ത്തത്. പിന്നീട് വില്ല്യംസിന് കൂട്ടായി റഷ്യയുടെ തന്നെ പ്രശസ്ത ഗായിക എയ്ഡ ഗ്യാരിഫുള്ളും എത്തിയതോടെ ചടങ്ങിന്റെ ഗ്ലാമര് വര്‍ധിച്ചു. തൊട്ടുപിന്നാലെ ലോകകപ്പില് പങ്കെടുക്കുന്ന വിവിധ രാജ്യങ്ങുടെ പതാകകളുമായി കണ്ണഞ്ചിപ്പിക്കുന്ന വേഷവിധാനങ്ങളുമായി കലാകാരന്‍മാര് ഗ്രൗണ്ടില് അണിനിരന്നു. വില്ല്യംസിന്റെയും എയ്ഡയും സംഗീത വിരുന്ന് കഴിഞ്ഞതിനു പിന്നാലെ ബ്രസീല് ഇതിഹാസം റൊണാള്‍ഡോയും ലോകകപ്പിന്റെ ഭാഗ്യമുദ്രയായ സാബിവാക്കയും പന്തുമായി ഗ്രൗണ്ടിലെത്തി. റഷ്യന് പ്രസിഡന്റ് വ്‌ളാഡിമിര് പുടിനാണ് ലോകകപ്പ് ഉദ്ഘാടനം ചെയ്തതായി ഔദ്യോഗികമായി പ്രഖ്യാപിച്ചത്. പിന്നീട് ഫിഫ പ്രസിഡന്റ് ഇന്‍ഫാന്റിനോയും ചടങ്ങില് സംസാരിച്ചു.\nവിശ്വ വിജയിയെ അറിയാന് ഇനി ജൂലൈ 15 വരെ കാത്തിരിക്കണം. റഷ്യയിലെ 11 നഗരങ്ങളിലെ 12 വേദികളിലായി 32 രാജ്യങ്ങളാണ് ലോകചാംപ്യന്‍മാര്‍ക്കുള്ള സ്വര്‍ണക്കപ്പ് സ്വപ്‌നം കണ്ട് പോര്‍ക്കളത്തിലിറങ്ങുന്നത്. ആതിഥേയരായ റഷ്യ നേരിട്ടു ലോകകപ്പിനു ചടിക്കറ്റെടുത്തപ്പോള് മറ്റുള്ള 31 ടീമുകളും യോഗ്യതാ പരീക്ഷയില് പാസായി വന്നവരാണ്. ഇത്തവണത്തെ ലോകകപ്പില് മാറ്റുരയ്ക്കുന്ന 32 ടീമുകളില് 20പേരും കഴിഞ്ഞ ബ്രസീല് ലോകകപ്പിലുമുണ്ടായിരുന്നു. 12 രാജ്യങ്ങളാണ് പുതുതായി വിശ്വമാമാങ്കത്തിന്റെ വന് വേദിയിലെത്തുന്നത്.\nകഴിഞ്ഞ വര്‍ഷം ലോകത്തിലെ ഏറ്റവും മികച്ച ഫുട്‌ബോള് സ്‌റ്റേഡിയമായി തിരഞ്ഞെടുക്കപ്പെട്ട സ്റ്റേഡിയം കൂടിയാണ് ഉദ്ഘാടനച്ചടങ്ങിനു വേദിയായ ലുഷ്‌നിക്കി സ്റ്റേഡിയം. 1956ല് നിര്‍മിക്കപ്പെട്ട സ്റ്റേഡിയത്തിന്റെ പഴയ പേര് ലെനിന് സെന്‍ട്രല് സ്റ്റേഡിയം എന്നായിരുന്നു. ലോകകപ്പിനു മുന്നോടിയായി 2013ലാണ് സ്‌റ്റേഡിയം പുതുക്കിപ്പണിതത്. തുടര്‍ന്നു സ്റ്റേഡിയത്തിന്റെ പേരും മാറ്റുകയായിരുന്നു.\nRead more about: world cup 2018 inaugaration football world cup fifa world cup fifa world cup 2018 russia world cup football fifa soccer ലോകകപ്പ് 2018 ഉദ്ഘാടനം ഫുട്ബോള് ലോകകപ്പ് ഫിഫ ലോകകപ്പ് ഫിഫ ലോകകപ്പ\nStory first published: Thursday, June 14, 2018, 19:37 [IST]


കടലിന് നടുവിലെ അദ്ഭുതം; തളരാത്ത യുദ്ധവീര്യത്തിന്‍റെ ചരിത്രം പേറുന്ന കോട്ട | janjira fort maharashtra\nകടലിന് നടുവിലെ അദ്ഭുതം; തളരാത്ത യുദ്ധവീര്യത്തിന്‍റെ ചരിത്രം പേറുന്ന കോട്ട\nമനോരമ ലേഖകൻ December 16, 2019 03:21 PM IST\nനാലുപാടും പരന്നുകിടക്കുന്ന ജലം. നടുവിലൊരു ദ്വീപില്, ആകാശത്തേക്കു തലയുയര്‍ത്തിപ്പിടിച്ച്, ആന പിടിച്ചാലും ഒരു പോറല് പോലുമേല്‍ക്കാത്ത കൂറ്റനൊരു കോട്ട. പിടിച്ചടക്കാന് വന്നവര്‍ക്കു മുന്നില് ഉശിരോടെ നെഞ്ചു വിരിച്ച് നൂറ്റാണ്ടുകളായി നില്‍ക്കുന്ന മുരുട് ജഞ്ചിറ കോട്ടയെപ്പറ്റിയാണ് പറഞ്ഞു വരുന്നത്. മഹാരാഷ്ട്രയിലെ റായ്ഗഡ് ജില്ലയിലെ മുരുടിലാണ് നിരവധി ചരിത്രമുഹൂര്‍ത്തങ്ങള്‍ക്കും യുദ്ധങ്ങള്‍ക്കും സാക്ഷ്യം വഹിച്ച ഈ കടല്‍ക്കോട്ട സ്ഥിതി ചെയ്യുന്നത്.\nജല് ദുര്‍ഗ് കോട്ട എന്നും പേരുള്ള ജഞ്ചിറ കോട്ട സന്ദര്‍ശിക്കാനായി രാജ്യത്തിന്റെ വിവിധ ഭാഗങ്ങളിൽനിന്ന് ആയിരക്കണക്കിനു യാത്രക്കാരാണ് എത്തിക്കൊണ്ടിരിക്കുന്നത്. സന്ദര്‍ശകര്‍ക്കു താമസത്തിനായി സ്വകാര്യ ബീച്ച് റിസോർട്ടുകളുമുണ്ട് ഇവിടെ.\nതളരാത്ത യുദ്ധവീര്യത്തിന്‍റെ ചരിത്രം\nപിടിച്ചടക്കാന് വന്നവരുടെ മുന്നില് തളരാതെ നെഞ്ചു വിരിച്ചു നിന്ന ചരിത്രമാണ് ജഞ്ചിറ കോട്ടയുടേത്. പതിനഞ്ചാം നൂറ്റാണ്ടിലാണ് ഈ കോട്ട നിര്‍മിക്കപ്പെട്ടതെന്ന് കരുതുന്നു. തിരമാലകളെ പ്രതിരോധിക്കാനായി 40 അടിയോളം ഉയരത്തില് മതിലുകള് കെട്ടി സംരക്ഷിക്കപ്പെട്ടിരിക്കുന്നു. ഏതു തരം ആക്രമണത്തെയും ചെറുക്കാനാവുന്ന രീതിയിലാണ് ഇത് നിര്‍മിച്ചിരിക്കുന്നത്.\nഅഹമ്മദാബാദ് ഭരിച്ചിരുന്ന നൈസാം രാജാവ് തന്‍റെ പടയാളികളായ സിദ്ദികളെ അയച്ച് ഈ കോട്ട പിടിച്ചെടുത്തു. ഇവരാണ് ഏതു സൈനികാക്രമണത്തെയും ചെറുക്കാനാവുന്ന രീതിയില് കരുത്തോടെ ഈ കോട്ട പുതുക്കിപ്പണിതത്. പിന്നീട് ഉണ്ടായ പോര്‍ച്ചുഗീസ്, മറാഠാ ആക്രമണങ്ങളെയൊക്കെ ഈ കോട്ട അതിജീവിച്ചു.\nമറാഠാ സാമ്രാജ്യം ശക്തിനേടിയ കാലത്ത് ഏഴുതവണ ആക്രമിച്ചിട്ടും ഈ കോട്ട ശിവജിക്ക് കീഴടക്കാനായില്ല. ശിവജിക്ക് ശേഷം മകൻ സംബാജിയും കോട്ട കീഴടക്കാന് ശ്രമിച്ചെങ്കിലും പരാജയപ്പെടുകയാണ് ഉണ്ടായത്. ഒടുവിൽ 1736 ഏപ്രിൽ 19 ന് മറാഠാ പേഷ്വ ബാജി റാവുവിന്റെ സൈന്യം സൈന്യാധിപൻ ചിമ്നാജി അപ്പയുടെ നേതൃത്വത്തിൽ പടവെട്ടി, സിദ്ദികളെ പരാജയപ്പെടുത്തി കോട്ട കീഴടക്കി. പിന്നീട് 1818 ൽ ഇംഗ്ലിഷുകാർ ബാജി റാവു രണ്ടാമനെ യുദ്ധത്തിൽ പരാജപ്പെടുത്തുന്നതു വരെ മറാഠികളുടെ കയ്യിലായിരുന്നു കോട്ട.\nകടലിനു നടുവിലെ അദ്ഭുതം\nഅറബിക്കടലിന്‍റെ കിഴക്കൻ തീരത്ത് കരയിൽനിന്ന് അരക്കിലോമീറ്റർ മാറിയുള്ള ഒരു ദ്വീപിലാണ് മുരുട് ജഞ്ചിറ കോട്ട. തെങ്ങും കവുങ്ങും നിറഞ്ഞതാണ് കോട്ടയുടെ പരിസരം. തോക്കുകളും പീരങ്കികളും സൂക്ഷിക്കാനുള്ള നിരവധി ഗോപുരങ്ങളും മറ്റും കോട്ടയ്ക്കകത്ത് കാണാം. മുന്‍പ് ഇവിടെ 500 പീരങ്കികള് ഉണ്ടായിരുന്നെങ്കിലും ഇപ്പോള് അവയില് ചിലതു മാത്രമേയുള്ളൂ.\nകോട്ടയ്ക്കകത്ത് വാട്ടർ ടാങ്കുകളും മനോഹരമായ ശവകുടീരങ്ങളും ശില്പങ്ങളും കാണാം. ഗേറ്റിൽ സ്ഥാപിച്ചിരിക്കുന്ന ആറ് ആനകളുടെ ശില്പം ശ്രദ്ധേയമാണ്. സിദ്ദികളുടെ യുദ്ധവീര്യത്തെയാണ് ഇതിലൂടെ ചിത്രീകരിക്കുന്നത്.\nശുദ്ധജലം നിറഞ്ഞ രണ്ടു കുളങ്ങളുണ്ട് ഈ കോട്ടയ്ക്കുള്ളില്. കടലിനു നടുവില് ഇങ്ങനെയൊരു ശുദ്ധജല സ്രോതസ്സ് ഉണ്ടാകുന്നത് അദ്ഭുതമായാണ് കണക്കാക്കുന്നത്.\nഗതാഗതമാർഗ്ഗങ്ങള്‍ക്ക് പഞ്ഞമില്ലാത്തതിനാല് കോട്ടയിലെത്താന് അധികം ബുദ്ധിമുട്ടില്ല. മുംബൈയാണ് ഏറ്റവും അടുത്തുള്ള വിമാനത്താവളം. കൊങ്കൺ റെയിൽ‌വേയിലുള്ള റോഹ റെയില്‍വേ സ്റ്റേഷനിലാണ് ട്രെയിന് വഴി വരുന്നവര് ഇറങ്ങേണ്ടത്. ട്രെയിന് ഇറങ്ങിക്കഴിഞ്ഞാല് ഒരു മണിക്കൂര് കൊണ്ട് ഇവിടെയെത്താം. എയര്‍പോര്‍ട്ടില് നിന്നും റെയില്‍വേ സ്റ്റേഷനില് നിന്നും ടാക്സി ലഭ്യമാണ്. റോഡ് മാര്‍ഗം വരുന്നവര്‍ക്ക് മുംബൈയില് നിന്ന് ഏകദേശം 242 കിലോമീറ്റര് ദൂരമുണ്ട്.